**NACRT**

**ZAKON**

**O ORGANSKOJ PROIZVODNJI**

1. **OSNOVNE ODREDBE**

**Predmet**

**Član 1**

Ovim zakonom uređuju se načela organske proizvodnje, opšta i posebna pravila koja se odnose na organsku proizvodnju, označavanje i reklamiranje, distribuciju, stavljanje u promet, uvoz i izvoz, sertifikaciju, službene kontrole, kao i druga pitanja od značaja za organsku proizvodnju.

**Primjena zakona**

**Član 2**

1. Ovaj zakon primjenjuje se na poljoprivredne proizvode, uključujući proizvode akvakulture i proizvode pčelarstva, kao i proizvode koji su dobijeni od tih proizvoda, ako se proizvode, pripremaju, označavaju, distribuiraju, stavljaju u promet, uvoze u Crnu Goru ili izvoze iz Crne Gore, kao i na proizvode usko povezane sa poljoprivredom, a koji obuhvataju:
2. žive ili neprerađene poljoprivredne proizvode, uključujući sjeme i ostali biljni reproduktivni materijal;
3. prerađene poljoprivredne proizvode koji se koriste kao hrana; i
4. hranu za životinje.
5. Ovaj zakon primjenjuje se na Listu proizvoda i usko povezanih poljoprivrednih proizvoda.
6. Ovaj zakon primjenjuje se na pravna i fizička lica (u daljem tekstu: subjekti) koji su uključeni u sve faze proizvodnje, pripreme i distribucije proizvoda i druge povezane aktivnosti za proizvode iz stava 1 ovog člana.
7. Ovaj zakon ne primjenjuje se na objekte javne ishrane (uključujući vozila ili stalne ili pokretne štandove) kao što su restorani, kantine, škole, bolnice i ugostiteljski objekti u kojima se u okviru njihove djelatnosti, hrana priprema krajnjem potrošaču za direktnu konzumaciju.

**Definicija organske proizvodnje**

**Član 3**

Organska proizvodnja je proizvodnja zasnovana na primjeni proizvodnih metoda u svim fazama proizvodnje, pripreme i distribucije, kao i proizvodnja proizvoda iz prelaznog perioda.

**Značenje izraza**

**Član 4**

Izrazi upotrijebljeni u ovom zakonu imaju sljedeća značenja:

1. **organski proizvod** je proizvod koji potiče iz organske proizvodnje i ne odnosi se na proizvod proizveden tokom prelaznog perioda, a proizvodi lova divljih životinja ili ribolova ne smatraju se organskim proizvodima;
2. **poljoprivredna sirovina** je poljoprivredni proizvod koji nije bio podvrgnut nijednom postupku konzerviranja ili prerade;
3. **preventivne mjere** su mjere koje subjekti preduzimaju u svakoj fazi proizvodnje, pripreme i distribucije radi očuvanja biodiverziteta i kvaliteta zemljišta, sprečavanja i suzbijanja štetnih organizama i bolesti, kao i mjere koje se preduzimaju radi izbjegavanja negativnih uticaja na životnu sredinu, zdravlje životinja i zdravlje bilja;
4. **mjere predostrožnosti** su mjere koje subjekti preduzimaju u svakoj fazi proizvodnje, pripreme i distribucije radi spriječavanja kontaminacije proizvodima ili supstancama koje nijesu odobrene za upotrebu u organskoj proizvodnji i da bi se izbjeglo miješanje organskih proizvoda sa proizvodima koji nijesu iz organske proizvodnje, u skladu sa ovim zakonom;
5. **prelazni period (konverzija)** je određeni vremenski period potreban za prelazak iz proizvodnje koja nije organska u organsku proizvodnju i u kojem se primjenjuju metode organske proizvodnje, u skladu sa ovim zakonom;
6. **proizvod iz prelaznog perioda** je proizvod proizveden tokom prelaznog perioda;
7. **poljoprivredno gazdinstvo** **(*hollding*)** su sve proizvodne jedinice pod jedinstvenim sistemom upravljanja za potrebe prozvodnje živih ili neprerađenih poljoprivrednih proizvoda, uključujući proizvode akvakulture i pčelarstva iz člana 2 stav 1 tačka a) ili proizvoda koji se nalaze na Listi iz člana 2 stav 2 ovoga zakona, osim eteričnih ulja i kvasaca;
8. **proizvodna jedinica** je poljoprivredno gazdinstvo, ukjučujući prostore za primarnu proizvodnju, zemljišne parcele, pašnjake, površine na otvorenom, objekte i njihove djelove za smještaj životinja, košnice, ribnjake, sisteme za održavanje i mjesta za uzgoj algi ili životinja akvakulture, uzgojne jedinice, koncesiona područja priobalja ili morskog dna, kao i prostori za skladištenje usjeva, proizvoda od usjeva, proizvoda od algi, proizvoda životinjskog porijekla, sirovina i drugi djelovi gazdinstva u skladu sa tač. 10, 11 ili 12 ovog člana;
9. **organska proizvodna jedinica** je proizvodna jedinica, osim one u prelaznom periodu, kojom se upravlja u skladu sa zahtjevima u organskoj proizvodnji;
10. **proizvodna jedinica u prelaznom perodu** je proizvodna jedinica u prelaznom periodu kojom se upravlja u skladu sa zahtjevima u organskoj proizvodnji i koja može ukjučivati zemljišne parcele ili druge imovine za koje prelazni period počinje u različitom vremenskom periodu;
11. **proizvodna jedinica koja nije organska** **(*non-organic production unit*)** je proizvodna jedinica kojom se ne upravlja u skladu sa zahtjevima u organskoj proizvodnji;
12. **subjekat** **(*operator*)** je fizičko ili pravno lice odgovorno za sprovođenje ovog zakona u svakoj od faza organske proizvodnje, pripreme i distribucije, a koje se nalaze pod njegovom kontrolom;
13. **poljoprivrednik** **(farmer)** je fizičko ili pravno lice ili grupa fizičkih ili pravnih lica, bez obzira na pravni status grupe i njenih članova, a koja se bave poljoprivrednim aktivnostima;
14. **poljoprivredna površina** je površina koja se koristi kao obradivo zemljište, trajne livade, trajni pašnjaci ili trajni zasadi;
15. **bilje** je živo bilje i biljni dijelovi, uključujući svježe voće i povrće, kao i sjeme u skladu sa posebnim propisom kojim se uređuju sredstva za zaštitu bilja;
16. **biljni reproduktivni materijal** je bilje i djelovi bilja u bilo kojoj fazi rasta, uključujući sjeme, namijenjeni za proizvodnju poljoprivrednog bilja;
17. **organski heterogeni materijal** je grupa bilja u okviru jedne najniže poznate botaničke taksonomske jedinice kојa:

* pоkаzuје zајеdničkе fеnоtipskе kаrаktеristikе;
* sе odlikuje visokim nivоm gеnеtskе i fеnоtipskе rаznоlikоsti izmеđu pојеdinih rеprоduktivnih јеdinicа, pri čemu je biljna grupa predstavljena mаtеriјаlom u cjеlini, а nе mаlim brојem јеdinicа;
* niје sоrtа u sklаdu sа prоpisоm kojim se uređuje zaštita biljnih sоrti;
* niје mjеšаvinа sоrti; i
* koja је prоizvеdеnа u sklаdu sа оvim zаkоnоm.

1. **organska sorta pogodna za organsku proizvodnju** je skup bilja u okviru jedinstvene botaničke klasifikacije najniže poznate kategorije, koja bez obzira da li su ispunjeni svi uslovi za priznavanje oplemenjivačkog prava u sklаdu sа prоpisоm kojim se uređuje zaštita biljnih sоrti:

* posjeduje osobine karakteristične za određeni genotip ili kombinaciju genotipova;
* je različita od drugog skupa bilja bar po jednoj od karakterističnih osobina;
* se smatra jedinicom u pogledu sposobnosti za razmnožavanje u nepromijenjenom obliku i koja predstavlja jedinicu u odnosu na mogućnost sorte za razmnožavanje bez promjena;
* sе оdlikuje visоkim nivоm gеnеtskе i fеnоtipskе rаznоlikоsti izmеđu pојеdinih rеprоduktivnih јеdinicа; i
* je rеzultаt аktivnоsti оrgаnske proizvodnje (*organic breeding activities*), odnosno aktivnosti za proizvodnju organskih sorti pogodnih za organsku proizvodnju, pri čemu se aktivnosti organskog oplemenjivanja odvijaju u organskim uslovima i usmjerene su na povećanje genetičke raznolikosti, prirodnu reproduktivnu sposobnost, agronomske osobine, otpornost na štetne organizme i prilagođavanje na različite lokalne zemljišne i klimatske uslove.

1. **matična biljka** je identifikovana biljka od koje se uzima reproduktivni materijal za reprodukciju novih biljaka;
2. **generacija** je grupa biljaka koje čine jedan stepen u liniji porijekla biljaka;
3. **biljna proizvodnja** je proizvodnja poljoprivrednih kultura, uključujući sakupljanje divljih biljnih proizvoda u komercijalne svrhe;
4. **biljni proizvodi** su proizvodi biljnog porijekla, neprerađeni ili jednostavno prerađeni (mljevenjem, sušenjem ili presovanjem), osim živog bilja i biljnih dijelova, uključujući svježe voće i povrće, kao i sjeme u skladu sa posebnim propisom kojim se uređuju sredstva za zaštitu bilja;
5. **štеtni оrgаnizam** (*pest*) je vrsta, soj ili biotip bilja, životinja i drugih patogenih organizama štetnih za bilje i biljne proizvode skladu sa posebnim propisom kojim se uređuje zdravstevna zaštita bilja;
6. **biodinamički preparati** su mješavine koje se tradicionalno koriste u biodinamičkoj poljoprivredi;
7. s**redstvo za zaštitu bilja** je proizvod, u obliku u kojem je dostupan korisniku, a koji se sastoji ili sadrži aktivne supstance, protektante ili sinergiste i namjenjen je za:

* zaštitu bilja ili biljnih proizvoda od štetnih organizama ili sprječavanje njihovog djelovanja, osim ukoliko se ovi proizvodi koriste u higijenske svrhe, a ne za zaštitu bilja i biljnih proizvoda;
* utiču na životne procese bilja, kao što su supstance koje djeluju na rast, osim sredstava za ishranu bilja i biostimulatora;
* očuvanje biljnih proizvoda, kada su u pitanju supstance ili proizvodi koji nijesu regulisani posebnim propisima kojima se uređuju konzervansi; i
* uništavanje neželjenog bilja ili djelova bilja, izuzev algi, osim ako se ti proizvodi primjenjuju na zemljište ili vodu u svrhu zaštite bilja;

1. **stočarska proizvodnja** **(*livestock production*)** odnosno stočarstvo je uzgoj domaćih ili pripitomljenih kopnenih životinja, uključujući i insekte;
2. **veranda** je dodatni, natkriveni, neizolovani spoljnji objekat namijenjen za živinu kod kojeg je na najdužoj strani obično postavljena žičana ograda ili mreža, sa spoljašnjim vremenskim usovima, sa prirodnim i/ili vještačkim osvjetljenjem i podom koji je prekriven prostirkom;
3. **mlade koke** **(*pullets*)** su mlade životinje vrste *Gallus gallus* starosti ispod 18 nedjelja;
4. **koke nosilje** su su životinje vrste *Gallus gallus* namijenjene proizvodnji konzumnih jaja i koje su stare najmanje 18 nedjelja;
5. **korisna površina** je prostor širine najmanje 30 cm, visine od najmanje 45 cm sa nagibom poda ne manjim od 14%, ne računajući površinu namijenjenu za gnijezdo, u skladu sa posebnim propisom kojim se uređuju uslovi za objekte i opremu za držanje i uzgoj koka nosilja;
6. **akvakultura** je uzgoj ili oplemenjivanje riba i drugih vodenih organizama korišćenjem tehnika za povećanje proizvodnje van prirodnih kapaciteta životne sredine, pri čemu su vodeni organizmi u vlasništvu fizičkog ili pravnog lica tokom svih faza uzgoja i izlova;
7. **proizvodi akvakulture** suvodeni organizmi u bilo kojoj fazi životnog ciklusa, a koji su rezultat bilo koje aktivnosti akvakulture ili proizvodi dobijeni od njih;
8. **zatvoreni objekat akvakulture** **sa** **recirkulaciom** je objekat na zemlji ili na plovilu u kojem se akvakultura odvija u zatvorenom okruženju, a uključuje recirkulaciju vode i zavisi od stalnog spoljašnjeg unosa energije za stabilizaciju životne sredine za životinje akvakulture;
9. **energija iz obnovljivih izvora** je energija iz obnovljivih nefosilnih izvora: vjetar, solarna energija, geotermalna energija, talasi, plima i osjeka, hidroenergija, deponijski gas, gas iz postrojenja za prečišćavanje otpadnih voda i biogasovi;
10. **mrijestilište** je mjesto za razmnožavanje, izlijeganje i uzgoj riba i drugih vodenih organizama u ranim fazama životnog ciklusa;
11. **rastilište** je mjesto u kojem se vrši dio proizvodnje akvakulture, a obuhvata period između faze mrijesta i faze rasta, pri čemu se taj period završava u prvoj trećini proizvodnog ciklusa, osim kod vrsta koje prolaze postupak smoltifikacije;
12. **zagađenje vode** je direktno ili indirektno unošenje, kao rezultat aktivnosti čovjeka, supstanci ili toplote u vazduh, vodu ili zemljište, koje može biti štetno po zdravlje ljudi ili kvalitet vodenih ili kopnenih ekosistema direktno zavisnih od vodenih ekosistema, a koji rezultira materijalnom štetom po imovinu ili ima negativan uticaj ili ometa uobičajena i druga korišćenja životne sredine u skladu sa posebnim propisom koji uređuje vode;
13. **polikultura** je gajenje dvije ili više vrsta akvakulture i morskih algi različitih trofičkih nivoa u okviru iste proizvodne jedinice;
14. **proizvodni ciklus** je životni ciklus životinja akvakulture ili algi od najranije faze života (oplođena jaja) do izlova;
15. **lokalno uzgojene vrste** su vrste akvakulture koje nijesu strane i nijesu lokalno prisutne i nalaze se na listi u skladu sa posebnim propisom kojim se uređuju slatkovodno ribarstvo i akvakultura;
16. **veterinarsko liječenje** su svi vidovi kurativnog ili preventivnog liječenja određene bolesti;
17. **veterinarsko-medicinski proizvod** je bilo koja supstanca ili smješa supstanci koja se može koristiti za liječenje ili prevenciju bolesti životinja, ili bilo koja supstanca ili smješa supstanci koja se može koristiti ili davati životinjama u cilju obnavljanja, korekcije ili modifikacije fizioloških funkcija putem farmakološkog, imunološkog ili metaboličkog djelovanja, ili postavljanja medicinske dijagnoze u skladu sa posebnim propisom kojim se uređuju ljekovi;
18. **priprema** je postupak konzerviranja ili prerade organskih proizvoda ili proizvoda iz prelaznog perioda, ili bilo koja druga operacija na neprerađenom proizvodu bez promjene početnog proizvoda, kao što su klanje, rezanje, čišćenje ili mljevenje, kao i pakovanje, označavanje ili promjene na oznakama koje se odnose na organsku proizvodnju;
19. **hrana** je svaka supstanca ili proizvod, prerađen, djelimično prerađen ili neprerađen koji je namijenjen za ishranu ljudi ili se može očekivati da će se koristiti za ishranu ljudi, u skladu sa posebnim propisom koji uređuje bezbjednost hrane;
20. **hrana za životinje** ***(feed or feedingstuff)***je svaka supstanca ili proizvod, uključujući i dodatke hrani za životinje, aditive, bilo da je prerađena, djelimično prerađena ili neprerađena, a namijenjena je za peroralnu ishranu životinja u skladu sa posebnim propisom koji uređuje bezbjednost hrane;
21. **hraniva** **(*feed materials*)** su proizvodi biljnog ili životinjskog porijekla koji služe za zadovoljenje hranidbenih potreba životinja u izvornom obliku, svježi ili konzervirani i proizvodi dobijeni njihovom industrijskom preradom, kao i organske i neorganske supstance koje sadrže ili ne sadrže dodatke hrani za životinje, a namijenjene su za peroralnu ishranu životinja ili nakon prerade ili u pripremi krmnih smješa ili kao nosači premiksa u skladu sa posebim propisom koji uređuje bliže zahtjeve za stavljanje na tržište hrane za životinje;
22. **stavljanje na tržište** **(*placing on the market*)** je posjedovanje hrane ili hrane za životinje u svrhu prodaje, uključujući i ponude za prodaju ili drugi oblik prenosa sa ili bez naknade, kao i prodaju, distribuciju i drugi oblik prenosa u skladu sa posebnim propisom koji uređuje bezbjednost hrane;
23. **sledljivost *(traceability)*** je mogućnost praćenja hrane, hrane za životinje, životinja koje se koriste za proizvodnju hrane, sirovina ili supstanci koje su namijenjene ugrađivanju ili se očekuje da će biti ugrađene u hranu ili hranu za životinje kroz sve faze proizvodnje, prerade i distribucije u skladu sa posebnim propisom koji uređuje bezbjednost hrane;
24. **faza proizvodnje, prerade i distribucije** **(*stages of production, processing and distribution*)** je svaka faza, uključujući uvoz, počevši od primarne organske proizvodnje hrane i zaključno sa njenim skladištenjem, transportom, prodajom ili snabdijevanjem krajnjeg potrošača, odnosno gdje je primjenjivo, uvoz, proizvodnja, obrada, skladištenje, transport, distribucija, prodaja i snabdijevanje hranom za životinje;
25. **sastojak** je svaka supstanca ili proizvod, uključujući prehrambene arome, aditive, enzime i bilo koji sastavni dio složenog sastojka koji se koristi u proizvodnji ili pripremi organske hrane i koji se nalazi u gotovom proizvodu i u izmijenjenom obliku, osim rezidua, a u skladu sa posebim propisom koji uređuje informisanje potrošača o hrani;
26. **označavanje** su slovne oznake, riječi, detalji, trgovačka oznaka (***trade mark***), nazivi robnih marki, slikovni prikazi ili simboli koji se odnose na organski proizvod i koji se nalaze na pakovanju/ambalaži, pratećem dokumentu, obavještenju, etiketi, alki ili privesku koje prate organski proizvod ili se odnose na taj proizvod;
27. **reklamiranje** je svako predstavljanje proizvoda javnosti na bilo koji drugi način, osim označavanjem, koje ima za cilj ili je vjerovatno da će da utiče i da oblikuje stavove, uvjerenja i ponašanja kako bi se direktno ili indirektno promovisala prodaja proizvoda;
28. **nadležni organi** (***competent authorities***) su:

* centralni organi ogovorni za organizaciju službenih kontrola i drugih službenih aktivnosti u oblasti organske proizvodnje u skladu sa ovim zakonom; ili
* drugi organi kojima je ova odgovornost dodijeljena; ili
* ovlašteni organi druge države ukoliko je to primjenjivo;

1. **kontrolni organ za organsku proizvodnju (organic *control authority*)** je organ državne uprave kojem je nadležni organ iz tačke 54 ovog člana u cjelini ili djelimično prenio svoju nadležnost za kontrolu organske proizvodnje i kontrolu označavanja organskih proizvoda u skladu sa ovim zakonom, ukjučujući, gdje je to primjenjivo, i odgovarajući organ druge države ili odgovarajući organ koji djeluje u drugoj državi, drugi organ prepoznat od strane Evropske komisije ili druge države radi uvoza organskih proizvoda ili proizvoda u prelaznom periodu u Evropsku uniju, a koji su priznati i od nadležnog organa Crne Gore;
2. **delegirano tijelo** (*delegated body*) je posebno pravno lice koje je nadležni organ iz tačke 54 ovog člana, delegirao određene poslove službenih kontrola ili određene poslove koji se odnose na druge službene aktivnosti;
3. **kontrolno tijelo (*control body*) za organsku proizvodnju** је delegirano tijelo , odnosno pravno lice kojeg je nadležni organ iz tačke 54 ovog člana ovlastio za vršenje određenih poslova kontrole i sertifikacije ili određenih poslova koji se odnose na druge službene aktivnosti, kontrolno tijelo može biti i tijelo prepoznato od strane Evropske komisije ili kontrolno tijelo ovlašteno u drugoj državi, a koje je ovlašćeno i od nadležnog organa Crne Gore;
4. **neusaglašenost** (*non-compliance*) je neusaglašenost sa ovim zakonom i/ili prоpisimа dоnijеtim nа оsnоvu njеgа;
5. **genetički modifikovani organizam (GMO)** je organizam, osim ljudskog bića, čiji je genetički materijal izmijenjen na način koji se ne pojavljuje prirodnim putem (parenjem ili rekombinacijom) u skladu sa posebnim propisom kojim se uređuju genetički modifikovani organizmi;
6. **proizvod proizveden od GMO** je proizvod koji je u potpunosti ili djelimično dobijen od GMO-a ali ne sadrži ili se ne sastoji od GMO-a;
7. **proizvod proizveden pomoću GMO** je proizvod dobijen korišćenjem GMO-a kao posljednjeg živog organizma u procesu proizvodnje, ali ne sadrži ili se ne sastoji od GMO-a, niti je proizveden od GMO-a;
8. **aditivi u hrani *(food additive)*** su supstance koje se ne koriste kao hrana, bez obzira na hranljivu vrijednost i nijesu karakterističan sastojak hrane, a dodaju se hrani iz tehnoloških razloga u toku proizvodnje, prerade, pripreme, obrade, pakovanja, transporta ili čuvanja, tako da direktno ili indirektno, preko međuproizvoda postaju ili mogu da postanu sastojak hrane u skladu sa posebnim propisom koji uređuje aditive;
9. **aditivi u hrani za životinje** ***(feed additives)*** su supstance, mikroorganizmi ili proizvodi, osim hraniva i premiksa, koji se namjerno dodaju hrani za životinje ili vodi, radi: postizanja povoljnih uticaja na svojstva hrane za životinje i proizvoda životinjskog porijekla i na boju ukrasnih ribica i ptica; zadovoljavanja nutritivnih potreba životinja; povoljnog uticaja na životnu sredinu pri uzgoju životinja; povoljnog uticaja na uzgoj životinja, proizvodnost ili dobrobit životinja, a naročito na želudačno crijevnu floru ili probavu; ili kokcidiostatskog i histomonostatskog uticaja u skladu sa posebnim propisom koji uređuje aditive u hrani za životinje;
10. **sintetizovani nanomaterijal** je svaki namjerno proizveden materijal koji ima jednu ili više dimenzija veličine od 100 nm ili manje ili koji se sastoji od diskretnih funkcionalnih djelova, bilo iznutra ili na površini, od kojih mnogi imaju jednu ili više dimenzija veličine 100 nm ili manje, uključujući strukture, aglomerate ili agregate, koji mogu imati veličinu iznad 100 nm ali zadržavaju svojstva koja su karakteristična za nanoskalu u skladu sa posebnim propisom koji uređuje novu hranu. Svojstva koja su karakteristična za nanoskalu uključuju:

* one koje se odnose na veliku specifičnu površinu razmatranih materijala; i/ili
* specifične fizičko-hemijske osobine koje se razlikuju od ne-nanoformnih osobina istog materijala.

1. **ekvivalentnost** sposobnost dostizanja istih ciljeva i principa primjenom pravila koja obezbjeđuju isti nivo usaglašenosti;
2. **pomoćno sredstvo u preradi** je svaka supstanca koja:

* se ne koristi kao hrana;
* se namjerno koristi u procesu prerade sirovina, hrane ili sastojaka radi ispunjavanja tehnoloških potreba tokom proizvodnje, obrade ili prerade;
* se javlja kao rezultat nenamjerne ali tehnološki neizbježne prisutnosti kao ostatak te supstance ili njenih derivata u gotovom proizvodu pod uslovom da ne predstavlja opasnost po zdravlje ljudi i da nema tehnološkog efekta u gotovom proizvodu; i
* nema nepovoljan efekat na zdravlje životinja, ljudi ili na životnu sredinu i nema tehnološki uticaj na gotovu hranu za životinje, u skladu sa posebnim propisom koji uređuje aditive koji se mogu koristiti u hrani i posebnim propisom kojim se uređuju dodaci hrani za životinje i premiksi koji se mogu stavljati na tržište.

1. **prehrambeni enzim** je proizvod dobijen od biljaka, životinja ili mikroorganizama ili od njihovih proizvoda, uključujući proizvod dobijen procesom fermentacije upotrebom mikroorganizama koji sadrži jedan ili više enzima koji mogu katalizirati specifičnu biohemijsku reakciju i dodaje se hrani za tehnološku namjenu u bilo kojoj fazi proizvodnje, prerade, pripreme, obrade, pakovanja, prevoza ili skladištenja u skladu sa posebnim propisom o vrstama prehrambenih enzima i uslovima za njihovo korišćenje u hrani;
2. **jonizujuće zračenje** je prenos energije u obliku čestica ili elektromagnetnih talasa talasne dužine od 100 nanometara ili manje (frekvencije 3 × 1015 Hz ili vеćе) koji može direktno ili indirektno da proizvodi jone;
3. **upakovana hrana** je svaki pojedinačni proizvod koji se kao takav prezentuje krajnjem potrošaču i ugostiteljskim objektima i objektima javne ishrane, a koji se sastoji od hrane i pakovanja u kojem je hrana stavljena prije ponude za prodaju, bez obzira da li pakovanje u potpunosti ili djelimično zatvara hranu, tako da sadržaj ne može biti promijenjen bez otvaranja ili promjene pakovanja, a koja ne uključuje hranu upakovanu na prodajnom mjestu na zahtjev krajnjeg potrošača ili upakovanu za direktnu prodaju, u skladu sa posebnim propisom koji uređuje infromisanje potrošača o hrani;
4. **objekat za uzgoj živine (*poultry house)*** je fiksni ili pokretni objekat za smještaj jata živine i obuhvata sve površine natkrivene krovom, uključujući i verandu, a objekat se može podijeliti u zasebne odjeljke u kojima se nalazi po jedno jato;
5. **uzgoj usjeva povezanih sa zemljištem** je proizvodnja na zemljištu (*living soil*)ili na zemljištu koje je pomiješano ili đubreno materijalima i proizvodima koji su dozvoljeni u organskoj proizvodnji, a povezano je sa podzemnim slojem i podlogom;
6. **neprerađeni prozivod** ***(unprocessed product)*** je proizvod koji nije bio podvrgnut postupku prerade, uključujući proizvod koji je podijeljen, razdvojen, odrezan, razrezan na komade, očišćen od kostiju, oguljen, usitnjen, isjeckan, očišćen, narezan, oljušten, samljeven, rashlađen, zamrznut, duboko zamrznut ili odmrznut, u skladu sa posebnim propisom koji uređuje higijenu hrane;
7. **prerađeni proizvod** ***(processed product)***je proizvod koji je nastao preradom neprerađenog proizvoda, a može da sadrži i sastojke koji su potrebni za njegovu proizvodnju ili koji mu daju određena specifična svojstva, u skladu sa posebnim propisom koji uređuje higijenu hrane;
8. **prerada *(processing)*** je zagrijavanje, dimljenje, soljenje, zrenje, sušenje, mariniranje, ekstrahovanje, presovanje ili kombinacija tih postupaka ili bilo koje djelovanje koje bitno mijenja početni proizvod, u skladu sa posebnim propisom koji uređuje higijenu hrane;
9. **integritet organskih ili proizvoda iz prelaznog perioda** znači da proizvod ne pokazuje neusaglašenost:

* u bilo kojoj fazi proizvodnje, pripreme i distribucije koja utiče na karakteristike organskog proizvoda ili proizvoda iz prelaznog perioda; ili
* koja se ponavlja ili je namjerna.

1. **tor** je ograđeni prostor uključujući i dio koji životinjama obezbijeđuje zaštitu od nepovoljnih vremenskih uslova;
2. **službene kontrole** **u organskoj proizvodnji** su aktivnosti koje sprovode nadležni organi ili delegirana tijela kojima su delegirani određeni poslovi službenih kontrola u cilju provjere usklađenosti subjekata, životinja ili robe sa zahtjevima propisanim ovim zakonom, uključujući zahtjeve u vezi sa izdavanjem službenog sertifikata ili službene potvrde;
3. **druge službene aktivnosti** **u organskoj proizvodnji** su aktivnosti, osim službenih kontrola, koje sprovode nadležni organi ili delegirana tijela kojima su delegirane određene druge službene aktivnosti, uključujući one kojima je cilj verifikacija davanje ovlašćenja ili odobrenja, kao i izdavanje službenih sertifikata ili službenih potvrda.
4. **pravila za bjezbjednost hrane** su pravila definisana propisom koji uređuje bezbjednosti hrane u svim fazama proizvodnje, prerade i distribucije hrane;
5. **pravila za hranu za životinje** su pravila i procedure definisana propisom koji uređuje bezbjednost hrane;
6. **procedure verifikacije kontrole** su procedure koje preduzimaju nadležni organi sa ciljem da se obezbjedi dosljedno i efikasno sprovođenje službenih kontrola i drugih službenih aktivnosti;
7. **sistem kontrole** je sistem koji uključuje nadležne organe, njihove resurse, uspostavljene strukture i procedure za vršenje službenih kontrola u skladu sa ovim zakonom;
8. **plan službenih kontrola** je plan usvojen od strane nadležnih organa koji sadrži informacije o strukturi i organizaciji sistema službenih kontrola, njihovom funkcionisanju i detaljnim planom sprovođenja tokom određenog vremenskog perioda;
9. **roba** je svaki proizvod organske proizvodnje i označavanje ovih proizvoda u skladu sa ovim zakonom;
10. **izdavanje službenog sertifikata** jepostupak kojim nadležni organi izdaju garanciju o usaglašenosti sa jednim ili većim brojem zahtjeva utvrđenim ovim zakonom;
11. **službeno lice koje izdaje sertifikat** je službeno lice nadležnog organa ovlašćeno za potpisivanje službenih sertifikata koje izdaju ti organi u skladu sa ovim zakonom;
12. **službeni sertifikat** predstavlja papirni ili elektronski dokument potpisan od strane službenog lica za sertifikaciju, kojim se garantuje usaglašenost sa zahtjevima propisanim ovim zakonom;
13. **službena potvrda (*official attestation*)** je svaka oznaka, žig ili drugi oblik potvrde koju izdaju subjekti pod nadzorom nadležnih organa u okviru namjenskih službenih kontrola, ili koju izdaju nadležni organi, a kojom se garantuje usaglašenost sa jednim ili više zahtjeva propisanih ovim zakonom;
14. **revizija (*audit*)** je sistemsko i nezavisno provjeravanje postupanja kojim se utvrđuje da li postupanja i rezultati tog postupanja u skladu sa planiranim mjerama i da li se mjere sprovode efikasno i da li su odgovarajuće za postizanje ciljeva;
15. **ocjenjivanje** (*rating*) označava rangiranje subjekata na osnovu ocjene njihove usklađenosti sa kriterijumima za ocjenjivanje;
16. **uređaji za primjenu pesticida** su uređaji za primjenu pesticida u skladu sa posebnim propisom koji uređuje sredstva za zaštitu bilja;
17. **pošiljka** je određeni broj životinja ili količina robe obuhvaćena istim službenim sertifikatom, službenom potvrdom ili bilo kojim drugim dokumentom, a koja se prevozi istim prevoznim sredstvom i dolazi iz istog područja ili iste države;
18. **granično kontrolno mjesto** (*border control post*) jemjesto sa pripadajućim objektima koje je država odredila za sprovođenje službenih kontrola, kao i u slučaju službenih kontrola u skladu sa ovim zakonom;
19. **mjesto izlaska *(exit point)*** je granično kontrolno mjesto ili bilo koje drugo mjesto preko kojeg pošiljka napušta carinsko područje Crne Gore u skladu sa carinskim propisima;
20. **unos ili unošenje (*entering or entry into* )** je uvoz pošiljke iz organske proizvodnje na teritoriju Crne Gore iz drugih država;
21. **pregled dokumentacije** je provjera službenih setifikata, potvrda i drugih dokumenata, uključujući i dokumenta komercijalne prirode koja prate pošiljku;
22. **identifikacioni pregled** je vizuelni pregled kojim se utvrđuje da li sadržaj i oznake na pošiljci, uključujući pečate i prevozna sredstva, odgovaraju podacima navedenim u dokumentaciji, odnosno službenim sertifikatima, potrvrdama i drugoj pratećoj dokumentaciji;
23. **fizički pregled** je provjera pošiljke iz organske proizvodnje, a po potrebi ambalaže, prevoznog sredstva, oznaka i temperature, uzimanjem uzoraka za analizu, kao i bilo koju drugu provjeru radi utvrđivanja usaglašenost sa ovim zakonom;
24. **carinski nadzor** su postupci organa uprave nadležnog za poslove carine radi utvrđivanja usaglašenosti sa carinskim propisima, kao i drugih zakona;
25. **carinske kontrole** su posebni postupci organa uprave nadležnog za poslove carine u skadu sa carinskim zakonom;
26. **službeno zadržavanje (*official detention*)** je postupak kojim nadležni organi obezbeđuju da se pošiljka koja podliježe službenim kontrolama ne premješta ili da se njom ne rukuje dok se ne donese odluka o njenom odredištu, odnosno skladištenju od strane subjekta u skladu sa uputstvima i pod kontrolom nadležnih organa.
27. **elementarna nepogoda** je događaj hidrometeorološkog, geološkog ili biološkog porijekla prouzrokovan djelovanjem prirodnih sila, kao što su: zemljotres, poplava, bujica, oluja, jake kiše, atmosferska pražnjenja, grad, suša, odron ili klizanje zemljišta, sniježni nanosi i lavina, požar, ekstremne temperature vazduha, zaleđivanje vodotoka, epidemija zaraznih bolesti i pojava štetočina i druge prirodne pojave koje mogu da ugroze zdravlje i život ljudi i pričine veću materijalnu štetu;
28. **bolest životinja** (*animal* *disease*) je klinička i/ili patološka manifestacija infekcije u skladu sa Zakonom o veterinarstvu i Pravilnikom o klasifikaciji zaraznih bolesti životinja, načinu prijavljivanja pojave odnosno sumnje i odjavljivanja zaraznih bolesti životinja;
29. **incident u životnoj sredini** predstavlja specifičnu pojavu zagađenja, kontaminacije ili degradacije kvaliteta životne sredine koja je povezana sa određenim događajem i ograničenog je geografskog obima, ali ne obuhvata opšte životne rizike koji nijesu povezani sa određenim događajem, kao što su klimatske promjene ili zagađenje atmosfere;
30. **katastrofa**je svaka prirodna nepogoda, požar, tehničko-tehnološka nesreća, hemijska, biološka, nuklearna i radiološka kontaminacija, posljedica nastala ratnim razaranjem i terorizmom, epidemija, epizootija i epifitotija, koje veličinom ili intenzitetom ozbiljno ugrožavaju zdravlje i ljudske živote ili izazivaju štetu na imovini veće vrijednosti i životnoj sredini, a čiji nastanak nije moguće spriječiti ili posljedice otkloniti redovnim djelovanjem državnih organa i organa opštine, na čijem području je događaj nastao u skladu sa posebnim propisom koji uređuje zaštitu i spašavanje.

**Upotreba rodno osjetljivog jezika**

**Član 5**

Izrazi koji se u ovom zakonu koriste za fizička lica u muškom rodu podrazumijevaju iste izraze u ženskom rodu.

1. **CILJEVI I NAČELA ORGANSKE PROIZVODNJE**

**Ciljevi organske proizvodnje**

**Član 6**

Ciljevi organske proizvodnje su:

1. doprinos zaštiti životne sredine i klime;
2. održavanje dugoročne plodnosti zemljišta;
3. doprinos smanjenju zagađenja životne sredine;
4. doprinos ispunjavanju visokih standarda dobrobiti životinja, a naročito specifičnih potreba životinja u zavisnosti od vrste kojoj pripadaju;
5. podsticanje kratkih lanaca distribucije i lokalne proizvodnje;
6. podsticanje očuvanja rijetkih i autohtonih rasa kojima prijeti izumiranje;
7. doprinos širenju ponude biljnog genetičkog materijala prilagođenog posebnim potrebama i ciljevima organske proizvodnje;
8. doprinos očuvanju visokog nivoa biodiverziteta, naročito korišćenjem raznovrsnog biljnog genetičkog materijala kao što je organski heterogeni materijal i organske sorte pogodne za organsku proizvodnju; i
9. podsticanje razvoja aktivnosti organske selekcije i oplemenjivanja radi jačanja ekonomske perspektive organskog sektora.

**Opšta načela**

**Član 7**

Organska proizvodnja je održiv sistem upravljanja zasnovan na sljedećim opštim načelima:

1. poštovanje prirodnih sistema i ciklusa i održavanje i poboljšanje stanja zemljišta, vode i vazduha, zdravlja bilja i životinja i njihove međusobne ravnoteže;
2. očuvanje elemenata prirodnog pejzaža kao što su lokaliteti prirodne baštine;
3. odgovorno korišćenje energije i prirodnih resursa, kao što su voda, zemljište, organske materije i vazduh;
4. proizvodnja visokokvalitetne hrane, proizvoda akvakulture i drugih poljoprivrednih proizvoda u skladu sa zahtjevima potrošača za proizvodima proizvedenim postupcima koji ne štete životnoj sredini, zdravlju ljudi, zdravlju bilja ili zdravlju i dobrobiti životinja;
5. osiguranje integriteta organske proizvodnje u svim fazama proizvodnje, prerade i distribucije hrane i hrane za životinje;
6. uspostavljanje odgovarajućih metoda upravljanja biološkim procesima zasnovanih na organskim sistemima i korišćenju prirodnih resursa:

* koje uključuju upotrebu živih organizama i druguh metoda proizvodnje (mehaničkih i slično);
* koje se zasnivaju na biljnoj i stočarskoj proizvodnja na zemljištu ili uzgoju u akvakulturi u skladu sa principima održive ekspolatacije vodnih resursa;
* koje isključuju upotrebu GMO, proizvoda proizvedenih od GMO ili dobijenih pomoću GMO, osim veterinarsko-medicinskih proizvoda; i
* koje se zasnivaju na procjeni rizika, a po potrebi i primjeni mjera predostrožnosti i preventivnih mjera;

1. ograničenje upotrebe eksternih inputa, osim kada su potrebni ili ne postoje odgovarajuće prakse i metode upravljanja iz tačke 6 ovog člana, a odnose se na:

* inpute iz organske proizvodnje, a u slučaju biljnog reproduktivnog materijala prioritet dati sortama odabranim zbog sposobnosti da zadovolje specifične potrebe i ciljeve organske poljoprivrede;
* prirodne supstance ili supstance dobijene prirodnim putem; i
* spororastvorljiva mineralna đubriva;

1. prilagođavanje proizvodnog procesa uzimajući u obzir sanitarni status, regionalne razlike u ekološkoj ravnoteži, klimatske i lokalne uslove, faze razvoja i specifične proizvođačke prakse;
2. isključivanje iz cijelog lanca organske ishrane kloniranja životinja, gajenja životinja kod kojih je vještački izazvana poliploidija, kao i jonizujućeg zračenja; i
3. održavanje visokog nivoa dobrobiti životinja uz poštovanje specifičnih potreba vrsta.

**Posebna načela koja se primjenjuju na poljoprivredne aktivnosti i akvakulturu**

**Član 8**

(1) Pored opštih načela iz člana 7 ovog zakona, organska proizvodnja u poljoprivrednim aktivnostima i akvakulturi zasniva se i na sljedećim posebnim načelima:

1. održavanju i unapređenju prirodne plodnosti zemljišta, stabilnosti zemljišta, zadržavanju vode u zemljištu i očuvanju biodiverziteta zemljišta, sprečavanju i suzbijanju gubitka organske materije zemljišta, sabijanja i erozije zemljišta, kao i ishrane bilja prvenstveno kroz zemljišni ekosistem;
2. ograničenju upotrebe neobnovljivih resursa i eksternih inputa na najmanju moguću mjeru;
3. reciklaži otpada i nusproizvoda biljnog i životinjskog porijekla kao inputa u biljnoj i stočarskoj proizvodnji;
4. održavanju zdravlja bilja preventivnim mjerama, naročito izborom odgovarajućih vrsta, sorti ili heterogenog materijala otpornog na štetne organizme, odgovarajućim plodoredom, mehaničkim i fizičkim metodama i zaštitom prirodnih neprijatelja štetnih organizama;
5. korišćenju sjemena i životinja sa visokim stepenom genetske raznovrsnosti, otpornosti na bolesti i dugovječnosti;
6. prilikom odabira biljnih sorti uzimaju se u obzir specifičnosti određenih sistema organske proizvodnje, agronomske osobine, otpornost na štetne organizme, prilagođavanje različitim lokalnim klimatskim i zemljišnim uslovima, kao i poštovanje prirodnih barijera;
7. upotrebi organskog biljnog reproduktivnog materijala, kao što je biljni reproduktivni materijal porijeklom iz organskog heterogenog materijala i organskih sorti pogodnih za organsku proizvodnju;
8. proizvodnji organskih sorti zasnovanoj na prirodnoj reproduktivnoj sposobnosti i u okvirima prirodnih barijera ukrštanja;
9. pоdsticаnju pоljоprivrеdnikа dа kоriste biljni rеprоduktivni mаtеriјаl dоbiјеn sa sopstvenog gazdinstva, radi veće upotrebe genetičkih resursa prilagođenih na posebne uslove organske proizvodnje, ne dovodeći u pitanje primjenu posebnih propisa koji uređuju zaštitu biljnih sorti i listu poljoprivrednih usjeva na koju se odnosi ograničenje oplemenjivačkog prava;
10. prilikom odabira rasa životinja uzima se u obzir visok stepen genetičke raznovrsnosti, sposobnost životinja da se prilagode lokalnim uslovima, priplodnoj vrijednosti, dugovječnosti, vitalnosti i otpornosti na bolesti i druge zdravstvene probleme;
11. upotrebi praksi stočarske proizvodnje prilagođene lokaciji i zemljištu;
12. primjeni uzgojnih praksi koje jačaju imuni sistem i prirodnu odbranu od bolesti, uključujući redovno kretanje i pristup otvorenim površinama i pašnjacima;
13. ishrani životinja organskom hranom koja se sastoji od poljoprivrednih sastojaka dobijenih organskom proizvodnjom i od prirodnih materija koje nijesu poljoprivrednog porijekla;
14. proizvodnji proizvoda iz organske stočarske proizvodnje, odnosno životinja koje su tokom cijelog života od rođenje ili izlijeganja uzgajani na organskim gazdinstvima;
15. kontinuiranom održavanju zdravog vodnog okruženja i kvaliteta okolnih vodenih i kopnenih ekosistema;
16. ishrani vodenih organizama hranom za životinje dobijenom održivom ekspolatacijom ribolovnih resursa u skadu sa posebnim propisom koji uređuje ribarstvo ili organskom hranom za životinje sastavljenom od poljoprivrednih sastojaka iz organske poljoprivrede, uključujući organsku akvakulturu i prirodne supstance koje nijesu poljoprivrednog porijekla;
17. izbjegavanju bilo kakvog ugrožavanja vrsta važnih za očuvanje, a koje može uzrokovati organska proizvodnja.

**Posebna načela koja se primjenjuju na preradu organske hrane**

**Član 9**

1. Pored opštih načela iz člana 7 ovog zakona, prerada organske hrane zasniva se i na sljedećim posebnim načelima:
2. proizvodnji organske hrane od organskih poljoprivrednih sastojaka;
3. ograničenju upotrebe prehrambenih aditiva, sastojaka koji ne potiču iz organske proizvodnje sa pretežno tehnološkim i senzornim funkcijama, kao i mikronutrijenata i pomoćnih sredstava za preradu, na način da se koriste u najmanjoj mogućoj mjeri i samo ako postoji suštinska tehnološka potreba ili za određene prehrambene svrhe;
4. isključivanju supstanci i metoda prerade koje mogu da dovedu u zabludu u pogledu prave prirode proizvoda;
5. preradi organske hrane, po mogućnosti korišćenjem bioloških, mehaničkih i fizičkih metoda; i
6. isključivanju hrane koja sadrži ili se sastoji od sintetizovanih nanomaterijala.

**Posebna načela koja se primjenjuju na preradu organske hrane za životinje**

**Član 10**

1. Pored opštih načela iz člana 7 ovog zakona, prerada organske hrane za životinje zasniva se i na sljedećim posebnim načelima:
2. proizvodnji organske hrane za životinje od organskih hraniva;
3. ograničenju upotrebe aditiva za stočnu hranu i pomoćnih sredstava u preradi, na način da se koriste u najmanjoj mogućoj mjeri i ako postoji suštinska tehnološka ili zootehnička potreba, ili za određene prehrambene svrhe;
4. isključivanju supstanci i metoda prerade koje mogu da dovedu u zabludu u pogledu prave prirode proizvoda; i
5. preradi organske hrane za životinje korišćenjem bioloških, mehaničkih i fizičkih metoda.
6. **NADLEŽNI ORGANI**

**Nadležni organi** **za organsku proizvodnju**

**Član 11**

Nadležni organ (*competent authorities*) koji vrši poslove državne uprave u oblasti organske proizvodnje i organizaciju službenih kontrola i drugih službenih aktivnosti u skladu sa ovim zakonom je organ državne uprave nadležan za organsku proizvodnju (u daljem tekstu: Ministarstvo).

**Nadležnosti Ministarstva**

**Član 12**

1. Ministarstvo:
2. predlaže politiku organske proizvodnje;
3. donosi propise za izvršavanje ovog zakona;
4. donosi i odgovorno je za sprovođenje godišnjih programa monitoringa organske proizvodnje i drugih programa u skladu sa ovim zakonom;
5. donosi planove za upravljanje kriznim situacijama i u slučaju hitnosti, gdje je primjenjivo, postupa po njima u skladu sa posebnim zakonima;
6. donosi višegodišnji plan službenih kontrola za organsku proizvodnju u skladu sa ovim zakonom;
7. podnosi godišnje izvještaje Vladi Crne Gore (u daljem tekstu: Vlada) i Evropskoj komisiji u skladu sa ovim zakonom;
8. sarađuje sa međunarodnim organizacijama i nadležnim organima drugih država u oblasti organske proizvodnje;
9. odobrava određene proizvode i supstance za upotrebu u organskoj proizvodnji i uvrštava ih na restriktivne liste; i
10. vrši i druge poslove u skladu sa ovim zakonom.

**Kontrolni organ za organsku proizvodnju (*organic control authority*)**

**Član 13**

1. Kontrolni organ za organsku proizvodnju (*organic control authority*) koji vrše poslove organa uprave u oblasti organske proizvodnje i organizaciju službenih kontrola i drugih službenih aktivnosti u skladu sa ovim zakonom je organ uprave nadležan za organsku proizvodnju (u daljem tekstu: Uprava).
2. Uprava:
3. priprema stručne osnove za donošenje propisa za izvršavanje ovog zakona;
4. priprema stručne osnove za godišnje programe monitoringa organske proizvodnje i drugih programa u skladu sa ovim zakonom;
5. organizuje sprovođenje službenih kontrola u skladu sa ovim zakonom;
6. donosi i sprovodi procedure i postupke radi obezbjeđivanja efikasnosti i pravilnosti službenih kontrola i drugih službenih aktivnosti;
7. donosi i sprovodi procedure i/ili postupke radi obezbjeđivanja nepristrasnosti, kvaliteta i konzistentnosti službenih kontrola i drugih službenih aktivnosti;
8. donosi i sprovodi procedure i/ili postupke radi obezbjeđenja da zaposlena lica koja sprovode službene kontrole i druge službene aktivnosti nijesu u konfliktu interesa;
9. mora da ima ili obezbijedi pristup odgovarajućim laboratorijskim kapacitetima za vršenje analiza i ispitivanja;
10. mora da ima ili obezbijedi dovoljan broj zaposlenih lica koja su kvalifikovana i iskusna kako bi službene kontrole i druge službene aktivnosti bile efikasne i efektivne;
11. mora da ima odgovarajuće i pravilno održavane objekte i opremu kako bi se obezbijedilo da zaposlena lica mogu vršiti službene kontrole i druge službene aktivnosti efikasno i efektivno;
12. mora da ima pravnu osnovu da vrši službene kontrole i druge službene aktivnosti radi preuzimanja aktivnosti i mjera propisanih ovim zakonom i posebnim zakonima;
13. donosi i sprovodi procedure kojima se obezbjeđuje da zaposlena lica imaju pristup objektima i dokumentaciji koju čuva subjekat (*operator*), radi pravilnog izvršavanja poslova;
14. priprema stručne osnove za planove upravljanje kriznim situacijama i u slučaju hitnosti, gdje je primjenjivo, postupa po njima u skladu sa ovim i posebnim zakonima;
15. priprema stručne osnove za višegodišnji plan službenih kontrola za organsku proizvodnju;
16. priprema godišnje izvještaje u skladu sa ovim zakonom;
17. sarađuje sa međunarodnim organizacijama i nadležnim organima drugih država u oblastima organske proizvodnje; i
18. vrši i druge poslove u skladu sa ovim zakonom.
19. Zaposlena lica koja vrše službene kontrole i druge aktivnosti treba da su:

* obučena za svoju oblast kompetencije radi kompetentnog sprovođenja obaveza i vršenja službenih kontrola i drugih službenih aktivnosti na konzistentan način; i
* informisana u oblastima kompetencije i da imaju redovne i dodatne obuke.

**Nadležnosti kontrolnih tijela**

**Član 14**

1. Ovlašćeno kontrolno tijelo Ministarstvo upisuje u Registar ovlašćenih kontrolnih tijela na osnovu zahtjeva, dodjeljuje kontrolni broj i sačinjava Listu ovlašćenih kontrolnih tijela.
2. Uz zahtjev iz stava 1 ovog člana zainteresovani subjekti za dobijanje ovlašćenja i upis u Registar ovlašćenih kontrolnih tijela dostavljaju i dokaz o akreditaciji u skladu sa važećom verzijom međunarodnog harmonizovanog standarda za „Ocjenu usaglašenosti – Zahtjevi za tijela koja sertifikuju proizvode, procese i usluge“.
3. Registar iz stava 2 ovog člana vodi se u elektronskoj i/ili pisanoj formi.
4. Na osnovu zahtjeva i dostavljenih dokaza iz stava 3 ovog člana Ministarstvo donosi Rješenje o ovlašćenju kontrolnog tijela za obavljanje kontrole i sertifikacije u organskoj proizvodnji, a međusobna prava i obaveze uređuju se ugovorom.
5. Bliže uslove koje mora da ispuni kontrolno tijelo iz stava 1 ovog člana, obrazac zahtjeva, kao i sadržaj, način upisa i vođenja Registra iz stava 2 ovog člana propisuje Ministarstvo.
6. Lista iz stava 2 ovog člana objavljuje se u Službenom listu Crne Gore.

**Obaveze subjekata**

**Član 15**

(1) Subjekti i grupe subjekata:

1) su dužni da na zahtjev Ministarstva omoguće licima koja vrše službene kontrole i druge službene akrivnosti pristup:

* proizvodnim površinama, opremi, prevoznom sredstvu, objektu i drugim mjestima pod kontrolom subjekta i njihovog okruženja;
* računarskom sistemu za upravljanje informacijama;
* životinjama i robi koja je pod njegovom kontrolom;
* dokumentima i drugim relevantnim informacijama;

2) su dužni da pomažu i sarađuju sa licima koja vrše službene kontrole i druge službene aktivnosti u sprovođenju njihovih poslova;

3) koji su odgovorni za pošiljku koja ulazi u Crnu Goru, pored obaveza iz stava 1 tač. 1 i 2 ovog člana, dužni su da stave na raspolaganje, u papirnom ili elektronskom obliku, i bez odlaganja, sve potrebne informacije;

4) dužni su da obezbijede licima koja vrše službene kontrole i druge službene akrivnosti sljedeće ažurirane informacije o:

* nazivu i pravnom obliku organizacije;
* specifičnim aktivnostima koje subjekat ili grupa subjekata sprovodi, uključujući aktivnosti komunikacijom na daljinu, kao i mjesta koja su pod njegovom kontrolom;

5) dužni su da vode evidencije radi dokazivanja usklađenosti sa ovim zakonom;

6) daju izjave i druge informacije/podatke potrebne za službene kontrole;

7) preduzimaju odgovarajuće mjere radi obezbjeđivanja usaglašenosti sa ovim zakonom;

8) daju potpisanu i ažuriranu izjavu sljedećeg sadržaja:

1. opis organske proizvodne jedinice ili jedinice u prelaznom periodu, kao i aktivnosti koje će se sprovoditi u skladu sa ovim zakonom;
2. odgovarajuće mjere koje treba preduzeti radi obezbjeđivanja usaglašenosti sa ovim zakonom; i
3. u obavezi su da:

* pisanim putem bez nepotrebnog odlaganja obavijeste kupce proizvoda i dostave potrebne informacije Ministarstvu i/ili Upravi i/ili prema potrebi kontrolnom i/ili delegiranom tijelu kada je sumnja u postojanje neusaglašenosti potvrđena ili da sumnja ne može biti otklonjena ili da je utvrđena neusaglašenost koja utiče na integritet predmetnih proizvoda;
* prihvate prenos dokumentacije o kontroli u slučaju promjene kontrolnog iili delegiranog tijela, a u slučaju povlačenja iz organske proizvodnje posljednje kontrolno i/ili delegirano tijelo dužno je da dokumentaciju o kontroli čuva najmanje pet godina;
* odmah obavijeste Ministarstvo i/ili Upravu i/ili prema potrebi kontrolno i /ili delegirano tijelo iz člana 39 stav 6 ovog zakona u slučaju povlačenja iz organske proizvodnje;
* prihvati razmjenu informacija sa Ministarstvom i/ili Upravom i/ili prema potrebi kontolnim i/ili delegiranim tijelom u slučaju da podugovarači podliježu kontroli različitih kontrolnih tijela.

(2) U slučaju da subjekti i grupe subjekata sumnjaju da proizvod koji je proizveden, pripremljen, uvezen ili dobijen od drugog subjekta nije u skladu sa ovim zakonom, dužni su da*:*

* identifikuju i odvoje predmetni proizvod;
* provjere da li se sumnja može dokazati;
* ne stavljaju predmetni proizvod u promet kao organski ili proizvod iz prelaznog perioda i ne koriste ga u organskoj proizvodnji, osim ako se se sumnja može otkloniti;
* obavijeste Ministarstvo i/ili Upravu, a prema potrebi i kontrolno i/ili delegrano tijelo ako je sumnja dokazana ili se ne može odmah otkloniti, i prema potrebi dostavljaju dostupne informacije;
* u potpunosti sarađuju sa Ministarstvom i/ili Upravom, a prema potrebi i kontrolnim i/ili delegranim tijelom prilikom provjere i utvrđivanja razloga za neusaglašenost na koju se sumnja.

1. Bliža pravila i uslove za evidencije kojima se dokazuje usaglašenost, izjave i druga obavještenja potrebna za službene kontrole, odgovarajeće mjere radi obezbjeđivanja usaglašenosti, uslove o saradnji i razmjeni informacija radi obezbjeđivanja identifikacije i efikasnog sprovođenje službenih kontrola propisuje Ministarstvo.

**Propisi o mjerama za organsku proizvodnju**

**Član 16**

1. Radi obezbjeđivanja visokog nivoa organske proizvodnje i vršenja efikasnih službenih kontrola i drugih službenih aktivnosti usvajaju se mjere neophodne za sprovođenje ovog zakona.
2. Mjere iz stava 1 ovog člana se pripremaju, donose i mijenjaju u skladu sa standardima, smjernicama i preporukama, naučnim principima i činjenicama koje se odnose na organsku proizvodnju i službene kontrole.
3. Kada standardi, smjernice i preporuke iz stava 2 ovog člana ne postoje utvrđuju se mjere koje moraju biti naučno opravdane i zasnovane na principima procjene i upravljanja rizikom.
4. Prilikom procjene rizika iz stava 3 ovog člana uzimaju se u obzir:
5. raspoloživi naučni podaci;
6. procesi i načini organske proizvodnje;
7. metode uzorkovanja i testiranja, metode vršenja službenih kontrola i drugih službenih aktivnosti, kao i inspekcijski nadzor;
8. uslovi u životnoj sredini; i
9. drugi postupci.
10. Upravljanje rizikom iz stava 3 ovog člana uključuje razmatranje ekonomske opravdanosti u smislu gubitka u proizvodnji ili prodaji, kao i ekonomsku isplativost alternativnih pristupa umanjenju rizika.
11. Mjere iz stava 1 ovog člana utvrđuje Ministarstvo.
12. **USLOVI ZA ORGANSKU PROIZVODNJU**

**Opšta pravila proizvodnje**

**Član 17**

1. Subјеkti i grupe subjekata kојi prоizvоde оrgаnskе prоizvоdе dužni su da pоštuju opšta prаvilа prоizvоdnjе i da cjelokupnim poljoprivrednim gazdinstvom u organskoj proizvodnji upravljaju u skladu sa ovim zakonom.
2. Proizvodi i supstance koji su odobreni u skladu sа čl. 30 i 31 ovog zakona za navedenu svrhu i upotrebu u skladu sa posebnim pravilima organske proizvodnje i koji su registrovani, mоgu se kоristiti u оrgаnskој prоizvоdnji, pоd uslоvоm dа је njihоvа upоtrеbа оdоbrеnа i u konvencionalnoj prоizvоdnji u skladu sa posebnim propisom koji uređuje sredstva za zaštitu bilja, a Listu odobrenih sredstava za zaštitu bilja koja se koriste u organskoj proizvodnji donosi organ uprave nadležan za sredstva za zaštitu bilja.
3. Upotreba u organskoj proizvodnji je dozvoljena i za sljedeće proizvode i supstance, ako su registrovana i ako je njihova upоtrеba dozvoljena i u konvencionalnoj prоizvоdnji:
   1. protektanti, sinergisti i koformulanti kao komponente sredstava za zaštitu bilja; i
   2. pоmоćnа srеdstvа (*аdjuvants*) kоја sе mijеšајu sа srеdstvimа zа zаštitu biljа.
4. Upotreba proizvoda i supstanci u organskoj proizvodnji u druge svrhe za koje nijesu registrovani u skaldu sa posebnim propisom koji uređuje sredstva za zaštitu bilja dozvoljena je pod uslovom da je njihova upotreba u skladu sa načelima utvrđenim ovim zakonom.
5. Zabranjena je upotreba jonizujućeg zračenja u obradi organske hrane ili hrane za životinje, kao i u obradi sirovina koje se koriste u organskoj hrani ili hrani za životinje.
6. Zabranjena je upotreba kloniranih životinja i uzgoj životinja kod kojih je došlo do pojave vještački izazvane poliplodije.
7. Preventivne i mjere predostrožnosti primjenjuju se u svim fazama proizvodnje, pripreme i distribucije.
8. Izuzetno od stava 1 ovog člana poljoprivredno gazdinstvo se može podijeliti na jasno odvojene proizvodne jedinice za organsku proizvodnju, proizvodnju u prelaznom periodu i proizvodnju koja nije organska, pod uslovom da su u proizvodnim jedinicama koje nijesu organske uključene:
9. različite vrste životinja; i
10. različite sorte bilja koje se lako mogu razlikovati.
11. Iste vrste algi i životinja akvakulture mogu biti uključene pod uslovom da je obezbijeđeno jasno razdvajanje između proizvodnih lokacija ili jedinica.
12. Izuzetno od stava 8 tačka b) ovog člana za višegodišnje zasade koji zahtijevaju period gajenja od najmanje tri godine mogu se uključiti različite sorte koje se ne mogu lako razlikovati ili iste sorte pod uslovom da se ta proizvodnja nalazi u okviru plana za prelazni period i da prelazni period za posljednji dio površine predmetne proizvodnje počne što je prije moguće i da se završi u roku od najviše pet godina, a subjekti su dužni da obavijeste Ministarstvo i/ili Upravu, a prema potrebi i kontrolno i/ili delegirano tijelo o:
13. početku žetve/berbe svakog od dotičnih proizvoda najmanje 48 časova prije početka žetve/berbe;
14. tačnim količinama požnjevenih/ubranih proizvoda, kao i o preduzetim mjerama za razdvajanje proizvoda po završetku žetve/berbe;
15. planu za prelazni period i preduzetim mjerama radi obezbjeđivanja jasnog razdvajanja proizvoda, a što potvrđuje Ministarstvo i/ili Upravu, a prema potrebi i kontrolno i/ili delegirano tijelo nakon početka plana prelaznog perioda.
16. Zahtjevi koji se odnose na različite vrste životinja i sorte bilja iz stava 8 tač. a) i b) ovog člana ne primjenjuju se u slučaju istraživačkih i obrazovnih centara, rasadnika, oplemenjivača i proizvođača sjemena.
17. Kada na svim proizvodnim jedinicama gazdinstva nijesu primijenjena pravila organske proizvodnje iz st. 8, 9 i 10 ovog člana subjekti i grupe subjekata dužni su da:
18. proizvode koji se koriste u organskim proizvodnim jedinicama i u proizvodnim jedinicama u prelaznom periodu drže odvojeno od proizvoda koji se koriste u proizvodnim jedinicama koje nijesu organske;
19. drže odvojeno jedne od drugih proizvode proizvedene na organskim proizvodnim jedinicama, proizvode proizvedene na jedinicama u prelaznom periodu i proizvode proizvedene na proizvodnim jedinicama koje nijesu organske; i
20. vode evidenciju koja dokazuje jasno razdvajanje proizvodnih jedinica i proizvoda.
21. Bliža pravila i uslove za podjelu gazdinstva nа оrgаnskе prоizvоdnе јеdinicе, prоizvоdnе јеdinicе u prelaznom pеriоdu i prоizvоdnе јеdinicе kоје nijesu оrgаnskе, kao i Listu proizvoda i usko povezanih poljoprivrednih proizvoda propisuje Ministarstvo.

**Prelazni period (konverzija)**

**Član 18**

1. Subjekti i grupe subjekata koji se uključuju u organsku proizvodnju, kao i oni koji proizvode alge ili životinje iz akvakulture dužni su da poštuju prelazni period.
2. Subjekti iz stava 1 ovog člana dužni su da tokom cijelog prelaznog perioda primjenjuju pravila organske proizvodnje utvrđena ovom zakonom.
3. Prelazni period počinje kada subjekti iz stava 1 ovog člana podnesu prijavu Ministarstu i/ili Upravi, a prema potrebi i kontrolnom i/ili delegiranom tijelu u skladu sa članom 39 ovog zakona.
4. Subjektima iz stava 1 ovog člana se ne može retroaktivno priznati kao dio prelaznog perioda, osim u slučaju:
5. da su zemljišne parcele bile podvrgnute mjerama u skladu sa posebnim propisom koji uređuje uslove, način i dinamiku sprovođenja mjera agrarne politike, kako bi se obezbijedilo da se na tom zemljištu ne koriste proizvodi ili supstance osim onih koje su dozvoljene za upotrebu u organskoj proizvodnji ili
6. ako postoji dokaz da su zemljišne parcele bile prirodne ili poljoprivredne površine koje u periodu od najmanje tri godine nijesu tretirane proizvodima ili supstancama koje nijesu dozvoljene za upotrebu u organskoj proizvodnji.
7. Retroaktivno priznavanje prelaznog perioda vrši Ministarstvo na osnovu zahtjeva subjekata iz stava 1 ovog člana.
8. Uz zahtjev iz stava 5 ovog člana prilažu se dokazi i dokumentacija kojom se potvrđuje ispunjenost uslova za retroaktivno priznavanje prelaznog perioda iz stava 4 ovog člana.
9. Proizvodi proizvedeni tokom prelaznog perioda ne smiju se stavljati u promet kao organski proizvodi ili kao proizvodi iz prelaznog perioda, osim u slučaju kada:
10. je za biljni reproduktivni materijal ispoštovan prelazni period od najmanje 12 mjeseci; i
11. hrana biljnog porijekla i hrana za životinje biljnog porijekla sadrži samo jedan sastojak poljoprivrednih kultura i ako je ispoštovan prelazni period od najmanje 12 mjeseci prije žetve/berbe.
12. Bliža pravila za prijavu, obrazac prijave, pravila i uslove prelaznog perioda, uključujući posebne prelazne periode za različite vrste životinja, životinje akvakulture i alge, uslove za skraćenje i produženje prelaznog perioda, pravila koja se primjenjuju u slučaju istovremenog prelaznog perioda zemljišta i životinja, postupke, dokaze i potrebnu dokumentaciju za retroaktivno priznavanje prelaznog perioda propisuje Ministarstvo.

**Zabrana upotrebe GMO**

**Član 19**

1. Zabranjeno je subjektima i grupama subjekata da, GMO, proizvode proizvedene od GMO i proizvode proizvedene pomoću GMO, koristiti kao sastojak u hrani ili hrani za životinje, niti kao hranu, hranu za životinje, pomoćna sredstva za preradu, sredstva za zaštitu bilja, đubriva, oplemenjivače zemljišta, biljni reproduktivni materijal, mikroorganizme ili životinje u organskoj proizvodnji.
2. Subjekti i grupe subjekata dužni su da prate porijeklo proizvoda koji se koriste kao hrana ili hrana za životinje, radi utvrđivanja uslova iz stava 1 ovog člana.
3. Uslovi iz stava 1 ovog člana utvrđuju se na osnovu oznake na proizvodu, kao i na osnovu dokumentacije koja je priložena ili dostavljena uz proizvod i koja je obavezujuća za sve GMO proizvode u skladu sa posebnim propisima koji uređuju genetički modifikovane organizme i uslove i način korišćenja genetički modifikovane hrane ili hrane za životinje.
4. Kada proizvodi koji se namjeravaju koristiti od strane subjekata i grupe subjekata nijesu označeni kao GMO, odnosno kada nemaju zalijepljenu oznaku ili priloženu dokumentaciju iz stava 3 ovog člana, subjekti i grupe subjekata mogu da smatraju da ti proizvodi nijesu proizvedeni od GMO i da GMO nijesu korišćeni u proizvodnji kupljene hrane i hrane za životinje, osim u slučaju posjedovanja drugih informacija koje upućuju na to da označavanje proizvoda nije u skladu sa posebnim propisima koji uređuju genetički modifikovane organizme i uslove i način korišćenja genetički modifikovane hrane ili hrane za životinje.
5. Subjekti iz stava 1 ovog člana koji koriste neorganske proizvode, koji nijesu obuhvaćeni st. 3 i 4 ovog člana, kupljene od trećih lica zahtijevaće potvrdu od prodavca da ti proizvodi nijesu proizvedeni od GMO i/ili da nijesu proizvedeni pomoću GMO.

**Pravila za organsku biljnu proizvodnju**

**Član 20**

1. Subjekti i grupe subjekata koji proizvode organsko bilje ili biljne proizvode dužni su da se pored pravila za organsku biljnu proizvodnju pridržavaju i opštih pravila iz čl. 17, 18 i 19 ovog zakona.
2. Zabranjena je hidroponska proizvodnja, odnosno gajenje biljaka koje prirodno ne rastu u vodi sa svojim korijenom, već samo u hranljivom rastvoru ili u inertnoj sredini kojoj se dodaje hranljivi rastvor.
3. Pravila za organsku biljnu proizvodnju iz stava 1 ovog člana naročito obuhvataju: opšte uslove, prelazni period, porijeklo bilja i biljnog reproduktivnog materijala, uslove za odobravanje biljnog reproduktivnog materijala iz prelaznog perioda i neorganskog porijekla, upravljanje zemljištem i đubrenje, kontrolu štetnih organizama i korova, proizvode koji se koriste za čišćenje i dezinfekciju, vođenje evidencije, način pripreme neprerađenih proizvoda, kao i pravila za određeno bilje i biljne proizvode, pravila za uzgoj gljiva i pravila za sakupljanje samoniklog bilja i gljiva.
4. Izuzetno od stava 2 ovog člana dozvoljena je: proizvodnja naklijalog sjemena, koja uključuje klice, izdanke i mikrobilje, proizvodnja glavica cikorije, gajenje biljaka za proizvodnju ukrasnog i začinskog bilja u saksijama koje se zajedno sa saksijom prodaju krajnjem potrošaču i uzgoj rasada ili rasada u posudama ili kontejnerima za dalje presađivanje.
5. Pravila za biljnu organsku proizvodnju iz st. 1, 2, 3 i 4 ovog člana, a koja se odnose na opšte uslove, prelazni period, porijeklo bilja i biljnog reproduktivnog materijala, upravljanje zemljištem i đubrenje, kontrolu štetnih organizama i korova, proizvode koji se koriste za čišćenje i dezinfekciju, obavezu vođenja evidencije, pripremu neprerađenih proizvoda, posebana pravila za određeno bilje i biljne proizvode, pravila za uzgoj gljiva i pravila za sakupljanje samoniklog bilja i gljiva, upotrebu biljnog reproduktivnog materijala iz prelaznog perioda i biljnog reproduktivnog materijala koji nije iz organske proizvodnje, zaključivanje ugovora o saradnji subjekta/grupe subjekata i poljoprivrednih gazdinstava radi raspodjele viška stajnjaka iz jedinica organske proizvodnje, na sprečavanje šteta izazvanih štetnim organizmima bilja i korovima koja se zasnivaju na: upotrebi prirodnih neprijatelja, izboru vrsta, sorti i heterogenog materijala, plodoredu, tehnikama obrade zemljišta, kao što su biofumigacija, mehaničke i fizičke metode i termički procesi kao što su solarizacija, a u slučaju usjeva u zaštićenom prostoru plitko tretiranje zemljišta parom (do maksimalne dubine od 10 cm), na izuzetke za proizvodnju naklijalog sjemena, koja uključuje klice, izdanke i mikrobilje, proizvodnja glavica cikorije, gajenje biljaka za proizvodnju ukrasnog i začinskog bilja u saksijama koje se zajedno sa saksijom prodaju krajnjem potrošaču i uzgoj rasada ili rasada u posudama ili kontejnerima za dalje presađivanje propisuje Ministarstvo.

**Stavljanje u promet biljnog reproduktivnog materijala proizvedenog od organskog heterogenog materijala**

**Član 21**

1. Biljni reproduktivni materijal proizveden od organskog heterogenog materijala može se staviti u promet bez ispunjavanja uslova za registraciju i bez ispunjavanja sertifikacionih kategorija predosnovnog, osnovnog i sertifikovanog materijala ili zahtjeva za druge kategorije propisanih posebnim propisima koji uređuju sjeme i sadni materijal: proizvodnja i stavljanje u promet sjemenskog materijala krmnog bilja, žita, sjemenskog materijala povrća, vegetativnih djelova za umnožavanje povrća i rasada povrća, sjemenskog materijala repe, sjemenskog materijala uljarica i predivog bilja, sadnog materijala vinove loze, sadnog materijala voća, sadnog materijala ukrasnog bilja i katalog sorti poljoprivrednog bilja.
2. Biljni reproduktivni materijal iz stava 1 ovog člana može staviti u promet dobavljač u skladu sa posebnim propisima koji uređuju sjeme i sadni materijal: proizvodnju i stavljanje u promet sjemenskog materijala krmnog bilja, žita, sjemenskog materijala povrća, vegetativnih djelova za umnožavanje povrća i rasada povrća, sjemenskog materijala repe, sjemenskog materijala uljarica i predivog bilja, sadnog materijala vinove loze, sadnog materijala voća, sadnog materijala ukrasnog bilja i katalog sorti poljoprivrednog bilja.
3. Dobavljač iz stava 2 ovog člana na zahtjev zainteresovanog lica dostavlja Ministarstvu i organu uprave nadležnom za sjemenski i sadni materijal pisano obavještenje sa sljedećim podacima, dokumentacijom i uzorkom:
4. kontakt podatke podnosioca zahjteva;
5. vrsta i oznaka organskog heterogenog materijala;
6. opis glavnih agronomskih i fenotipskih karakteristika koje su zajedničke za tu grupu biljaka, uključujući metode gajenja, dostupne rezultate ispitivanja tih karakteristika, državu proizvodnje i korišćeni roditeljski materijal;
7. izjavu podnosioca zahtjeva o istinitosti podataka navedenih u tač. a), b) i c) ovog stava; i
8. reprezentativni uzorak.
9. Obavještenje sa dokumentacijom i uzorkom iz stava 3 ovog člana dobavljač može poslati poštom ili ga dostaviti na arhive Ministarstva i organa uprave nadležnog za sjemenski i sadni materijal, uz potvrdu o prijemu.
10. Organi iz stava 4 ovog člana izdaju potvrdu na kojoj se navodi da je obavještenje primljeno, kao i datum i vrijeme prijema, a najkasnije tri mjeseca od datuma prijema će obavjestiti dobavljača o prihvatanju obavještenja, pod uslovom da dobavljaču nijesu zatražene dodatne informacije ili da dobavljač nije službeno obaviješten o odbijanju pisanog obavještenja zbog nepotpune dokumentacije ili neusaglašenosti.
11. Nakon prihvatanja obavještenja, bilo pisanom potvrdom ili prećutno nakon isteka roka od tri mjeseca, organ uprave nadležan za sjemenski i sadni materijal u Službenom listu Crne Gore objavljuje listu prijavljenog biljnog reproduktivnog materijala proizvedenog od organskog heterogenog materijala.
12. Lista iz stava 6 ovog člana dostavlja se Evropskoj komisiji i nadležnim organima za organsku proizvodnju drugih država.
13. Pravila za biljni reproduktivni materijal proizveden od organskog heterogenog materijala iz stava 1 ovog člana koja se odnose na: bliža pravila za proizvodnju i stavljanje u promet biljnog reproduktivnog materijala od organskog heterogenog materijala određenih rodova ili vrsta, opis organskog heterogenog materijala, uključujući relevantne metode gajenja i korišćeni roditeljski materijal; minimalne zahtjeve kvaliteta za partije sjemena, uključujući identitet, specifičnu čistoću, klijavost i sanitarni kvalitet; označavanje i pakovanje; informacije i uzorke biljnog materijala koje treba da čuvaju specijalizovane institucije, a prema potrebi i održavanje organskog heterogenog materijala propisuje Ministarstvo.

**Pravila za stočarsku proizvodnju**

**Član 22**

1. Subjekti i grupe subjekata koji se bave stočarskom organskom proizvodnjom moraju se pored pravila za stočarsku organsku proizvodnju pridržavati i opštih pravila za proizvodnju iz čl. 17, 18 i 19 ovog zakona.
2. Pravila za stočarsku organsku proizvodnju iz stava 1 ovog člana naročito obuhvataju: opšte uslove, prelazni period, porijeklo životinja, ishranu životinja, žaštitu zdravlja životinja, smještaj i uzgojne prakse, dobrobit životinja, način pripreme neprerađenih proizvoda i pravila za pojedine vrste životinja izuzetke za smanjenje procenta u pogledu porijekla životinja nakon uspostavljanja dostupnosti životinja iz organskog uzgoja; pravila za obnovu pčelinjaka; za obnavljanje krda ili stada; ukupnu gustinu naseljenosti u odnosu na godišnju količinu organskog azota po hektaru poljoprivredne površine; ishranu pčela, prihvatljivih metoda i tretmana za zaštitu pčela i dodatna detaljna pravila za pojedine vrste životinja (porijeklo, ishrana, smještaj i uzgojne prakse, zdravstvena zaštita i dobrobit životinja).
3. Zabranjena je stočarska organska proizvodnja bez zemlje, osim u slučaju pčelarstva.
4. Zabrana iz stava 3 ovog člana ne odnosi se na subjekte i grupe subjekata koji namjeravaju da se bave organskim stočarstvom, a koji koriste poljoprivredno zemljište na kome proizvođač ima pravo svojine, korišćenja, odnosno zakupa, kao i poljoprivredno zemljište za koje je sklopljen ugovor o saradnji, u pogledu korišćenja organske proizvodne jedinice ili jedinice u prelaznom periodu, a koje odgovaraju potrebama životinja u smislu dostupne površine za boravak na otvorenom prostoru i ishranu ispašom.
5. Osim pravila iz st. 1 i 2 ovog člana, subjekti i grupe subjekata dužni su da poštuju i posebna pravila za organsku stočarsku proizvodnju, koja naročito obuhvataju: gustinu populacije i minimalne površine za otvorene i zatvorene prostore, uzgojne prakse, kao i dodatna pravila za prelazni period, za proizvodne jedinice uključujući i životinje, porijeklo životinja, upotrebu životinja koja ne potiče iz organske proizvodnje, ishranu, zdravstvenu zaštitu, objekte za uzgoj životinja i stočarske prakse, dobrobit životinja, pripremu neprerađenih proizvoda, kao i dodatna pravila za pojedine vrste i kategorije životinja
6. Bliža pravila i uslove za stočarsku organsku proizvodnju iz st. 1, 2 i 5 ovog člana u odnosu na opšte uslove, prelazni period, porijeklo životinja, ishranu životinja, žaštitu zdravlja životinja, smještaj i uzgojne prakse, dobrobit životinja, pripremu neprerađenih proizvoda i dodatna opšta pravila za pojedine vrste životinja, izuzetke za smanjenje procenta u pogledu porijekla životinja nakon uspostavljanja dostupnosti životinja iz organskog uzgoja; pravila za obnovu pčelinjaka; za obnavljanje krda ili stada; ukupnu gustinu naseljenosti u odnosu na godišnju količinu organskog azota po hektaru poljoprivredne površine; ishranu pčela, prihvatljivih metoda i tretmana za zaštitu pčela i dodatna posebna pravila za pojedine vrste životinja (porijeklo, ishrana, smještaj i uzgojne prakse, zdravstvena zaštita i dobrobit životinja), posebna pravila za organsku stočarsku proizvodnju, gustinu populacije i minimalne površine za otvorene i zatvorene prostore, uzgojne prakse, kao i dodatna pravila za prelazni period, za proizvodne jedinice uključujući i životinje, porijeklo životinja, upotrebu životinja koja ne potiče iz organske proizvodnje, ishranu, zdravstvenu zaštitu, objekte za uzgoj životinja i stočarske prakse, dobrobit životinja, pripremu neprerađenih proizvoda, kao i dodatna pravila za pojedine vrste i kategorije životinja, gustinu populacije i minimalne površine za otvorene i zatvorene prostore, uzgojne prakse, kao i dodatna pravila za prelazni period, za proizvodne jedinice uključujući i životinje, porijeklo životinja, upotrebu životinja koja ne potiče iz organske proizvodnje, ishranu, zdravstvenu zaštitu, objekte za uzgoj životinja i stočarske prakse, dobrobit životinja, pripremu neprerađenih proizvoda, kao i dodatna pravila za pojedine vrste i kategorije životinja propisuje Ministarstvo.

**Pravila za organsku proizvodnju algi i životinja akvakulture**

**Član 23**

* + - 1. Subjekti i grupe subjekata koji se bave organskom proizvodnjom algi i životinja akvakulture moraju se pored pravila za proizvodnju algi i životinja akvakulture, pridržavati i pravila za proizvodnju iz čl. 17, 18 i 19 ovog zakona.
      2. Pravila za uzgoj algi i životinja akvakulture iz stava 1 ovog člana, naročito obuhvataju: opšte uslove, prelazni period, uzgoj algi, uzgoj mlađi, ishranu, pravila za hranu za životinje akvakulture koje se hrane mesom (karnivori), pravila za hranu za određene životinje akvakulture, žaštitu zdravlja životinja, veterinarsko liječenje, smještaj i uzgojne prakse, dobrobit životinja, pravila za školjkaše, smještaj i uzgojne prakse, uzgoj, kao i pravila za uzgoj ostriga, hrana za karnivorne životinje akvakulture; hrana za određene životinje akvakulture; veterinarsko liječenje; detaljne uslove po vrstama za upravljanje matičnim jatom, rasplod i proizvodnju mlađi.
      3. Pravila iz stava 1 ovog člana primjenjuju se *mutatis mutandis* i na proizvodnju zooplanktona, mikro-račića, rotatorija, crva i drugih vodenih životinja ukoliko se upotrebljavaju kao hrana za životinje.
      4. Osim pravila iz st. 1 i 2 ovog člana, subjekti i grupe subjekata dužni su da poštuju i posebna pravila za akvakulturu kojima se utvrđuje gustina populacije za svaku vrstu ili grupu vrsta, kao i za posebne karakteristike sistema proizvodnje i proizvodnje u kavezima.
      5. Bliža pravila i uslove za uzgoj algi i životinja akavakulture iz st. 1, 2 i 4 ovog člana u odnosu na opšte uslove, prelazni period, uzgoj algi, uzgoj mlađi, ishranu, pravila za hranu za životinje akvakulture koje se hrane mesom (karnivori), pravila za hranu za određene životinje akvakulture, žaštitu zdravlja životinja, veterinarsko liječenje, smještaj i uzgojne prakse, dobrobit životinja, pravila za školjkaše, smještaj i uzgojne prakse, uzgoj, posebna pravila za uzgoj ostriga, hranu za karnivorne životinje akvakulture; hranu za određene životinje akvakulture; uslove po vrstama za upravljanje matičnim jatom, rasplod i proizvodnju mlađi, gustinu populacije za svaku vrstu ili grupu vrsta, kao i za posebne karakteristike sistema proizvodnje i proizvodnje u kavezima propisuje Ministarstvo.

**Pravila proizvodnje za prerađenu organsku hranu**

**Član 24**

1. Subjekti i grupe subjekata koji proizvode prerađenu organsku hranu moraju se pored pravila za proizvodnju prerađene organske hrane, pridržavati i pravila za proizvodnju iz čl. 17, 18 i 19 ovog zakona.
2. Pravila za proizvodnju prerađene organske hrane iz stava 1 ovog člana naročito obuhvataju: opšte i posebne uslove, kao i upotrebu određenih proizvoda i supstanci u preradi organske hrane (preparati mikroorganizama i prehrambeni enzimi, prirodne aromatične supstance, prirodne boje i prirodne supatance, boje za označavanje, voda za piće i organska ili neorganska so i minerali), a koji su u skladu sa posebnim propisom koji uređuje aditive i prehrambene arome koje se mogu koristiti u i na hrani, kao i izračunavanje procenta sastojaka poljoprivrednog porijekla, uključujući i proizvode i supstance dozvoljene za upotrebu u organskoj proizvodnji, kao i tehnike odobrene za preradu prehrambenih proizvoda.
3. Subjekti i grupe subjekata dužni su da poštuju i sprovode postupke iz stava 1 ovog člana ne dovodeći u pitanje primjenu člana 33 ovog zakona, a naročito su dužni da:

* preduzimaju mjere predostrožnosti i vode evidenciju o sprovedenim mjerama;
* sprovode odgovarajuće mjere čišćenja, prate njihovu efikasnost i vode evidenciju o mjerama čišćenja;
* proizvode koji nijesu iz organske proizvodnje ne stavljaju u promet sa oznakom koja upućuje na organsku proizvodnju.

1. Bliža pravila i uslove za prerađenu organsku hranu iz st. 1, 2 i 3 ovog člana u odnosu na opšte i posebne uslove, uslove za upotrebu proizvoda i supstanci (preparati mikroorganizama i prehrambeni enzimi, prirodne aromatične supstance, prirodne boje i prirodne supatance, boje za označavanje, voda za piće i organska ili neorganska so i minerali), izračunavanje procenta sastojaka poljoprivrednog porijekla, uključujući i proizvode i supstance dozvoljene za upotrebu u organskoj proizvodnji, kao i tehnike odobrene za preradu prehrambenih proizvoda propisuje Ministarstvo.

**Pravila proizvodnje prerađene organske hrane za životinje**

**Član 25**

1. Subjekti i grupe subjekata koji proizvode prerađenu organsku hranu za životinje pored pravila proizvodnje prerađenje organske hrane za životinje moraju se pridržavati i pravila za proizvodnju iz čl. 17, 18 i 19 ovog zakona.
2. Pravila proizvodnje za prerađenu organsku hranu za životinje iz stava 1 ovog člana, naročito obuhvataju: opšte i posebne uslove, kao i tehnike odobrene za upotrebu u preradi organske hrane za životinje.
3. Subjekti i grupe subjekata su dužni da poštuju i sprovode postupke iz st. 1 i 2 ovog člana ne dovodeći u pitanje primjenu člana 33 ovog zakona, a naročito su dužni da:

* preduzimaju mjere predostrožnosti i vode evidenciju o sprovedenim mjerama;
* sprovode odgovarajuće mjere čišćenja, prate njihovu efikasnost i vode evidenciju o mjerama čišćenja;
* proizvode koji nijesu iz organske proizvodnje ne stavljaju u promet sa oznakom koja upućuje na organsku proizvodnju.

1. Bliža pravila i uslove za prerađenu organsku hranu za životinje iz stava 1 ovog člana u pogledu opštih i posebnih uslova, kao i tehnike odobrene za upotrebu u preradi organske hrane za životinje propisuje Ministarstvo.

**Pravila proizvodnje za organsko vino**

**Član 26**

1. Subjekti i grupe subjekata koji proizvode organsko vino, pored pravila za proizvodnju organskog vina moraju se pridržavati i pravila i uslova za proizvodnju iz čl. 17, 18, 19 i 24 ovog zakona, kao i pravila u skladu sa posebnim propisom koji uređuje tržište poljoprivrednih proizvoda i propisom koji uređuju kategorije proizvoda od vinskog grožđa, enološke postupke, geografske oznake, označavanje i reklamiranje.
2. Pravila za proizvodnju organskog vina i organskih proizvoda od grožđa iz stava 1 ovog člana, naročito obuhvataju: enološke postupke i ograničenja, procese, upotrebu određenih proizvoda i supstanci, odnosno enoloških sredstava i načina obrade koji su dozvoljeni u proizvodnji organskih vina, kao i ograničenja u proizvodnji.
3. Bliža pravila iz st. 1 i 2 ovog člana koja se odnose na enološke postupke i ograničenja, procese, upotrebu određenih proizvoda i supstanci, odnosno enoloških sredstava i načina obrade koji su dozvoljeni u proizvodnji organskih vina, kao i ograničenja u proizvodnji organskih vina, odnosno organskih proizvoda od grožđa i vina propisuje Ministarstvo.

**Pravila proizvodnje organskog kvasca koji se koristi kao hrana ili hrana za životinje**

**Član 27**

1. Subjekti i grupe subjekata koji proizvode organski kvasac koji se upotrebljava kao hrana ili hrana za životinje pored pravila za proizvodnju organskog kvasca koji se upotrebljava kao hrana ili hrana za životinje moraju se pridržavati i pravila za proizvodnju iz čl. 17, 19, 24 i 25 ovog zakona.
2. Pravila za proizvodnju organskog kvasca iz stava 1 ovog člana naročito obuhvataju: opšte uslove proizvodnje, dozvoljena sredstava i supstance u proizvodnji, pripremi i formulaciji organskog kvasca, pomoćna sredstva koja se mogu upotrebljavati u proizvodnji organskog kvasca, preparate mikroorganizama i prehrambene enzime, supstance i proizvode, vodu za piće i organsku ili neorgansku so, kao i proizvode za čišćenje i dezinfekciju.
3. Bliža pravila i uslove iz st. 1 i 2 ovog člana koji se odnose na: opšte uslove proizvodnje, dozvoljena sredstava i supstance u proizvodnji, pripremi i formulaciji organskog kvasca, pomoćna sredstva koja se mogu upotrebljavati u proizvodnji organskog kvasca, preparate mikroorganizama i prehrambene enzime, supstance i proizvode, vodu za piće i organsku ili neorgansku so, kao i proizvode za čišćenje i dezinfekciju propisuje Ministarstvo.

**Donošenje pravila proizvodnje u vandrednim situacijama**

**Član 28**

1. U slučaju proglašene vanredne situacije Ministarstvo može utvrditi posebna pravila za organsku proizvodnju.
2. Posebna pravila iz stava 1 ovog člana utvrđuju se uzimajući u obzir prirodu vanredne situacije (nepovoljne klimatske promjene, incident u životnoj sredini, elementarne nepogode, katastrofa, bolesti životinja, štetni organizmi bilja ili druga vanredna situacija) i u skladu sa posebnim propisom koji uređuje zaštitu i spašavanje.
3. U slučaju proglašenja vanredne situacije Ministarstvo može odobriti odstupanja od pravila organske proizvodnje na ograničeni period sve dok se ne steknu uslovi da se organska proizvodnja ponovo uspostavi u skladu sa posebnim propisom koji uređuje zaštitu i spašavanje.
4. Bliža pravila i uslove iz st. 1 i 3 ovog člana u odnosu na posebna pravila za organsku proizvodnju u slučaju proglašene vanredne situacije, moguća odstupanja i period ponovnog početka organske proizvodnje, kao i način postupanja u vanrednim okolnostima propisuje Ministarstvo.

**Sakupljanje, pakovovanje, prevoz i skladištenje**

**Član 29**

* + - * 1. Subjekti i grupe subjekata dužni su da sprovode aktivnosti koje obezbjeđuju uslove da se organski proizvodi i proizvodi iz prelaznog perioda pravilno sakupljaju, pakuju, transportuju i skladište u skladu sa ovim zakonom.
        2. Aktivnosti iz stava 1 ovog člana odnose se naročito na: sakupljanje, pakovanje, skladištenje i transport proizvoda do drugih subjekata ili jedinica, prevoz hrane za životinje do drugih proizvodnih jedinica ili jedinica za pripremu ili u skladištne prostore, prevoz žive ribe, prijem proizvoda iz druge države, kao i skladištenje.
        3. Subjekti iz stava 1 ovog člana, ukoliko istovremeno sakupljaju organske proizvode, proizvode iz prelaznog perioda i proizvode koji nijesu iz organske proizvodnje, dužni su da preduzmu odgovarajuće mjere za:
* sprečavanje njihovog mogućeg miješanja ili zamjene; i
* identifikaciju organskih proizvoda i proizvoda iz prelaznog perioda.
  + - * 1. Bliža pravila i uslove iz stava 1 ovog člana za sakupljanje, pakovanje i transport proizvoda do drugih subjekata ili jedinica, za prevoz hrane za životinje u druge proizvodne jedinice ili u jedinice za pripremu ili u skladištne prostore, prevoz žive ribe, za prijem proizvoda iz druge države, kao i za skladištenje proizvoda propisuje Ministarstvo.

**Proizvodi i supstance za upotrebu u organskoj proizvodnji**

**Član 30**

1. Ministarstvo na predlog Uprave i organa uprave nadležnog za sredstva za zaštitu bilja, sredstva za ishranu bilja, bezbjednost hrane, veterinarstvo, propisuje i utvrđuje liste proizvoda i supstanci koje se mogu koristiti u organskoj proizvodnji kao:
   1. aktivne supstance koje se koriste u sredstvima za zaštitu bilja i sredstva za zaštitu bilja;
   2. sredstva za ishranu bilja (đubriva), oplemenjivači zemljišta i hranjive materije;
   3. hrana za životinje iz proizvodnje koja nije organska, a koja potiče od biljaka, životinja, algi ili kvasaca ili kao hrana za životinje mikrobiološkog ili mineralnog porijekla;
   4. dodaci hrani za životinje i pomoćna sredstva u preradi;
   5. proizvodi za čišćenje i dezinfekciju ribnjaka, kaveza, bazena sa stalnim protokom vode, koridora i objekata koji se koriste u uzgoju životinja;
   6. proizvodi za čišćenje i dezinfekciju objekata koji se koriste u biljnoj proizvodnji, uključujući i skladišta na poljoprivrednom gazdinstvu; i
   7. proizvode za čišćenje i dezinfekciju u prostorijama za preradu i skladištenje.
2. Osim proizvoda i supstanci iz stava 1 ovog člana Ministarstvo može određene proizvode i supstance za upotrebu u proizvodnji prerađene organske hrane i kvasaca koji se upotrebljavaju kao hrana ili hrana za životinje uvrstiti na ograničavajuće liste, na osnovu njihovog odobrenja za upotrebu u Evropskoj uniji i to kao:
   1. prehrambene aditive za hranu i pomoćna sredstva u preradi;
   2. sastojke poljoprivrednog porijekla koji nijesu iz organske proizvodnje, a koji se koriste u proizvodnji prerađene organske hrane; i
   3. pomoćna sredstva u preradi za proizvodnju kvasaca i proizvoda od kvasaca.
3. Proizvodi i supstance iz stava 1 ovog člana za upotrebu u organskoj proizvodnji uvrštavaju se na liste u skladu sa načelima ovog zakona i sljedećim kriterijumima koji se ocjenjuju kao cjelina:
4. da su neophodni za nastavak proizvodnje i upotrebu za koju su namijenjeni;
5. da su svi proizvodi i supstance biljnog, životinjskog, mikrobiološkog i mineralnog porijekla ili da vode porijeklo od algi, osim u slučajevima kada proizvodi ili supstance dobijeni iz takvih izvora nijesu dostupni u dovoljnim količinama ili nijesu odgovarajućeg kvaliteta ili kada na raspolaganju nema alternativnih rješenja;
6. u slučaju proizvoda iz stava 1 tačka a) ovog člana ako:

* je njihova upotreba neophodna za kontrolu štetnih organizama za koju nijesu dostupne druge biološke, fizičke ili uzgojne alternative, odnosno uzgojne prakse ili druge efikasne prakse upravljanja;
* ti proizvodi nijesu biljnog, životinjskog, mikrobiološkog i mineralnog porijekla ili nijesu porijeklom od algi i nijesu identični svom prirodnom obliku, uvrštvaju se samo ukoliko uslovi za njihovu upotrebu isključuju bilo kakav direktan kontakt sa jestivim biljnim djelovima;

1. u slučaju proizvoda iz stava 1 tačka b) ovog člana, kada je njihova upotreba neophodna za postizanje ili održavanje plodnosti zemljišta ili za ispunjavanje posebnih zahtjeva bilja za hranivima ili za specifične svrhe poboljšanja zemljišta;
2. u slučaju proizvoda iz stava 1 tač. c) i d) ovog člana ako:

* je njihova upotreba neophodna za očuvanje zdravlja, dobrobiti i vitalnosti životinja i ako doprinosi odgovarajućoj ishrani koja zadovoljava fiziološke i etološke potrebe predmetnih vrsta ili je njihova upotreba potrebna za proizvodnju ili konzerviranje hrane za životinje kada bez njihove upotrebe to nije moguće;
* hrana za životinje mineralnog porijekla, elementi u tragovima, vitamini ili provitamini moraju biti prirodnog porijekla, osim kada proizvodi ili supstance nijesu dostupni u dovoljnim količinama ili nijesu odgovarajućeg kvaliteta ili ako ne postoji alternativno rješenje;
* je upotreba neorganske hrane za životinje biljnog ili životinjskog porijekla neophodna jer takva hrana proizvedena u skladu sa pravilima organske proizvodnje nije dostupna u dovoljnim količinama;
* je upotreba neorganskih začina, začinskog bilja i melase potrebna jer takvi proizvodi nijesu dostupni u organskom obliku, a isti moraju biti proizvedeni ili prerađeni bez upotrebe hemijskih rastvarača, pri čemu se njihova upotreba ograničava na 1% unosa hrane za dotičnu životinjsku vrstu, izraženo kao procenat suve materije u hrani za životinje poljoprivrednog porijekla na godišnjem nivou.

1. Proizvodi i supstance iz stava 2 ovog člana koji se koriste u proizvodnji prerađene organske hrane ili za proizvodnju kvasca koji se koristi kao hrana ili hrana za životinje uvrštavaju se na liste u skladu sa načelima ovog zakona i kriterijumima koji se ocjenjuju kao cjelina, ako:
2. nijesu dostupni alternativni proizvodi ili supstance u skladu sa ovim članom ili tehnikama propisanim u skladu sa ovom zakonom;
3. nije moguće proizvesti ili konzervirati hranu ili ispuniti određene prehrambene zahtjeve utvrđene posebnim propisima, bez upotrebe ovih proizvoda i supstanci;
4. su prisutne u prirodi i mogu biti podvrgnute samo mehaničkim, fizičkim, biološkim, enzimskim ili mikrobiološkim procesima, osim kada proizvoda ili supstanci iz takvih izvora nema u dovoljnim količinama ili kada nijesu odgovarajućeg kvaliteta;
5. organski sastojak nije dostupan u dovoljnim količinama.
6. Upotreba hеmiјski sintеtizоvаnih prоizvоdа i supstаnci u sklаdu sа st. 1 i 2 оvоg člаnа je strogo ograničena na slučajeve kod kojih bi upotrebа spоljnih inputа iz članа 7 tačka 7 ovog zakona doprinosila neprihvatljivоm uticајu nа živоtnu srеdinu.
7. Bliža prаvilа i uslove za uvrštavanje na liste, sadržaj lista za prоizvоde i supstаnce kоје sе mоgu kоristiti u оrgаnskој prоizvоdnji u sklаdu sа st. 1 i 2 оvоg člаnа, а pоsеbnо u prоizvоdnji prеrаđеnе оrgаnskе hrаnе, kritеriјume i postupke zа brisanje sa liste, izmjеne dоdаtih kritеriјumа, kao i specifikacije za upotrebu (recepti) propisuje Ministarstvo.
8. Liste iz stava 1 ovog člana objavljuju se u Službenom listu Crne Gore najmanje jednom godišnje.

**Odobravanje sastojaka poljoprivrednog porijekla koji nijesu iz organske proizvodnje za proizvodnju prerađene organske hrane**

**Član 31**

* + 1. Na zahtjev subjekta i grupe subjekata, kada je neophodno obezbijediti pristup određenim sastojcima poljoprivrednog porijekla koji nijesu dostupni u organskom obliku u dovoljnoj količini, Ministarstvo može privremeno odobriti upotrebu sastojaka poljoprivrednog porijekla koji nijesu iz organske proizvodnje za proizvodnju prerađene organske hrane na period od najviše šest mjeseci, a odobrenje se primjenjuje na sve subjekte i grupe subjekata.
    2. Аkо sе i pоslе istеkа roka iz stava 1 ovog člana, a nа оsnоvu оbјеktivnih infоrmаciја, utvrdi dа sаstојci pоljоprivrеdnоg pоrijеklа u оrgаnskоm оbliku i dаljе niјеsu dostupni u dоvоljnој kоličini, subjekti i grupe subjekata zа ispunjаvаnjе kvаlitаtivnih i kvаntitаtivnih pоtrеbа mоgu u skladu sa članom 30 stav 5 ovog zakona, ponovo podnijeti zаhtjеv Ministarstvu.
    3. Odobrenje iz stava 2 ovog člana može se produžiti na još najviše šest mjeseci, a o izdatim odobrenjima iz stava 1 ovog člana obavještava se Evropska komisija i nadležni organi za organsku proizvodnju drugih država.

**Prikupljanje podataka o dostupnosti na tržištu organskog biljnog reproduktivnog materijala i biljnog reproduktivnog materijala iz prelaznog perioda, životinja iz organskog uzgoja i juvenilnih životinja iz organske akvakulture**

**Član 32**

1. Ministarstvo i organ uprave nadležan za sjemenski i sadni materijal vodi ažurirane baze podataka dostupnosti na teritoriji Crne Gore za organski biljni reproduktivni materijal i biljni reproduktivni materijal iz prelaznog perioda i sjemenskog krompira, osim sadnica.
2. Organi iz stava 1 ovog člana uspostavljaju baze podataka kako bi subjekti i grupe subjekata koji stavljaju u promet organski biljni reproduktivni materijal i biljni reproduktivni materijal iz prelaznog perioda, životinje iz organskog uzgoja ili juvenilne životinje iz organske akvakulture i koji iste mogu dostavljati u dovoljnim količinama i u razumnom roku, mogli dobrovoljno i bez naknade uz svoja imena i podatke za kontakt objavljivati i informacije o:
3. dostupnom organskom biljnom reproduktivnom materijalu i biljnom reproduktivnom materijalu iz prelaznog perioda, kao što je biljni reproduktivni materijal od organskog heterogenog materijala ili organskih sorti odgovarajućih za organsku proizvodnju, osim sadnica ali uključujući sjemenski krompir, a odnose se na količinu iskazanu u masi tog materijala i periodu godine kada je materijal dostupan, pod uslovom da je materijal uvršten na listu, najmanje sa latinskim naučnim nazivom;
4. životinjama iz organskog uzgoja za koje se može odobriti izuzeće u smislu uvođenja onih koje nijesu iz organske proizvodnje u organsku proizvodnju, broju raspoloživih životinja koje su kategorizovane prema polu, informacije u vezi sa različitim vrstama životinja u pogledu dostupnih rasa i sojeva, ako je to relevantno, rasama i starosti životinja i ostale relevantne informacije;
5. јuvеnilnim živоtinjаmа iz оrgаnskе аkvаkulturе kоје su dоstupnе nа gаzdinstvu i njihоvоm zdrаvstvеnоm stаtusu u skladu sa posebnim propisima koji regulišu mjere za sprječavanje pojave, otkrivanje, suzbijanje i iskorjenjivanje egzotičnih i neegzotičnih bolesti vodenih životinja i zdravstvenim uslovima za njihovo stavljanje u promet, kао i о prоizvоdnоm kаpаcitеtu zа svаku vrstu iz аkvаkulturе;
6. organskim pilićima.
7. Subjekti iz stava 2 ovog člana dužni su da informacije koje dostavljaju Ministarstvu redovno ažuriraju i proizvode sa liste uklanjaju ukoliko isti više nijesu dostupni.
8. Baze iz st. 1 i 2 ovog člana vode se u elektronskoj i/ili pisanoj formi, a mogu se koristiti i postojeći informacioni sistemi.
9. Ministarstvo na svojoj internet stranici objavljuje linkove sa bazama iz st. 1 i 2 ovog člana kako bi se korisnicima omogućio pristup bazama.
10. Bliže uslove i pravila kоје sе оdnоsе na tehničke detalje za uspostavljanje i održavanje baza podataka iz st. 1 i 2 ovog člana, uslove u pogledu prikupljanja informacija, kao i uslove za učešće subjekata i grupa subjekata u bazama podataka propisuje Ministarstvo.

**Mjere predostrožnosti u cilju sprečavanja** **prisustva neodobrenih proizvoda i supstanci**

**Član 33**

1. Subjekti i grupe subjekata su dužni da, u cilju sprečavanja prisustva neodobrenih proizvoda i supstanci, odnosno kontaminacije proizvodima ili supstancama koji nijesu odobreni za upotrebu u organskoj proizvodnji u skladu sa članom 17 st. 2 i 3 ovog zakona, za svaku fazu proizvodnje, pripreme i distribucije preduzimaju odgovarajuće mjere predostrožnosti radi:
   * 1. prepoznavanja rizika od kontaminacije organske proizvodnje i proizvoda sa neodobrenim proizvodima ili supstancama uključujući sistemsko prepoznavanje kritičnih faza procesa;
     2. uspostavljanja i održavanja mjera primjerenih izbjegavanju rizika od kontaminacije organske proizvodnje sa neodobrenim proizvodima ili supstancama;
     3. redovnog preispitivanja i prilagođavanja takvih mjera; i
     4. obezbjeđivanja razdvajanja organskih proizvoda, proizvoda iz prelaznog perioda i proizvoda koji nijesu iz organske proizvodnje u cilju ispunjavanja drugih zahtjeve propisanih ovim zakonom.
2. Ako subjekat i grupa sujekata sumnjaju da proizvod koji namjeravaju staviti u promet kao organski proizvod ili proizvod iz prelaznog perioda nije u skladu sa članom 17 st. 2 i 3 ovog zakona, zbog prisustva proizvoda ili supstanci koje nijesu odobrene za upotrebu u organskoj proizvodnji u skladu sa ovim zakonom, subjekat mora da:
3. identifikuje i odvoji predmetni proizvod;
4. provjeri da li se sumnja može dokazati;
5. ne stavlja predmetni proizvod u promet kao organski ili proizvod iz prelaznog perioda i ne koristi ga u organskoj proizvodnji, osim ako se sumnja može otkloniti;
6. odmah obavijesti Ministarstvo i/ili Upravu i/ili kontrolni organ i/ili kontrolno i delegiarno tijelo ako je sumnja dokazana ili se ne može otkloniti i dostavlja dostupne informacije; i
7. u potpunosti sarađuje sa Ministarstvom i/ili Upravom i/ili kontrolnim organom i/ili kontrolnin i delegiarnim tijelom prilikom utvrđivanja i provjere razloga prisustva neodobrenih proizvoda ili supstanci.
8. Bliže pravila i uslove za postupanja subjekata u skladu sa stavom 2 ovog člana, dokumentaciju koju je subjekat dužan da dostavi, kao i odgovarajuće mjere koje subjekti moraju preduzeti kako bi se prepoznali i izbjegli rizici kontaminacije u skladu sa stavom 1 tač. 1, 2 i 3 ovog člana propisuje Ministarstvo.

**Mjere koje se preduzimaju u slučaju prisustva neodobrenih proizvoda ili supstanci**

**Član 34**

1. U slučaju da Ministarstvo i/ili Uprava i/ili kontrolni organ i/ili kontrolno i delegirano tijelo zaprimi validne informacije o prisustvu proizvoda ili supstanci koje nijesu odobrene za upotrebu u organskoj proizvodnji u skladu sa članom 17 st. 2 i 3 ovog zakona ili takve informacije dobije od strane subjekta u skladu sa članom 33 stav 2 tačka 4 ovog zakona ili takve proizvode ili supstance otkrije u organskom proizvodu ili proizvodu iz prelaznog perioda, preduzimaju se sljedeće mjere:
2. vrše se službene kontrole i druge službene aktivnosti po utvrđenim nadležnostima u skladu sa ovim zakonom radi utvrđivanja izvora i uzroka prisustva neodobrenih proizvoda i supstanci i provjere usaglašenosti sa članom 17 st. 2 i 3 i članom 33 stav 1 ovog zakona, pri čemu službene kontrole i druge službene aktivnosti treba završiti što je prije moguće, uzimajući u obzir rok trajanja proizvoda i složenost slučaja;
3. privremeno se zabranjuje stavljanje u promet predmetnih proizvoda kao organskih proizvoda ili proizvoda iz prelaznog perioda, kao i njihova upotreba u organskoj proizvodnji do dobijanja rezultata kontrole iz tačke a) ovog stava.
4. Subjekti i grupe subjekata proizvod iz stava 1 ovog člana se ne smiju stavljati u promet kao organski proizvod ili proizvod iz prelaznog perioda niti se isti smije koristiti u organskoj proizvodnji ukoliko Ministarstvo i/ili Uprava i/ili kontrolni organ i/ili kontrolno i delegirano tijelo utvrdi da:
5. je subjekat upotrebljavao proizvode ili supstance koji nijesu odobreni za upotrebu u organskoj proizvodnji u skladu sa članom 17 st. 2 i 3 ovog zakona;
6. subjekat nije preduzeo mjere predostrožnosti iz člana 33 stav 1 ovog zakona; ili
7. subjekat nije preduzeo propisane mjere naložene od strane Ministarstva i/ili Uprave i/ili kontrolnog organ i/ili kontrolnog i delegiranog tijela.
8. Na rezultate kontrole iz stava 1 tačka a) ovog člana subjekat ima pravo na izjašnjenje.
9. O sprovedenim kontrolama iz stava 1 ovog člana vodi se evidencija i sastavljaju mjesečni i godišnji izvještaji koji se dostavljaju Ministarstvu.
10. Godišnji izvještaj iz stava 4 ovog člana treba da sadrži i podatke sa graničnih prelaza koje uključuju vrstu, izvor i nivo otkrivene kontaminacije, kao i količinu kontaminiranih proizvoda.
11. Subjekat i grupa subjekata dužni su, ako je to potrebno, da preduzmu korektivne mjere radi izbjegavanja budućih kontaminacija.
12. Rezultati kontrola iz stava 1 ovog člana se dokumentuju, zajedno sa preduzetim mjerama u cilju uspostavljanja najboljih praksi i mjerama neophodnim za izbjegavanje prisustva proizvoda i supstanci koje nijesu odobrene za upotrebu u organskoj proizvodnji u skladu sa članom 17 st. 2 i 3 ovog zakona.
13. Bliža pravila i uslove, kao i metode službenih kontrola iz stava 1 ovog člana za otkrivanje i procjenu prisustva proizvoda i supstanci koje nijesu odobrene za upotrebu u organskoj proizvodnji, kao i način evidentiranja i obavještavanja propisuje Ministarstvo.
14. **OZNAČAVANJE ORGANSKIH PROIZVODA**

**Upotreba navoda/izraza koji upućuju na organsku proizvodnju**

**Član 35**

1. Subjekat i grupa subjekata proizvod iz organske proizvodnje proizveden na teritoriji Crne Gore označavaju izrazom „organski“.
2. Izraz iz stava 1 ovog člana može se koristiti za označavanje organskih proizvoda pod uslovom da su i proizvod i njegovi sastojci ili upotrebljeni materijali organskog porijekla i da su proizvedeni u skladu sa ovim zakonom.
3. Za proizvode iz člana 2 st. 1 i 2 ovog zakona, izraz iz stava 1 ovog člana ne smije se upotrebljavati za označavanje proizvoda, kao ni na reklamnim materijalima ili komercijalnim dokumentima proizvoda koji ne ispunjavaju uslove utvrđene ovim zakonom.
4. Izraz iz stava 1 ovog člana ne smije se upotrebljavati kao trgovačka marka, žig, naziv preduzeća niti kao prakse koje se koriste u označavanju ili reklamiranju, a koje potrošača ili korisnika dovode u zabludu, sugerišići da su proizvod ili njegovi sastojci proizvedeni u skladu sa ovim zakonom.
5. Subjekti i grupa subjekata proizvode proizvedene tokom prelaznog perioda ne smiju označavati ili reklamirati kao organske proizvode ili kao proizvode iz prelaznog perioda.
6. Izuzetno od stava 5 ovog člana biljni reproduktivni materijal, hrana i hrana za životinje biljnog porijekla proizvedeni tokom prelaznog perioda u skladu sa članom 18 stav 7 ovog zakona mogu se označavati i reklamirati uz upotrebu izraza ,,proizvod iz prelaznog perioda”.
7. Izrazi iz st. 1 i 6 ovog člana se ne smiju koristiti za proizvode koji su označeni ili reklamirani da sadrže GMO, da se sastoje od GMO ili da su proizvedeni od GMO u skladu sa propisom koji uređuje genetički modifikovane organizme.
8. Za prerađenu hranu izrazi iz stava 1 ovog člana koriste se:
9. na prodajnim oznakama proizvoda i na spisku sastojaka ako je spisak sastojaka obavezan u skladu sa posebnim propisom o informisanju potrošača o hrani, pod uslovom:
10. da prerađena hrana ispunjava uslove iz člana 24 ovog zakona;
11. da najmanje 95% masenog udjela proizvoda čine organski sastojci poljoprivrednog porijekla; i
12. da se u slučaju aroma koriste samo za prirodne aromatične supstance i prirodne aromatične preparate u skladu sa posebnim propisom koji uređuje prehrambene arome koje se mogu koristiti za hranu, kada su sve aromatične komponente i nosači aromatičnih komponenata u dotičnoj aromi organske;
13. samo na spisku sastojaka, kada:
14. manje od 95% masenog udjela sastojaka poljoprivrednog porijekla je organsko i pod uslovom da su ti sastojci u skladu sa ovim zakonom; i
15. je prerađena hrana proizvedena u skladu sa članom 24 ovog zakona, sa izuzetkom pravila o ograničenoj upotrebi sastojaka koji nijesu iz organske proizvodnje.
16. na prodajnim oznakama i spisku sastojaka, kada:
17. je glavni sastojak proizvod lova ili ribolova;
18. se izraz iz stava 1 ovog člana na prodajnoj oznaci proizvoda jasno povezuje sa drugim sastojkom koji je organski i razlikuje se od glavnog sastojka;
19. su svi drugi sastojci poljoprivrednog porijekla organski; i
20. je prerađena hrana u skladu sa članom 24 ovog zakona, sa izuzetkom pravila o ograničenoj upotrebi sastojaka koji nijesu iz organske proizvodnje.
21. Na spisku sastojaka iz stava 8 tačka 2 al. a), b) i c) ovog člana mora biti naznačeno koji su sastojci iz organske proizvodnje, a upućivanje na organsku proizvodnju navodi se samo u vezi sa organskim sastojcima.
22. Na spisku sastojaka iz stava 8 tač. 2 i 3 ovog člana navodi se ukupni procenat organskih sastojaka u odnosu na ukupnu količinu sastojaka poljoprivrednog porijekla.
23. Izraz iz stava 1 ovog člana, kada se upotrebljava na spisku sastojaka iz stava 8 tačka 1 al. a), b) i c) ovog člana, kao i procenta iz stava 7 ovog člana navodi se u istoj boji, veličini i istim tipom slova kao i ostali sastojci sa spiska.
24. Za prerađenu hranu za životinje izraz iz stava 1 ovog člana koristi se na prodajnim oznakama proizvoda i spisku sastojaka pod sljedećim uslovima:
    * + 1. ako je prerađena hrana za životinje u skladu sa čl. 22, 23 i 24 ovog zakona;
        2. ako su svi sastojci poljoprivrednog porijekla koji se nalaze u prerađenoj hrani za životinje organski;
        3. ako je najmanje 95% suve materije proizvoda organsko.
25. Bliža pravila i uslove o označavanju proizvoda i upotrebi izraza koji upućuju na organsku proizvodnju i proizvodnju iz prelaznog perioda propisuje Ministarstvo.

**Označavanje proizvoda i supstanci koji se koriste u biljnoj proizvodnji**

**Član 36**

Proizvodi i supstance koji se koriste u sredstvima za zaštitu bilja ili kao sredstva za ishranu bilja i oplemenjivači zemljišta ili hranljive materije koje su odobrene u skladu sa čl. 17 i 30 ovog zakona mogu nositi naznaku koja upućuje da su isti odobreni za upotrebu u organskoj proizvodnji u skladu sa ovim zakonom.

**Obavezni navodi**

**Član 37**

* + - * 1. Ako se na proizvodima nalaze izrazi iz člana 35 st. 1 i 6 ovog zakona tada:

1. na oznaci proizvoda mora biti naveden kontrolni broj kontrolnog tijela čijoj kontroli podliježe subjekat koji je izvršio posljednju aktivnost u okviru proizvodnje ili pripreme; i
2. u slučaju upakovane hrane na ambalaži i nacionalni znak Crne Gore za organsku proizvodnju (u daljem tekstu: logo) u skladu sa članom 38 ovog zakona, osim u slučajevima iz člana 35stav 3 i stav 8 tač. 2 i 3 ovog zakona.
   * + - 1. Logo iz stava 1 tačka 2 ovog člana treba da je u istom vidnom polju uz navođenje mjesta uzgoja poljoprivrednih sirovina od kojih se proizvod sastoji, u jednom od sljedećih oblika:
3. „uzgajano u MNE“, ako je sirovina poljoprivrednog porijekla uzgajana u Crnoj Gori; ili
4. „uzgajano van MNE” ako je sirovina poljoprivrednog porijekla uzgajana van Crne Gore; ili
5. „uzgajano u MNE/van MNE” ako je dio sirovina poljoprivrednog porijekla uzgajana u Crnoj Gori, a dio van Crne Gore.
   * + - 1. Riječ „uzgajano” može se prema potrebi zamijeniti riječima „iz akvakulture”, a riječi „van MNE“ mogu se zamijeniti ili dopuniti nazivom države ili nazivom države i regije ako su sve sirovine poljoprivrednog porijekla od kojih se sastoji proizvod uzgojene u toj državi ili regiji.
         2. Za označavanje mjesta uzgoja sirovina poljoprivrednog porijekla od kojih se sastoji proizvod, kako je navedeno u stavu 2 tač. 1 i 3 ovog člana, mali maseni udjeli sastojaka se mogu zanemariti, pod uslovom da ukupna količina zanemarenih sastojaka ne prelazi 5% ukupnog masenog udjela sirovina poljoprivrednog porijekla.
         3. Riječi „u MNE“, ili „van MNE“ po boji, veličini i tipu slova ne smiju biti uočljivije od naziva proizvoda.
         4. Oznake iz st. 1 i 2 ovog člana, kao i iz člana 38 stav 5 ovog zakona navode se na istaknutom mjestu tako da su lako uočljive i jasno čitljive i neizbrisive.
         5. Bliža pravila i uslove za dodjelu kontrolnih brojeva kontrolnim organima i kontrolnim tijelima i oznakama mjesta gajenja poljoprivrednih sirovina, kao i bliža pravila i uslove za logo, sadržaj, veličinu i izgled loga i pravila za njegovo korišćenje i isticanje propisuje Ministarstvo.

**Oznaka za organski proizvod**

**Član 38**

1. Logo se koristi za označavanje, reklamiranje i prezentaciju proizvoda koji ispunjavaju uslove utvrđene ovim zakonom.
2. Logo se može koristiti i u informativne i obrazovne svrhe povezane sa postojanjem i reklamiranjem loga, pod uslovom da se potrošači ne dovode u zabludu u pogledu organske proizvodnje određenih proizvoda i pod uslovom da je logo prikazan u skladu sa članom 37 ovog zakona.
3. Logo za organski proizvod se ne smije koristi za prerađenu hranu iz člana 35 stav 8 tač. 2 i 3, kao ni za proizvode iz prelaznog perioda iz člana 35stav 3 ovog zakona.
4. Logo za organsku proizvodnju je službena potvrda u skladu sa članom 104 ovog zakona, osim kada se koristi u skladu sa st. 1 i 2 ovog člana.
5. Upotreba loga Crne Gore za organsku proizvodnju nije obavezna za proizvode uvezene iz drugih zemalja, ali ako se pri označivanju tih proizvoda navodi taj znak mora se navesti i oznaka iz člana 37 stav 2 ovog zakona.
6. Logo Crne Gore i privatni logovi mogu se upotrebljavati u označavanju, prezentovanju i reklamiranju proizvoda koji su u skladu sa ovim zakonom.

1. **SERTIFAKCIJA**

**Sistem sertifikacije**

**Član 39**

* + - 1. Subjekti ili grupe subjekta iz člana 41 ovog zakona koji proizvode, pripremaju, distribuiraju ili skladište organske proizvode ili proizvode iz prelaznog perioda, koji uvoze ili izvoze ili stavljaju u promet organske proizvode dužni su da prije njihovog stavljanja u promet kao „organski proizvod“ ili kao „proizvod iz prelaznog perioda“ ili prije prelaznog perioda prijavljuju svoju aktivnost radi vršenja službene kontrole i sertifikacije.
      2. Prijava iz stava 1 ovog člana podnosi se na obrascu Ministarstvu i/ili Upravi, i/ili kontrolnom tijelu i/ili delegiranom tijelu.
      3. Uz prijavu iz stava 2 ovog člana, prilaže se i Ugovor o vršenju kontrole i sertifikacije u organskoj proizvodnji sklopljen sa kontrolnim tijelom iz člana 14 ovog zakona.
      4. U slučaju prenešenih nadležnosti ili delegiranja određenih poslova službenih kontrola ili drugih službenih aktivnosti na više od jednog kontrolnog organa ili kontrolnog tijela, subjekti ili grupe subjekata u prijavi iz stava 1 ovog člana navode koji kontrolni organ ili koje kontrolno tijelo provjerava usklađenost njihovih aktivnosti u skladu sa ovim zakonom i izdaje sertifikat iz člana 38 stav 1 ovog zakona.
      5. Izuzetno od st. 1, 2 i 3 ovog člana subjekti ili grupe subjekata koji vrše promet upakovanih organskih proizvoda direktno krajnjem potrošaču ili korisniku nijesu obavezni da podnose prijavu, niti da posjeduju sertifikat iz člana 40 stav 2 ovog zakona pod uslovom da proizvode ne proizvode, ne pripremaju i ne skladište (osim u slučaju kada su radnje povezane sa mjestom prodaje), ne vrše uvoz, niti mogu podugovarati ove aktivnosti sa drugim subjektom.
      6. Kada subjekti ili grupe subjekata bilo koji dio svojih aktivnosti povjere nekoj trećoj strani kao podugovaraču, tada se i subjekti ili grupe subjekata i treće strane kojima su te aktivnosti povjerene kao podugovaračima moraju pridržavati zahtjeva iz stava 1 ovog člana, osim u slučaju kada subjekat ili grupa subjekata u prijavi navedu da su i dalje odgovorni za organsku proizvodnju i da odgovornost nijesu prenijeli na podugovarača.
      7. U slučajevima iz stava 6 ovog člana Ministarstvo i/ili Uprava, i/ili kontrolni organ i/ili kontrolno i/ili delegirano tijelo vrše verifikaciju usklađenosti povjerenih aktivnosti podugovaračima u skladu sa ovim zakonom u smislu kontrole subjekta ili grupa subjekata koji su aktivnosti povjerili podugovaračima.
      8. Subjekti, grupe subjekata i podugovarači dužni su da vode evidenciju o aktivnostima u skladu sa ovim zakonom.
      9. Ministarstvo na web stranici objavljuje ažuriranu listu sa nazivima i adresama subjekata i grupa subjekata koji su prijavili aktivnosti iz stava 1 ovog člana, kao i informacije o izdatim sertifikatima u skladu sa članom 40 stav 1 ovog zakona i posebnim propisom koji uređuje zaštitu podataka o ličnosti.
      10. Podnosioci prijave iz stava 1 ovog člana plaćaju naknadu za troškove službenih kontrola i sertifikacije.
      11. Bliža pravila i uslove za prijavljivanje kao i obrazac i sadržaj prijave, sadržaj ugovora, način i uslove za prenošenje poslova na podugovarače, način vršenja verifikacije, vođenje evidencije, sadržaj, način objavljivanja i ažuriranje liste subjekata i grupa subjekata propisuje Ministarstvo.

**Sertifikat**

**Član 40**

1. Kontrolni organ i kontrolno tijelo subjektu ili grupi subjekata koji su prijavili aktivnosti u skladu sa članom 39 st. 1 i 2 ovog zakona i koji su ispunili uslove propisane ovim zakonom, izdaje sertifikat:

* u elektronskom i/ili pisanom obliku;
* u kojem se jasno identifikuje subjekat ili grupa subjekata i koji uključuje spisak članova, kategoriju proizvoda koje obuhvata, kao i period validnosti;
* koji potvrđuje da je prijavljena aktivnost izvršena u skladu sa ovim zakonom; i
* koji se izdaje u skladu sa stavom 8 ovog člana.

1. Subjekti i grupe subjekta ne smiju stavljati u promet proizvode iz člana 2 st. 1 i 2 ovog zakona kao organske proizvode ili proizvode iz prelaznog perioda ako ne posjeduju sertifikat iz stava 1 ovog člana koji je službeni sertifikat u skladu sa članom 104 ovog zakona.
2. Subjekti ili grupa subjekata ne mogu dobiti sertifikat od više kontrolnih tijela za istu kategoriju proizvoda, uključujući slučajeve i kada taj subjekat ili grupa subjekata učestvuje u različitim fazama proizvodnje, pripreme i distribucije.
3. Subjekat kao član grupe subjekata ne može dobiti pojedinačni sertifikat ni za jednu aktivnost koja je obuhvaćena sertifikacijom grupe subjekata kojoj pripada.
4. Subjekti i grupe subjekata su dužni da provjere sertifikate dobavljača.
5. Proizvodi koji se sertifikuju razvrstavaju u sljedeće kategorije:

* neprerađeno bilje i biljni proizvodi, uključujući sjeme i drugi biljni reproduktivni materijal;
* životinje i neprerađeni proizvodi životinjskog porijekla;
* alge i neprerađeni proizvodi akvakulture;
* prerađeni poljoprivredni proizvodi, uključujući proizvode akvakulture koji se koriste kao hrana;
* hrana za životinje;
* vino; i
* drugi proizvodi iz Liste iz člana 2 stav 2 ovog zakona ili proizvodi koji nijesu obuhvaćeni prethodnim kategorijama.

1. Izuzetno od stava 2 ovog člana posjedovanje sertifikata nije obavezno za subjekte i grupe subjekata koji neupakovane organske proizvode direktno prodaju krajnjem potrošaču, osim hrane za životinje, pod uslovom da oni te proizvode ne proizvode, ne pripremaju i ne skladište (osim u slučaju kada su radnje povezane sa mjestom prodaje), ne vrše uvoz, niti mogu podugovarati ove aktivnosti sa drugim subjektom.
2. Izdavanje sertifikata iz stava 1 ovog člana naplaćuje se naknada.
3. Bliže uslove, način izdavanja, sadržaj i obrazac sertifikata propisuje Ministarstvo.

**Grupa subjekata**

**Član 41**

1. Grupu subjekata:
2. čine subjekti koji proizvode proizvode iz člana 2 st. 1 i 2 ovog zakona i koji se mogu baviti i preradom, pripremom ili stavljanjem u promet hrane ili hrane za životinje ako:
3. je definisan pojedinačni trošak sertifikacije u odnosu na ukupni promet svakog člana ili standardnog ekonomskog rezultata organske proizvodnje i ako je definisan godišnji promet organske proizvodnje ili standardni ekonomski rezultat organske proizvodnje; ili
4. je definisana maksimalna veličina pojedinačnog gazdinstva (u ha otvrorenog prostora, zaštićenog prostora i stalnih pašnjaka).
5. je pravno lice upisano u Centralni Registar privrednih subjekata (CRPS) ili drugoj državi;
6. se sastoji samo od članova čije se proizvodne aktivnosti ili moguće dodatne aktivnosti iz stava 1 tačka 1 ovog člana odvijaju u međusobnoj geografskoj blizini u Crnoj Gori ili istoj državi;
7. uspostavlja zajednički sistem marketinga za proizvode koje proizvodi; i
8. uspostavlja sistem internih kontrola za dokumentovanje kontrolnih aktivnosti i procedura pri čemu su dužni da imenuju lice ili tijelo odgovorno za utvrđivanje usklađenosti svakog člana grupe sa ovim zakonom.
9. Grupa subjekata dužna je da uspostavi i sprovodi sistem internih kontrola koji obuhvata dokumentovane postupke o:
10. registraciji članova grupe;
11. sprovedenim internim kontrolama koje uključuju godišnje interne fizičke kontrole na licu mjesta za svakog člana grupe i dodatne kontrole zasnovane na riziku, koje planira rukovodilac sistema internih kontrola (u daljem tekstu: rukovodilac), a sprovode kontrolori sistema internih kontrola (u daljem tekstu: kontrolori);
12. prijemu novih članova ili odobravanju novih proizvodnih jedinica ili novih aktivnosti postojećih članova nakon što ih odobri rukovodilac na osnovu izveštaja o izvršenoj internoj kontroli;
13. sprovedenoj obuci kontrolora najmanje jednom godišnje i ocjenjivanju kontrolora;
14. sprovedenoj obuci članova grupe o procedurama sistema internih kontrola i zahtjevima ovog zakona;
15. kontroli dokumenata i evidencije;
16. mjerama preduzetim u slučaju otkrivenih neusaglašenosti tokom internih kontrola, uključujući i praćenje njihovog sprovođenja;
17. internoj sljedljivosti koja dokazuje porijeklo proizvoda stavljenih u promet u okviru grupe radi praćenja svih proizvoda svih članova grupe i u svim fazama proizvodnje, prerade, pripreme ili stavljanja u promet, uključujući procjenu i unakrsnu provjeru prinosa za svakog člana grupe.
18. Rukovodioci i kontrolori iz stava 2 ovog člana koje imenuje grupa subjekata mogu biti i članovi grupe subjekata, uz uslov da se njihove funkcije ne kombinuju, a broj kontrolora treba da je primjeren i proporcionalan vrsti, strukturi, veličini, proizvodima, aktivnostima i ekonomskom rezultatu organske proizvodnje grupe.
19. Rukovodilac:
20. provjerava prihvatljivost svakog člana grupe u skladu sa kriterijuma iz stava 1 tač. 1 i 3 ovog člana;
21. sačinjava i obezbjeđuje potpisivanje ugovora o članstvu između svakog člana i grupe, a kojim se članovi obavezuju da će:

* poštovati pravila ovog zakona;
* učestvovati u radu i sprovoditi procedure sistema internih kontrola, uključujući zadatke i odgovornosti koje im dodijeli rukovodilac i voditi evidencije;
* dozvoliti pristup proizvodnim jedinicama i objektima i prisustvovati internim kontrolama koje sprovode kontrolori i službenim kontrolama koje sprovodi Ministarstvo i/ili Uprava i/ili kontrolni organ i/ili kontrolno tijelo, kao i da će staviti na raspolaganje svu dokumentaciju i evidenciju i potpisati izveštaje o izvršenim kontrolama;
* u slučajevima neusaglašenosti prihvati i sprovesti mjere u skladu sa odlukom rukovodioca ili Ministarstva i/ili Uprave i/ili kontrolnog organa i/ili kontrolnog tijela u određenom vremenskom periodu; i
* bez odlaganja obavjestiti rukovodioca o sumnji na neusaglašenost.

1. razvija procedure sistema internih kontrola, vodi potrebnu dokumentaciju i evidencije, stara se o ažuriranju istih i bez odlaganja ih stavlja na raspolaganje kontrolorima, a prema potrebi i članovima grupe;
2. sastavlja listu članova grupe i redovno je ažurura;
3. dodeljuje zadatke i odgovornosti kontrolorima ;
4. je veza između članova grupe i Ministarstva i/ili Uprave i/ili kontrolnog organa i/ili kontrolnog tijela, uključujući i zahtjeve za derogacijama;
5. provjerava izjave o sukobu interesa kontrolora na godišnjem nivou;
6. vrši raspored internih kontrola i obezbejeđuje njihovu adekvatnu implementaciju u skladu sa stavom 1 tačka 5 i stavom 2 tačka 2 ovog člana;
7. obezbjeđuje odgovarajuću obuku za kontrolore i sprovodi godišnje ocjenjivanje njihovih kompetencija i kvalifikacija;
8. odobrava nove članove ili nove proizvodne jedinice ili nove aktivnosti postojećih članova;
9. odlučuje o mjerama u slučaju neusaglašenosti sa mjerama uspostavljenim dokumentovanim procedurama iz stava 1 tačka 5 ovog člana i obezbjeđuje njihovo sprovođenje;
10. odlučuje o podugovaranju aktivnosti uključujući podugovaranje poslova kontrolora i potpisuje odgovarajuće ugovore.
11. Kontrolor:
12. vrši interne kontrole članova grupe u skladu sa rasporedom i postupcima koje utvrdi rukovodilac;
13. izrađuje izveštaje o kontroli na osnovu obrasca i u razumnom roku dostavlja ih rukovodiocu;
14. podnosi potpisanu izjavu o nepostojanju sukoba interesa i ažurira je jednom godišnje; i
15. učestvuju u obukama.
16. Ministarstvo i/ili Uprava i/ili kontrolni organ i/ili kontrolno tijelo povlači sertifikat iz člana 38 ovog zakona za cijelu grupu ako su utvrđeni nedostaci u uspostavljanju ili funkcionisanju sistemu internih kontrola iz st. 1, 2, 3, 4 i 5 ovog člana, a naročito za propuste u otkrivanju ili ispravljanju neusaglašenosti pojedinih članova grupe koje utiču na integritet organskih proizvoda i proizvoda iz prelaznog perioda.
17. Nedostacima sistema internih kontrola iz stava 6 ovog člana smatra se:
18. proizvodnja, prerada, priprema ili stavljanje u promet proizvoda članova ili proizvodnih jedinica čije je članstvo suspendovano ili povučeno;
19. stavljanje u promet proizvoda za koje je rukovodilac zabranio upotrebu oznaka koje upućuju na organsku proizvodnju;
20. dodavanje novih članova na listu članova ili promjena aktivnosti postojećih članova bez sprovedene interne procedure odobravanja;
21. nesprovođenje godišnjih fizičkih kontrola na terenu kod člana grupe u određenoj godini;
22. nenavođenje članova koji su suspendovani sa spiska članova;
23. velika odstupanja između nalaza internih kontrola koje su izvršili kontrolori i službenih kontrola koje je izvršio Ministarstvo i/ili Uprava i/ili kontrolni organ i/ili kontrolno tijelo;
24. ozbiljni nedostaci u donošenju odgovarajućih mjera ili sprovođenju neophodnih naknadnih mjera zbog neusaglašenosti koju su utvrdili kontrolori ili Ministarstvo i/ili Uprava i/ili kontrolni organ i/ili kontrolno tijelo; i
25. broj i kompentencije kontrolora ne odgovaraju vrsti, strukturi, veličini, proizvodima, aktivnostima i ekonomskom rezultatu organske proizvodnje grupe.
26. Bliža pravila i uslove za visinu procenta za pojedinačni trošak sertifikacije u odnosu na ukupni promet svakog člana ili standardnog ekonomskog rezultata organske proizvodnje, veličina godišnjeg prometa organske proizvodnje ili standardni ekonomski rezultat organske proizvodnje, maksimalnu veličinu pojedinačnog gazdinstva (u ha otvrorenog prostora, zaštićenog prostora i stalnih pašnjaka), kao i pravila i uslove u pogledu odgovornosti pojedinačnih članova grupe subjekata; kriterijume za određivanje geografske blizine članova grupe, poput kriterijuma za određivanje zajedničkog korišćenja objekata ili lokacija; uspostavljanja i funkcionisanja sistema interne kontrole, uključujući obim, sadržaj i učestalost kontrola; kriterijuma za prepoznavanje nedostataka u uspostavljanju ili funkcionisanju sistema interne kontrole; sastava i veličine grupe subjekata; dokumenta i sistema vođenja evidencije; sistema interne sljedivosti i spiska subjekata; razmjene informacija između grupe subjekata i Ministarstva i/ili Uprave i/ili kontrolnog organa i/ili kontrolnog tijela propisuje Ministarstvo.

**Dodatna pravila o postupcima u slučaju sumnje na neusaglašenost i utvrđene neusaglašenosti kao i zajednički katalog mjera**

**Član 42**

* + 1. U slučaju sumnje ili zaprimanja pouzdanih informacija, uključujući informacije drugih nadležnih organa, da subjekat i grupa subjekata namjerava da upotrijebi ili stavi u promet proizvod koji možda nije u skladu sa ovim zakonom, a da se na proizvodu nalaze izrazi koji upućuju na organsku proizvodnju ili ako subjekat obavijesti o sumnji na neusaglašenost u skladu sa članom 15 stav 4 ovog zakona, Ministarstvo i/ili Uprava i/ili kontrolni organ i/ili kontrolno tijelo u skladu sa članom 34 ovog zakona dužni su da sprovedu najmanje sljedeće mjere:

1. odmah sprovedu službenu kontrolu radi provjere usaglašenosti sa ovim zakonom, a kontrola se sprovodi što je prije moguće i u razumnom roku, uzimajući u obzir rok trajanja proizvoda i složenost slučaja; i
2. privremeno zabrane stavljanje u promet predmetnih proizvoda kao organskih proizvoda ili proizvoda iz prelaznog perioda i njihovu upotrebu u organskoj proizvodnji do dobijanja rezultata kontrole iz tačke a) ovog člana, pri čemu subjekat ima pravo izješnjenja prije donošenja odluke Ministarstva i/ili Uprave i/ili kontrolnog organa i/ili kontrolnog tijela.
   * 1. Kada rezultati kontrole iz stava 1 tačke a) ovog člana ne pokažu neusaglašenost koja utiče na integritet organskih proizvoda ili proizvoda iz prelaznog perioda, subjektu se dozvoljava upotreba predmetnih proizvoda ili njihovo stavljanje u promet kao organskih proizvoda ili proizvoda iz prelaznog perioda.
     2. Ministarstvo obezbjeđuje izradu zajedničkog kataloga mjera za slučajeve sumnje na neusaglašenost i utvrđene neusaglašenosti, a koje primijenjuju i kontrolni organi i kontrolna tijela.
     3. Bliža pravila i uslove za izradu zajedničkog kataloga mjera koje se primjenjuju u slučaju sumnje na neusaglašenost ili utvrđene neusaglašenosti, kao i bliže uslove i pravila za utvrđivanje ujednačenih postupaka i procedura propisuje Ministarstvo.

**Dodatna pravila o mjerama u slučaju neusaglašenosti koja utiču na integritet**

**Član 43**

* + 1. U slučaju neusaglašenosti koja utiče na integritet organskih proizvoda ili proizvoda iz prelaznog perioda u svim fazama proizvodnje, pripreme i distribucije, uključujući i one koje nastaju kao posljedica upotrebe neodobrenih proizvoda, supstanci ili postupaka, ili miješanja sa proizvodima koji nijesu iz organske proizvodnje, Ministarstvo i/ili Uprava i/ili kontrolni organ i/ili kontrolno tijelo preduzima aktivnosti kojima se obezbjeđuje da pri označavanju i reklamiranju cijele dotične serije proizvoda nema upućivanja na organsku proizvodnju u skladu sa članom 115 ovog zakona.
    2. U slučaju ozbiljne, ponovljene ili trajne neusaglašenosti Ministarstvo i/ili Uprava i/ili kontrolni organ i/ili kontrolno tijelo nalaže subjektima ili grupama subjekata, uz mjere iz stava 1 ovog člana i člana 115 ovoga zakona i zabranu stavljanja u promet na određeni period proizvoda koji upućuju na organsku proizvodnju, kao i mjeru suspendovanja ili povlačenja sertifikata iz člana 40 ovog zakona.

**Dodatna pravila o razmjeni informacija**

**Član 44**

1. Kada Ministarstvo i/ili Uprava i/ili kontrolni organ i/ili kontrolno tijelo utvrdi neusaglašenost koja može imati posljedice za drugu državu, informacije o neusaglašenosti se bez odlaganja notifikuje nadležnim organima te države.
2. Kada se tokom vršenja službenih kontrola nad proizvodima organskog porijekla iz druge države utvrdi da isti predstavljaju rizik za zdravlje ljudi i/ili životinja i/ili bilja i/ili dobrobit životinja, ili kada se radi o GMO i/ili sredstavima za zaštitu bilja i koji mogu prestavljati i rizik za životnu sredinu, odnosno moguće ozbiljno kršenje pravila iz člana 52 stav 2 ovog zakona, Ministarstvo i/ili Uprava i/ili kontrolni organ bez odlaganja dostavlja notifikacije iz stava 1 ovog člana radi preduzmanja odgovarajućeih mjera.
3. U slučaju postojanja sumnje na neusaglašenost ili utvrđene neusaglašenosti u odnosu na proizvode koje kontrolišu drugi kontrolni organi ili kontrolna tijela, tada ih kontrolni organ ili kontrolno tijelo Crne Gore odmah obavještavaju.
4. Kontrolni organi i kontrolna tijela razmjenjuju i druge informacije sa drugim kontrolnim organima i kontrolnim tijelima.
5. Ministarstvo razmjenjuje informacije o nadzoru kontrolnih tijela sa Akreditacionim tijelom Crne Gore u skladu sa posebnim propisom o akreditaciji.
6. Ministarstvo o preduzetim mjerama i rezultatima kontrola obavještava organ uprave nadležan za plaćanje u skladu sa posebnim propisima koji regulišu finansiranje, upravljanje i praćenje poljoprivrede prakse i zaštitu finansijskih interesa države.
7. Bliža uslove i pravila o informacijama, relevantne primaoce informacija, kao i postupke za pružanje informacija, obrazac notifikacije propisuje Ministarstvo.

**Registar** **subjekata u organskoj proizvodnji**

**Član 45**

1. Proizvodnjom organskih proizvoda može se baviti privredno društvo, odnosno drugo pravno lice, preduzetnik i fizičko lice ako je upisan u Registar subjekata u organskoj proizvodnji (u daljem tekstu: Registar).
2. Proizvodnjom organskih proizvoda mogu se baviti lica iz stava 1 ovog člana koja su:

* upisana u registar poljoprivrednih gazdinstava koje vodi organ državne uprave nadležan za poljoprivredu; i/ili
* upisana u odgovarajuće registre koje vodi organ uprave nadležan za bezbjednost hrane; i/ili
* upisana u registar koji vodi organ uprave nadležan za indetifikaciju i registraciju životinja; i/ili
* upisana u registar koji vodi organ uprave nadležan za sjeme i sadni materijal; i/ili
* upisana u registar koji vodi organ uprave nadležan za sredstva za žaštitu i ishranu bilja.

1. Upis u Registar iz stava 1 ovog člana obavezan je i za uvoznike, odnosno izvoznike organskih proizvoda u skladu sa ovim i drugim posebnim zakonima.
2. Ispunjenost uslova iz st. 1 i 2 ovog člana utvrđuje Ministarstvo.
3. Registar iz stava 1 ovog člana vodi Ministarstvo u pisanoj i/ili elektronskoj formi.
4. Upis u Registar iz stava 1 ovog člana vrši se na osnovu zahtjeva.
5. Uz zahtjev za upis u Registar iz stava 1 ovog člana dostavlja se dokaz iz stava 2 ovog člana i zaključen ugovor o vršenju kontrole i sertifikacije u organskoj proizvodnji iz člana 39 stav 3 ovog zakona, kao i prijavu iz člana 39 stav 2 ovog zakona.
6. Registar iz stava 1 ovog člana je javni Registar i objavljuje se na internet stranici Ministarstva.
7. Bliži sadržaj, način upisa i vođenja Registra, kao i sadržaj zahtjeva i potrebnu dokumentaciju propisuje Ministarstvo.

1. **PROMET ORGANSKIM PROIZVODIMA**

**Izvoz organskih proizvoda**

**Član 46**

1. Organski proizvod se može izvesti iz Crne Gore kao organski i nositi oznaku organskog proizvoda proizvedenog u Crnoj Gori (logo), ako ispunjava uslove za organsku proizvodnju propisane ovim zakonom i uslove države u koju se proizvod izvozi.
2. Organski proizvod koji se uvozi radi izvoza (re-eksport) mora ispunjavati zahtjeve utvrđene ovim zakonom, kao i zahtjeve države uvoza ili zahtjeve utvrđene posebnim ugovorom sa državom uvoza.
3. Proizvod iz stava 1 i 2 ovog člana prati obavezna dokumentacija namijenjena nadležnim carinskim organima u državama izvoza, a naročito sertifikat za izvoz organskih proizvoda koji može biti u pisanoj i/ili elektronskoj formi, a po potrebi i druga propisana dokumentacija u skladu sa posebnim zakonima za bezbjednost hrane, veterinu, zdravstvenu zaštitu bilja, sredstva za zaštitu bilja, sredstva za ishranu bilja, sjemenski i sadni materijal i drugim posebnim zakonima.
4. Bliža pravila i uslove za postupak izvoza organskih proizvoda i obaveznu dokumentaciju propisuje Ministarstvo.

**Uvoz pošiljki organskih proizvoda i proizvoda iz prelaznog perioda**

**Član 47**

1. Pošiljka organskih proizvoda ili proizvoda iz prelaznog perioda može se uvoziti u Crnu Goru ako:
2. su proizvodi u skladu sa članom 2 st. 1 i 2 ovog zakona;
3. su proizvodi:
4. u skladu sa ovim zakonom, ako su subjekti i grupe subjekata, uključujući izvoznike u drugoj državi bili predmet kontrola kontrolnih organa ili kontrolnih tijela sa liste iz člana 48 stav 1 ovog zakona kojima su izdali sertifikat kojim se potvrđuje usklađenost sa odredbama ovog zakona;
5. koji dolaze iz države koja je priznata u skladu sa članom 49 ovog zakona; ili
6. koji dolaze iz druge države, a proizvod je usklađen sa ekvivalentnim pravilima proizvodnje i kontrole te države i uvozi se sa sertifikatom koji potvrđuje usklađenost, a izdat je od strane nadležnog organa, kontrolnog organa ili kontrolng tijela te države.
7. Subjekti drugih država treba da budu u mogućnosti da u svako doba uvoznicima i Ministarstvu i/ili Upravi i/ili kontrolnom organu u Crnoj Gori i nadležnim organima u tim drugim državama pruže informacije kojima se omogućava identifikacija subjekata, njihovih dobavljača i njihovih kontrolnih organa ili kontrolnih tijela sa ciljem da se obezbijedi sledljivost organskog proizvoda ili proizvoda iz prelaznog perioda.
8. Pošiljke iz stava 1 ovog člana mogu se uvoziti samo preko određenih graničnih prelaza na kojim je uspostavljen carinski, fitosanitarni i veterinarski inspekcijski nadzor i mjestima unošenja na kojima je organizovan carinski nadzor i nadzor inspekcije za hranu u skladu sa zakonom koji uređuje bezbjednost hrane, veterinu, zdravstvenu zaštitu bilja, sredstva za žaštitu bilja i sredstva za ishranu bilja.
9. Pošiljke iz stava 1 ovog člana podliježu inspekcijskom pregledu u skladu sa stavom 3 ovog člana, a pregled obuhvata:

* pregled dokumentacije koja prati pošiljku (sertifikat, faktura);
* provjeru identiteta pošiljke, kojom se na osnovu cjeline ili jednog, odnosno više reprezentativnih uzoraka utvrđuje sadržaj pošiljke;
* fizički pregled pošiljke, uključujući pakovanje, ambalažu i prevozno sredstvo, koji se obavlja vizuelno, a u slučaju sumnje na neusaglašenost uzimanjem uzoraka pošiljke radi laboratorijskih analiza.

1. Bliža pravila i uslove kojima se utvrđuju pravila za uvoz, potrebnu dokumentaciju, kao i sadržaj, način, procedure, način verifikacije i tehnička sredstva za izdavanje službene potvrde o usaglašenosti organskih proizvoda koji se uvoze, način vršenja pregleda, obrazac i podnošenje zahtjeva za uvoz, postupke nadležnih inspektora, procedure za obezbjeđivanje sledljivosti i usaglašenosti organskih proizvoda čija je namjera da se stave u promet na teritoriji Crne Gore kao organski proizvodi ili proizvodi iz prelaznog perioda, kao i obim fizičkih pregleda u odnosu na utvrđene neusaglašenosti propisuje Ministarstvo.

**Priznavanje kontrolnih tijela**

**Član 48**

1. Za priznavanje kontrolnih tijela nadležnih za obavljanje kontrole i sertifikacije u organskoj proizvodnji u drugim državama, za povlačenje priznavanja i za utvrđivanje liste priznatih kontrolnih tijela nadležno je Ministarstvo.
2. Kontrolna tijela iz stava 1 ovog člana priznaće se za kontrolu kategorija proizvoda iz članu 40 stav 6 ovog zakona namjenjenih za uvoz u Crnu Goru ako ispunjavaju uslove u pogledu registracije, kapaciteta, garancija za nepristrasnost, akreditacije, stručnim kvalifikacijama, kapacitetima za aktivnosti sertifikovanja, sisteme kojima se obezbjeđuje nepristrasnost, kvalitet i dosljednost, efikasnost i primjerenost kontrola i drugih mjera koje sprovode, kadra, objekata i opreme, uspostavljenih procedure, validnost akreditacije i/ili priznavanja.
3. Ministarstvo može povući priznavanje kontrolnog tijela za određenu drugu državu i/ili kategoriju proizvoda ako ne ispunjava jedan od kriterijuma iz stava 2 ovog člana i ako ne dostavlja izvještaje, ne učini dostupnim ili nije dostavio informacije, ne obavijesti Ministarstvo u propisanom roku, ne sarađuje sa Ministarstvom, a naročito u postupcima ispitivanja neusaglašenosti; nije pristalo na pregled ili reviziju, ako rezultati pregleda na terenu ili revizija ukazuje na sistematsku nefunkcionalnost, ne preduzme odgovarajuće korektivne mjere, ne obavijesti kada subjekat promjeni kontrolno tijelo, postoji rizik da potrošača dovede u zabludu o pravoj prirodi proizvoda, kao i ako 48 uzastopnih mjeseci ne sertifikuje nijednog subjekta u državi za koju je priznat.
4. Akreditaciju iz stava 2 ovog člana može dodijeliti samo:
5. nacionalno akreditaciono tijelo u Crnoj Gori i EU u skladu sa posebnim postupkom koji uređuje akreditaciju; ili
6. akreditaciono tijelo van Crne Gore koje je potpisnik multilateralnog dogovora o priznavanju pod okriljem Međunarodnog akreditacijskog foruma.
7. Kontrolna tijela podnose Ministarstvu zahtjev za priznavanje koji se sastoji od tehničkog dosijea sa informacijama neophodnim za ispunjavanje kriterijuma iz stava 2 ovog člana.
8. Uz zahtjev iz stava 5 ovog člana kontrolno tijelo dostavlja najnovije izveštaje o redovnom ocjenjivanju na licu mjesta, nadzoru i višegodišnjoj ponovnoj procjeni svojih aktivnosti, a pored toga i najnoviji izvještaj o procjeni koji izdaje nadležni organ, kao i potvrdu o akreditaciji koju izdaje akreditaciono tijelo.
9. Na osnovu informacija iz stava 5 ovog člana i drugih relevantnih informacija koje se odnose na kontrolno tijelo Ministarstvo vrši nadzor priznatih kontrolnih tijela redovnom kontrolom njihovog rada i priznavanja, a za potrebe tih nadzora može zatražiti dodatne informacije od akreditacionih tijela ili po potrebi od nadležnih organa.
10. Priroda nadzora iz stava 7 ovog člana određuje se na osnovu procjene vjerovatnoće neusaglašenosti, naročito uzimajući u obzir aktivnosti kontrolnog tijela, vrstu proizvoda i subjekata pod njegovom kontrolom, kao i promjene u pravilima proizvodnje i kontrolnih mjera.
11. Priznavanje kontrolnih tijela iz stava 1 ovog člana biće povučeno bez odlaganja ukoliko se otkriju ozbiljne ili ponavljajuće nepravilnosti u pogledu sertifikacije ili kontrolnih mjera i kada kontrolno tijelo propusti da preduzme odgovarajuće i blagovremene korektivne mjere kao odgovor na zahtjev Ministarstva i u roku koji odredi Ministarstvo, a koji u zavisnosti od ozbiljnosti problema ne može biti kraći od 30 dana.
12. Bliža pravila i uslove za priznavanje kontrolnih tijela iz stava 2 ovog člana, pravila i uslove za povlačenje priznanja iz stava 3 ovog člana, obrazac i sadržaj zahtjeva i tehničkog dosijea i dokumetaciju koja se prilaže uz zahtjev, način vršenja nadzora i drugih mjera nad priznatim kontrolnim tijelima; mjere koje se preduzimaju u slučajevima sumnje ili utvrđene neusaglašenosti propisuje Ministarstvo.

**Ekvivalentnost na osnovu trgovinskog sporazuma**

**Član 49**

Priznata druga država iz člana 47 stav 1 tačka 2 alineja b) ovog zakona je država koju je Crna Gora priznala trgovinskim sporazumom (bileteralnim ili multilaterlnaim) da ima sistem proizvodnje koji ispunjava iste ciljeve i načela primjenom pravila koja obezbjeđuju isti nivo garancije usaglašenosti kao u Crnoj Gori i da se kontrolna tijela tih država nalaze na listi iz člana 48 stav 1 ovog zakona.

**Slobodno kretanje organskih proizvoda i proizvoda iz prelaznog perioda**

**Član 50**

Ministarstvo i/ili Uprava i/ili kontrolni organ i/ili kontrolno tijelo ne smiju zbog razloga povezanih sa proizvodnjom, označavanjem ili reklamiranjem proizvoda zabraniti ili ograničiti stavljanje u promet organskih proizvoda ili proizvoda iz prelaznog perioda koji podliježu kontroli nekog drugog nadležnog organa, kontrolnog organa ili kontrolnog tijela koje se nalazi u drugoj državi ako su ti proizvodi usklađeni sa ovim zakonom, a naročito se:

* 1. ne smiju obavljati službene kontrole, kao ni druge službene aktivnosti, osim onih propisanih odredbama o službenim kontrolama ovog zakona;
  2. ne smiju naplaćivati naknade za službene kontrole i druge službene aktivnosti osim onih propisanih odredbama o službenim kontrolama ovog zakona.

**Informacije o nadležnim organima, kontrolnim organima i kontrolnim tijelima**

**Član 51**

Ministarstvo redovno ažurira listu koja sadrži:

1. nazive i adrese nadležnih organa; i
2. nazive, adrese i oznake kontrolnih organa i kontrolnih tijela.
3. **SLUŽBENE KONTROLE**

**Predmet službenih kontrola**

**Član 52**

1. Ovim zakonom se uređuju pravila za:
2. sprovođenje službenih kontrola, drugih službenih aktivnosti i inspekcijskog nadzora;
3. finansiranje službenih kontrola;
4. saradnju i pomoć između nadležnih organa;
5. sprovođenje kontrola i drugih službenih aktivnosti;
6. uslove za uvoz pošiljke iz organske proizvodnje; i
7. informacioni sistem za upravljanje podacima u vezi sa službenim kontrolama.
8. Službene kontrole se vrše u cilju provjere usaglašenosti organske proizvodnje i označavanja organskih proizvoda u skladu sa ovim zakonom.
9. Službene kontrole iz stava 2 ovog člana sprovode se i na organske proizvode i označavanje organskih proizvoda koji ulaze u Crnu Goru ili će biti izvezeni iz Crne Gore.

**Određivanje nadležnih organa**

**Član 53**

1. Sprovođenje službenih kontrola u oblasti organske proizvodnje vrše organi državne uprave i organi uprave iz člana 11 ovog zakona (u daljem tekstu: nadležni organi).
2. Službene kontrole iz stava 1 ovog člana obezbijeđuju efikasnu i pravovremenu koordinaciju uključenih organa, kao i efikasnost i pravovremenost službenih kontrola ili drugih službenih aktivnosti na teritoriji Crne Gore.
3. Ministarstvo je jedinstveni organ odgovoran za koordinaciju, saradnju i kontakte sa Evropskom Komisijom i drugim državama u vezi sa službenim kontrolama i drugim službenim aktivnostima koje se sprovode u oblasti organske proizvodnje.
4. Nadležni organi iz stava 1 ovog člana mogu određene odgovornosti povezane sa službenim kontrolama ili drugim službenim aktivnostima prenijeti na jedno ili više kontrolnih organa za organsku proizvodnju uz obaveznu dodjelu posebnih jedinstevnih kontrolnih brojeva.
5. Ministarstvo obavještava Evropsku Komisiju i druge države o podacima za kontakt i o svim nastalim promjenama, a naročito o:
6. nadležnim organima određenima u skladu sa stavom 1 ovog člana;
7. jedinstvenim tijelima određenima u skladu sa stavom 3 ovog člana;
8. kontrolnim organima za organsku proizvodnju iz stava 4 ovog člana; i
9. kontrolnim tijelima iz člana 67 stav 1 ovog zakona.
10. Podatke iz stava 5 ovog člana Ministarstvo stavlja na raspolaganje javnosti, uključujući i objavu na svojoj internet stranici.
11. Bliža pravila i uslove za dodjelu posebnih jedinstvenih kontrolnih brojeva iz stava 4 ovog člana propisuje Ministarstvo.

**Obaveze organa nadležnih za kontrolu organske proizvodnje**

**Član 54**

1. Organi nadležni za kontrolu organske proizvodnje iz člana 53 ovog zakona dužni su da:
2. uspostave procedure i/ili postupke radi obezbjeđivanja efikasnosti i djelotvornosti službenih kontrola i drugih službenih aktivnosti;
3. uspostave procedure i/ili postupke radi obezbjeđivanja nepristrasnosti, kvaliteta i dosljednosti službenih kontrola i drugih službenih aktivnosti na svim nivoima;
4. uspostave procedure i/ili postupke radi obezbjeđivanja da lica koje sprovode službene kontrole i druge službene aktivnosti nijesu u sukobu interesa;
5. obezbijede adekvatne laboratorijske kapacitete za analize i testiranje ili imaju pristup takvim kapacitetima;
6. obezbijede dovoljan broj zaposlenih lica sa odgovarajućim kvalifikacijama i iskustvom, radi efikasnog i djelotvornog vršenja službenih kontrola i drugih službenih aktivnosti;
7. održavaju objekte i opremu radi obezbijeđivanja efikasnog i djelotvornog vršenja službenih kontrola i drugih službenih aktivnosti zaposlenih lica;
8. imaju jasna zakonska ovlašćenja za sprovođenje službenih kontrola i drugih službenih aktivnosti, kao i zakonska ovlašćenja za preduzimanje aktivnosti propisanih ovim zakonom;
9. uspostave procedure radi obezbjeđivanja zaposlenim licima pristupa prostorijama i dokumentaciji subjekata radi pravilnog obavljanja dužnosti; i
10. imaju planove za vanredne situacije i da su spremni za sprovođenje istih.
11. Lica koja vrše službene kontrole ovlašćuju se u pisanoj formi sa navedenim službenim aktivnostima i zadacima za koje je imenovanje izvršeno, uz uslov da lica nijesu u sukobu interesa.
12. Lica koja vrše službene kontrole i druge službene aktivnosti u organskoj proizvodnji moraju da:
13. iz oblasti nadležnosti imaju odgovarajuću obuku radi kompetentnog obavljanja dužnosti i dosljednog sprovođenja službenih kontrola i drugih službenih aktivnosti;
14. prate novosti u oblasti nadležnosti i prema potrebi se redovno usavršavaju; i
15. prema potrebi obučavaju se za:

* različite metode i tehnike kontrola, kao što su inspekcija, verifikacija, skrining, ciljani skrining, uzorkovanje i laboratorijske analize i ispitivanje;
* procedure kontrola;
* pravila organske proizvodnje;
* procjene neusaglašenosti sa pravilima organske proizvodnje;
* opasnosti ili kritične tačke u proizvodnji, preradi i distribuciji proizvoda iz organske proizvodnje;
* različite faze proizvodnje, prerade i distribucije, kao i mogući rizici za zdravlje ljudi, zdravlje životinja i bilja, dobrobit životinja, kao i za životnu sredinu;
* ocjenu primjene procedura HAACP i dobre poljoprivredne prakse;
* sisteme upravljanja koje koriste subjekti i njihovu procjenu ukoliko su relevantni za zahtjeve utvrđene pravilima organske proizvodnje;
* sisteme izdavanja službenih sertifikata;
* postupke u vanrednim situacijama;
* sudske postupke i posljedice službenih kontrola;
* ispitivanje pisanog, dokumentarnog materijala i drugih zapisa, uključujući i one koji se odnose na međulaboratorijska uporedna ispitivanja, akreditaciju, analizu i upravljanje rizikom, a što je od važnosti u procjeni usklađenosti sa pravilima organske proizvodnje i službenih kontrola;
* kontrolne postupke i zahtjeve za uvoz u Crnu Goru pošiljki iz organske proizvodnje; i
* drugih oblasti koje su neophodne radi obezbijeđivanja da se službene kontrole vrše u skladu sa ovim zakonom.

1. Ministarstvo i/ili Uprava i/ili kontrolni organ i/ili kontrolno tijelo donose i sprovode godišnje programe obuka radi obezbjeđivanja da zaposlena lica koja sprovode službene kontrole i druge službene aktivnosti imaju odgovarajuću obuku iz stava 3 ovog člana.
2. Kada službene kontrole i druge službene aktivnosti vrši više nadležnih organa tada se između njih mora obezbijediti efikasna i djelotvorna koordinacija i saradnja.
3. Bliža pravila i uslove o kordinaciji i saradnji iz stava 5 ovog člana propisuje Ministarstvo.

**Revizija**

**Član 55**

1. Radi obezbjeđivanja usaglašenosti sa ovim zakonom nadležni organi sprovode interne revizije i preduzimaju odgovarajuće mjere u skladu sa rezultatima/izvještajem tih revizija.
2. Revizije iz stava 1 ovog člana mora biti nezavisna i sprovedena na transparentan način.
3. Bliža pravila i uslove iz st. 1 i 2 ovog člana propisuje Ministarstvo.

**Pravo na žalbu**

**Član 56**

1. Pravna i fizička lica imaju pravo na žalbu u skladu posebnim propisom koji uređuje upravni postupak protiv odluka koje su donijeli nadležni organi u skladu sa ovim zakonom.
2. Pravo na žalbu ne utiče na obavezu nadležnih organa da bez odlaganja preduzimaju hitne mjere za uklanjanje ili ograničavanje rizika u skladu sa članom 52 stav 2 ovog zakona.

**Povjerljivost**

**Član 57**

1. Informacije dobijene tokom sprovođenja službenih kontrola i drugih službenih aktivnosti nadležni organi ne otkrivaju trećim licima ako su takvi podaci zaštićeni posebnim propisom koji uređuje zaštitu ličnih podataka ili podliježu obavezi čuvanja poslovne tajne.
2. Lica zaposlena u nadležnim organima iz stava 1 ovog člana i drugi pojedinci angažovani tokom službenih kontrola i drugih službenih aktivnosti dužni su nadležnom organu dostaviti izjavu o zaštiti ličnih podataka i čuvanju poslovne tajne.
3. Stav 1 ovog člana primenjuje se i na kontrolne organe za organsku proizvodnju, kontrolna tijela i delegirana tijela kojima su delegirani određeni poslovi službenih kontrola, kao i na službene laboratorije.
4. Jedino ako ne postoji preovlađujući javni interes za otkrivanje informacija obuhvaćenih obavezom čuvanja poslovne tajne iz stava 1 ovog člana, i ne dovodeći u pitanje situacije u kojima se otkrivanje zahtjeva po zakonu, takve informacije uključuju informacije čije bi objavljivanje ugrozilo:

a) svrhu inspekcija, provjera ili revizija;

b) zaštitu komercijalnih interesa subjekata ili bilo kog drugog pravnog ili fizičkog lica; ili

c) zaštitu sudskih postupaka i pravnih savjeta.

1. Prilikom utvrđivanja da li postoji preovlađujući javni interes iz stava 6 ovog člana za objavljivanje informacija obuhvaćenih poslovnom tajnom iz stava 1 ovog člana nadležni organi uzimaju u obzir između ostalog i moguće rizike po zdravlje ljudi, životinja ili bilja ili ozbiljnost i obim takvih rizika po životnu sredinu i prirodu.
2. Obaveze povjerljivosti ne sprečavaju nadležne organe da objave ili na drugi način učine dostupnim javnosti informacije o ishodu službenih kontrola u vezi sa pojedinačnim subjektima pod uslovom da su ispunjeni sljedeći uslovi:
3. da je subjektu pružena mogućnost izjašnjenja na informacije i/ili podatke koje se namjeravaju objaviti ili na drugi način staviti na uvid javnosti, prije njihovog objavljivanja ili stavljanja na uvid javnosti, uzimajući u obzir hitnost situacije; i
4. da informacije i/ili podaci koji se objavljuju ili na drugi način stavljaju na uvid javnosti uzimaju u obzir izjašnjenje subjekata ili se objavljuju ili stavljaju na uvid javnosti zajedno sa izjašnjnjem.

(7) Obrazac izjave o zaštiti ličnih podataka i čuvanju poslovne tajne iz stava 2 ovog člana propisuje Ministarstvo.

**Opšta pravila o službenim kontrolama**

**Član 58**

1. Nad subjektima i grupom subjekata u organskoj proizvodnji vrše se redovne službene kontrole na osnovu rizika i sa odgovarajućom učestalošću, uzimajući u obzir:
2. utvrđene rizike povezane sa:
3. aktivnostima pod kontrolom subjekata i grupom subjekata;
4. mjestom obavljanja djelatnosti i aktivnosti subjekata i grupe subjekata; i
5. upotrebom proizvoda, procesa, materijala ili supstanci koje mogu da utiču na organsku proizvodnju.
6. informacije koje ukazuju na vjerovatnoću dovođenja potrošača u zabludu, naročito u pogledu prirode, identiteta, svojstava, sastava, količine, roka trajanja, države porijekla ili mjesta porijekla, kao i načina organske proizvodnje;
7. prethodne evidencije subjekata u pogledu rezultatata prethodnih službenih kontrola i njihovu usaglašenost u skladu sa ovim zakonom;
8. pouzdanost i rezultate kontrola koje sprovode subjekti ili treća strana radi provjere usaglašenosti u skladu sa ovim zakonom i
9. informacije koje mogu ukazivati na neusaglašenost u skladu sa ovim zakonom.
10. Službene kontrole se vrše:

* sa odgovarajućom učestalošću utvrđenom na osnovu rizika, radi identifikacije mogućeg namjernog kršenja ovog zakona, učinjenog kroz prevare ili obmane, dodatno uzimajući u obzir i povezane informacije koje se razmjenjuju na nacionalnom i međunarodnom nivou, kao i druge informacije koje ukazuju na mogućnost takvih kršenja;
* prije stavljanja u promet ili premještanja proizvoda iz organske proizvodnje u svrhu izdavanja službenih sertifikata ili službenih potvrda;
* bez prethodne najave, osim u slučajevima gdje je najava neophodna i opravdana za potrebe sprovođenja službene kontrole, a u slučaju službenih kontrola na zahtjev subjekta nadležni organi samostalno odlučuju da li će službene kontrole biti sprovedene sa prethodnom najavom ili bez nje, pri čemu službene kontrole uz prethodnu najavu ne isključuju službene kontrole bez prethodne najave;
* na način koji će obezbijediti da se administrativno opterećenje i ometanje poslovanja subjekta svede na najmanju moguću mjeru, ali da to ne utiče negativno na efikasnost tih kontrola;
* na isti način da se kontrole prilagođavaju specifičnim situacijama, bez obzira da li su proizvodi iz organske proizvodnje dostupni na tržištu Crne Gore ili su namenjeni izvozu iz Crne Gore ili uvozu u Crnu Goru.

1. Subjekti koji uvoze proizvode orgasnkog porijekla dužni su da prijave takve pošiljke.
2. Ministarstvo propisuje način vršenja, rok i obrazac prijave iz stava 3 ovog člana.

**Subjekti i grupe subjekata, procesi i aktivnosti koje podliježu službenim kontrolama**

**Član 59**

1. U mjeri u kojoj je to neophodno za utvrđivanje usaglašenosti sa pravilima organske proizvodnje službene kontrole se vrše nad:
2. proizvodima organskog porijekla u svim fazama proizvodnje, prerade, distribucije i upotrebe;
3. supstancama, materijalima ili drugim predmetima koji mogu uticati na svojstva proizvoda iz organske proizvodnje i njihovu usaglašenost sa zahtjevima u svim fazama proizvodnje, prerade, distribucije i upotrebe;
4. subjektima i grupama subjekata u pogledu njihovih aktivnosti, uključujući opremu, prevozna sredstva, prostorije i druga mjesta pod njihovom kontrolom, njihovog okruženja, kao i odgovarajućom dokumentacijom.
5. Za potrebe vršenja službenih kontrola nadležni organi i kontrolna tijela dužni su da uspostave i redovno ažuriraju listu subjekata i grupe subjekata, a ukoliko takvi registri ili liste već postoje za druge potrebe mogu se koristiti i za potrebe ovog zakona.
6. Subjekti iz stava 2 ovog člana dužni su da nadležnim organima i kontrolim tijelima dostavljaju ažurirane podatke o nazivu i pravnom statusu i aktivnostima koje sprovode, uključujući aktivnosti preduzete komunikacijom na daljinu, kao i mjesta koja su pod njihovim nadzorom.

**Transparentnost službenih kontrola**

**Član 60**

1. Službene kontrole se vrše uz visok nivo transparentnosti, a relevantne informacije u vezi sa organizovanjem i sprovođenjem službenih kontrola stavljaju se javnosti na raspolaganje najmanje jednom godišnje, a koje se odnose na:
2. vrstu, broj i rezultate službenih kontrola;
3. vrstu i broju utvrđenih slučajeva neusaglašenosti;
4. vrstu i broj slučajeva u kojima su preduzete mjere; i
5. vrstu i broj slučajeva u kojima su izrečene kazne.
6. Informacije iz stava 1 tač. a) do d) ovog člana prema potrebi mogu se staviti na raspolaganje objavom godišnjeg izvještaja.
7. U slučaju objave netačnih informacija nadležni organ je dužan da te netačne informacije ispravi.
8. Nadležni organi mogu objaviti ili na drugi način učiniti dostupnim javnosti informacije o rangiranju pojedinačnih subjekata na osnovu rezultata jedne ili većeg broja službenih kontrola, ako:
9. su kriterijumi rangiranja objektivni, transparentni i javno dostupni; i
10. je uspostavljen sistem kojim se obezbjeđuje pošten, dosljedan i transparentan proces rangiranja.
11. Bliža pravila i procedure kojima se obezbjeđuje ispravka netačnih informacija iz stava 3 ovog člana, kao i kriterijume i sisteme rangiranja iz stava 4 ovog člana propisuje Ministarstvo.

**Dokumentovane procedure kontrole**

**Član 61**

1. Službene kontrole se vrše u skladu sa dokumentovanim procedurama.
2. Službene kontrole iz stava 1 ovog člana se verifikuju u skladu sa uspostavljenim procedurama.
3. Kada se postupkom verifikacije iz stava 2 ovog člana identifikuju nedostaci preduzimaju se korektivne mjere i prema potrebi ažuriraju dokumentovane procedure propisane stavom 1 ovog člana.
4. St. 1, 2 i 3 ovog člana primjenjuju se i na kontrolna i delegirana tijela i kontrolne organe.
5. Bliža pravila i uslove kojim se regulišu procedure za vršenje i verifikaciju službenih kontola propisuje Ministarstvo.

**Zapisnici o službenim kontrolama**

**Član 62**

1. O svakoj izvršenoj službenoj kontroli sastavlja se zapisnik koji može biti u pisanom ili elektronskom obliku i koji mora da sadrži:
2. opis svrhe službene kontrole;
3. primjenjene metode;
4. rezultat službene kontrole; i
5. prema potrebi i mjere koje subjekat mora preduzeti, a koje su rezultat službene kontrole.
6. Subjektu koji podliježe službenoj kontroli se na njegov zahtjev obezbjeđuje kopija zapisnika iz stava 1 ovog člana, osim u slučaju izdavanja službenog sertifikata ili službene potvrde, ili ako se za potrebe sudskih postupaka ne zahtijeva drugačije.
7. Ako se službenom kontrolom utvrdi bilo kakav oblik neusaglašenosti o tome se u pisanoj formi subjekat obavještava bez odlaganja.
8. U slučaju kada vršenje službene kontrole zahtjeva stalno ili redovno prisustvo zaposlenih lica ili predstavnika nadležnih organa u objektima subjekta, zapisnik iz stava 1 ovog člana sačinjava se sa učestalošću kojim se nadležnom organu i subjektu omogućava:
9. redovna informisanost o stepenu usaglašenosti; i
10. informisanost o bilo kakvom slučaju neusaglašenosti utvrđenom tokom službene kontrole.
11. St. 1, 2 i 3 ovog člana se primjenjuju i na kontrolna i delegirana tijela za orgasnku proizvodnju.

**Metode i tehnike službenih kontrola**

**Član 63**

Metode i tehnike službenih kontrola uključuju sljedeće:

1. ispitivanje kontrola koje su uspostavili subjekti, kao i dobijenih rezultata;
2. pregled:
3. opreme, prevoznih sredstava, objekata i drugih mjesta pod nadzorom subjekta i njihovog okruženja;
4. proizvoda organske proizvodnje, uključujući poluproizvode, sirovine, sastojke, pomoćna sredstva za preradu i druge proizvode za pripremu i proizvodnju;
5. proizvoda i postupaka ćišćenja i održavanja;
6. sljedljivosti, označavanja, reklamiranja i materijala za pakovanje;
7. kontrolu uslova u objektima subjekata;
8. procjenu postupaka dobre proizvođačke prakse, dobre poljoprivredne prakse;
9. pregled dokumentacije, evidencije o sljedljivosti i drugih evidencija koje mogu biti relevantne za ocjenu usaglašenosti sa ovim zakonom, uključujući prema potrebi dokumenta koja prate proizvode organske proizvodnje koji ulaze u objekat ili izlaze iz njega;
10. razgovore sa subjektima i njihovim zaposlenim;
11. verifikaciju sprovedenih mjerenja i drugih rezultata ispitivanja preduzetih od strane subjekta;
12. uzorkovnje, analizu i ispitivanje;
13. reviziju subjekata; i
14. druge aktivnosti za utvrđivanje neusaglašenosti.

**Dodatna pravila o službenim kontrolama i radnjama koje preduzimaju nadležni organi**

**Član 64**

1. Službene kontrole koje se sprovode radi provjere usaglašenosti sa ovim zakonom obuhvataju sljedeća dodatna pravila:
2. provjeru da li subjekti primjenjuju preventivne mjere i mjere predostrožnosti iz člana 17 stav 7 i člana 33 ovog zakona u svim fazama proizvodnje, pripreme i distribucije;
3. kada se na gazdinstvu nalaze proizvodne jedinice koje ne potiču iz organske proizvodnje ili proizvodne jedinice iz prelaznog perioda, provjeru evidencije i mjera, postupaka ili procedura uvedenih radi obezbjeđenja jasnog i efikasnog razdvajanja organskih proizvodnih jedinica, proizvodnih jedinica u prelaznom periodu i proizvodnih jedinica koje nijesu organske, kao i odgovarajućih proizvoda proizvedenih u tim jedinicama i supstanci i proizvoda koji se upotrebljavaju u organskim proizvodnim jedinicama, proizvodnim jedinicama u prelaznom periodu i proizvodnim jedinicama koje nijesu organske; takva provjera obuhvata provjere na parcelama za koje je prethodni period retroaktivno priznat kao dio prelaznog perioda, kao i provjere u proizvodnim jedinicama koje nijesu organske;
4. kada subjekti istovremeno sakupljaju organske proizvode, proizvode iz prelaznog perioda i proizvode koji nijesu iz organske proizvodnje ili ih pripremaju ili skladište u istoj jedinici za pripremu, prostoru ili prostorijama, ili ih prevoze do drugih subjekata ili jedinica, provjeru evidencije i mjera, postupaka i procedura uvedenih kako bi se obezbjedilo da se aktivnosti sprovode odvojeno po mjestu ili vremenu; provjeru da li se sprovode odgovarajuće mjere čišćenja i prema potrebi mjere za sprečavanje zamjene proizvoda, odnosno da su proizvodi koji nijesu iz organske proizvodnje i proizvodi iz prelaznog perioda u svakom trenutku identifikovani; kao i provjeru da su organski proizvodi, proizvodi iz prelaznog perioda i proizvodi koji nijesu iz organske proizvodnje uskladišteni tako da su i prije i nakon postupaka pripreme prostorno ili vremenski odvojeni jedni od drugih;
5. provjeru funkcionisnja sistema unutrašnjih kontrola grupa subjekata; i
6. kada su subjekti izuzeti od obaveze obaveštavanja u skladu sa članom 39 stav 3 ovog zakona ili od obaveze posjedovanja sertifikata u skladu sa članom 40 stav 8 ovog zakona, provjeru ispunjenosti uslova za to izuzeće i provjeru proizvoda koje prodaju ti subjekti.
7. Službene kontrole koje se sprovode radi provjere usaglašenosti u skladu sa članom 58 ovog zakona sprovode se u svim fazama proizvodnje, pripreme i distribucije na osnovu vjerovatnoće pojave neusaglašenosti iz člana 4 tačka 57 ovog zakona i kojima se uz provjeru uslova iz člana 58 ovog zakona provjerava i:
8. vrsta, veličina i struktura subjekata i grupa subjekata;
9. dužina perioda tokom kojeg se subjekti i grupa subjekata bave organskom proizvodnjom, pripremom i distribucijom;
10. rezultati sprovedenih kontrola;
11. vrijeme potrebno za aktivnosti koje se sprovode;
12. kategorije proizvoda;
13. vrsta, količina i vrijednost proizvoda;
14. miješanje proizvoda ili kontaminacija neodobrenim proizvodima ili supstancama;
15. odstupanja ili izuzeća od pravila od strane subjekata i grupe subjekata;
16. kritične tačke povezane sa neusaglašenostima i vjerovatnoća pojave neusaglašenosti u svakoj fazi proizvodnje, pripreme i distribucije;
17. aktivnosti povjerene podugovaračima.
18. Provjeri usaglašenosti podliježu svi subjekti i grupe subjekata, osim onih iz člana 39 stav 3 i član 40 stav 7 ovog zakona, terenskom provjerom najmanje jednom godišnje, osim ako:
19. prethodne kontrole nijesu otkrile bilo kakvu neusaglašenost koja utiče na integritet organskih proizvoda ili proizvoda iz prelaznog perioda u periodu od najmanje tri uzastopne godine; i
20. je ocijenjivanjem na osnovu elemenata iz stava 2 ovog člana i člana 58 ovog zakona utvrđeno da je vjerovatnoća njihove neusaglašenosti mala.
21. Kada provjera neusaglašenosti pokaže rezultate iz stava 3 ovog člana, period između dvije fizičke provjere na terenu ne smije biti duži od 24 mjeseca.
22. Službene kontrole radi provjere usaglašenosti koje se vrše u skladu sa članom 58 ovog zakona moraju da:
23. se vrše u skladu sa članom 58 stav 2 ovog zakona kako bi se obezbijedilo da se minimalni procenat službenih kontrola obavlja bez prethodne najave;
24. obezbijede minimalni procenat dodatnih kontrola uz one navedene u stavu 3 ovog člana;
25. se sprovode uzimanjem minimalnog broja uzoraka u skladu sa članom 63 tačka 8 ovog zakona;
26. obezbijede da se provjerom usaglašenosti iz stava 3 ovog člana kontroliše minimalni broj subjekata koji su članovi grupe subjekata.
27. Izdavanje ili ponovno izdavanje sertifikata iz člana 40 stav 1 ovog zakona zasniva se na rezultatima provjere usaglašenosti iz st. 1 do 5 ovog člana.
28. Zapisnik u pisanoj formi iz člana 62 stav 1 ovog zakona sastavlja se za svaku službenu kontrolu i mora biti potpisan i od strane subjekta ili grupe subjekata kao dokaz da su primili zapisnik.
29. Član 60 stav 1 ovog zakona ne primjenjuje se na revizije i inspekcije koje sprovode nadležni organi u okviru svojih nadzornih aktivnosti nad kontrolnim tijelima kojima su delegirani određeni poslovi službenih kontrola ili određeni poslovi povezani sa drugim službenim aktivnostima.
30. Bliža pravila i uslove za sprovođenje službenih kontrola koje se obavljaju radi kontrole sljedljivosti u svim fazama proizvodnje, pripreme i distribucije, a koja se odnose na: provjeru evidencije u službenim dokumentima; kontrolu posebnih kategorija subjekata; period u kojem će se izvršiti predviđene kontrole, uključujući i inspekcije na terenu, kao i određene prostorije i prostore koje su subjekt kontrole; minimalni procenat službenih kontrola subjekata ili grupe subjekata koje se sprovode bez prethodne najave; minimalni procenat dodatnih kontrola; minimalni broj uzoraka i minimalni broj subjekata koji su članovi grupe subjekata propisuje Ministarstvo.

**Dodatna pravila o delegiranju poslova službenih kontrola i poslova**

**povezanih sa drugim službenim aktivnostima**

**Član 65**

1. Nadležni organi mogu rješenjem kontrolnim tijelima delegirati određene poslove službenih kontrola i određene poslove povezane sa drugim službenim aktivnostima ako je, pored uslova iz čl. 67, 68, 69 i 70 ovog zakona, ispunjeno i sljedeće:
2. da je za delegirane poslove iz stava 1 ovog člana dat detaljan opis obaveza, kao i uslove za sprovođenje, pri čemu je kontrolno tijelo dužno da uz zahtjev nadležnom organu dostavi sljedeće:
3. sopstveni postupak procjene rizika kojim se utvrđuje osnov za intenzitet i učestalost provjera usaglašenosti subjekata i grupe subjekata, a koji se utvrđuje na osnovu elemenata iz čl. 58 i 64 ovog zakona;
4. standardni postupak kontrole sa detaljnim opisom mjera kontrole subjekata i grupe subjekata koji podliježu njegovoj kontroli;
5. spisak mjera koje se primjenjuju na subjekte i grupe subjekata u slučajevima sumnje na neusaglašenost ili utvrđene neusaglašenosti u skladu sa članom 42 st. 3 i 4 ovog zakona;
6. procedure za efikasno praćenje poslova službenih kontrola i poslova povezanih sa drugim službenim aktivnostima, kao i procedure za izvještavanje o tim poslovima.
7. Nadležni organi iz stava 1 ovog člana dužni su da uspostave postupke i procedure za nadzor nad kontrolnim tijelima, uključujući i provjeru efikasnosti, nezavisnosti i nepristranosti u vršenju delegiranih poslova, a naročito u pogledu intenziteta i učestalosti provjera usaglašenosti.
8. Nadležni organi, u skladu sa članom 70 tačka a) ovog zakona, najmanje jednom godišnje vrše reviziju (audit) kontrolnih tijela kojima su delegirali poslove službenih kontrola ili poslove povezane sa drugim službenim aktivnostima.
9. Izuzetno od stava 1 ovog člana nadležni organi mogu kontrolnom tijelu delegirati i poslove propisane u članu 116 stav 1 tačka b) i st. 2 i 3 ovog zakona.
10. Za potrebe člana 68 stav 2 tačka d ovog zakona standard za delegiranje određenih poslova službenih kontrola i određenih poslova povezanih sa drugim službenim aktivnostima radi provjere usaglašenosti sa ovim zakonom predstavlja posljednju verziju međunarodnog harmonizovanog standarda za „*Ocjenu usaglašenosti – Zahtjevi za tijela koja sertifikuju proizvode, procese i usluge*“, čija je referenca objavljena u Službenom listu Evropske unije.
11. Nadležni organi ne mogu delegirati kontrolnim tijelima sljedeće poslove službenih kontrola i poslove povezane sa drugim službenim aktivnostima:
12. nadzor i reviziju drugih kontrolnih organa ili kontrolnih tijela;
13. ovlašćenje za odobravanje izuzeća, osim izuzeća za upotrebu biljnog reproduktivnog materijala koji nije dobijen iz organske proizvodnje;
14. ovlašćenje za primanje obavještenja o aktivnostima subjekata ili grupe subjekata u skladu sa članom 39 stav 1 i 2 ovog zakona;
15. procjenu vjerovatnoće neusaglašenosti sa pravilima ovog zakona kojima se određuje učestalost obavljanja fizičkih provjera pošiljki prije njihovog stavljanja u promet u skladu sa ovim zakonom;
16. donošenje zajedničkih mjera iz člana 42 st. 3 i 4 ovog zakona.
17. Nadležni organi ne mogu delegirati poslove službenih kontrola i poslove povezane sa drugim službenim aktivnostima fizičkim licima.
18. Nadležni organi informacije dobijene od kontrolnih tijela u skladu sa članom 69 ovog zakona i informacije o mjerama koje kontrolna tijela primjenjuju u slučaju utvrđene ili vjerovatne nesaglašenosti, prikupljaju i koriste prilikom nadzora nad radom tih kontrolnih tijela.
19. Kada nadležni organ u potpunosti ili djelimično povuče delegiranje određenih poslova službenih kontrola ili određenih poslova povezanih sa drugim službenim aktivnostima u skladu sa članom 70 tačka b) ovog zakona, ono donosi odluku i da li su sertifikati izdati prije datuma djelimičnog ili potpunog povlačenja delegiranja i dalje validni, a o svojoj odluci obavještava dotične subjekte.
20. Ne dovodeći u pitanje član 70 tačku b) ovog zakona prije potpunog ili djelimičnog povlačenja deligiranja poslova službenih kontrola ili poslova povezanih sa drugim službenim aktivnostima, nadležni organ može potpuno ili djelimično suspendovati delegiranje:
21. za period koji ne može biti duži od 12 mjeseci, a u toku kojeg kontrolno tijelo mora da otkloni nedostatke utvrđene tokom revizija i kontrola ili da otkloni neusaglašenost o kojoj je informacija podeljena sa drugim kontrolnim organima i kontrolnim tijelima, kao i sa nadležnim organom u skladu sa članom 44 ovog zakona;
22. za period tokom kojeg se suspenduje akreditacija iz člana 68 stav 2 tačka d) i u skladu sa članom 65 stav 5 ovog zakona.
23. Kada je delegiranje poslova službenih kontrola ili poslova povezanih sa drugim službenim aktivnostima suspendovano nadležna kontrolna tijela ne smiju izdavati sertifikate iz člana 40 vog zakona za one dijelove za koje je delegiranje suspendovano, a nadležni organi će odlučiti da li će svi sertifikati koje su kontrolna tijela izdala prije datuma djelimične ili potpune suspenzije ostati na snazi, i o toj odluci obavijestiti predmetne subjekte.
24. Ne dovodeći u pitanje član 70 ovog zakona nadležni organi će ukinuti suspenziju delegiranja poslova službenih kontrola ili poslova povezanih sa drugim službenim aktivnostima što je prije moguće pod uslovom da je kontrolno tijelo ispravilo nedostatke ili neusaglašenosti iz stava 10 tačka a) ovog člana ili nakon što je akreditaciono tijelo ukinulo suspenziju akreditacije iz stava 10 tačka b) ovog člana.
25. Kada je kontrolno tijelo kome su nadležni organi delegirali određene poslove službenih kontrola ili određene poslove povezane sa drugim službenim aktivnostima, a koje se nalaze na listi iz člana 48 stava 1 ovoga zakona i EU isto namjerava suspendovati ili je već suspendovano, onda nadležni organi prihvataju tu suspenziju.
26. Kontrolna tijela su dužna da nadležnim organima dostave:
27. spisak subjekata koji su bili predmet njihove kontrole na dan 31. decembar prethodne godine do 31. januara svake godine;
28. informacije o službenim kontrolama i drugim službenim aktivnostima sprovedenim u prethodnoj godini radi podrške u pripremi dijela godišnjeg izveštaja o organskoj proizvodnji i označavanju organskih proizvoda iz člana 111 ovog zakona do 31. marta svake godine;
29. obavještenja o svim izmjenama.
30. Bliža pravila i uslove u pogledu delegiranja poslova službenih kontrola i poslova povezanih sa drugim službenim aktivnostima kontrolnih tijela, a koji dopunjavaju uslove iz stava 1 ovog člana propisuje Ministarstvo.

**Posebna pravila o službenim kontrolama i drugim službenim aktivnostima za organsku proizvodnju i označavanje organskih proizvoda**

**Član 66**

* + 1. Ministarstvo propisuje bliža pravila i uslove za ujednačavanje praktičnih procedura za vršenje službenih kontrola radi provjere usaglašenosti sa pravilima iz člana 52 stav 2 tačka 9 ovog zakona za:

1. posebne zahtjeve i dodatni sadržaj, uz one utvrđene u članu 110 ovog zakona, radi pripreme odgovarajućih djelova višegodišnji nacionalni plan službenih kontrola (u daljem tekstu: plan služebih kontrola) iz člana 109 stav 1 ovog zakona, kao i posebnim dodatni sadržaj za izvještaj iz člana 113 ovog zakona; i
2. metode uzorkovanja i laboratorijske analize i ispitivanja, osim pravila koja uključuju određivanje graničnih vrijednosti.

**Delegiranje određenih poslova službenih kontrola od strane nadležnih organa**

**Član 67**

* + 1. Nadležni organ može određene poslove iz oblasti službenih kontrola rješenjem delegirati jednom ili većem broju delegiranih tijela u skladu sa članom 68 ovog zakona sa ovlašćenjima potrebnim za efikasno obavljanje ovih poslova.
    2. Prilikom delegiranja određenih poslova službenih kontrola jednom ili većem broju delegiranih tijela za provjeru usaglašenosti u skladu sa članom 52 stav 2 ovog zakona, nadležni organ će svakom delegiranom tijelu dodijeliti jedinstveni kontrolni broj i odrediti organ odgovoran za odobravanje delegiranih tijela i nadzor nad njima.

**Uslovi za delegiranje određenih poslova službenih kontrola delegiranim tijelima**

**Član 68**

1. Delegiranje određenih poslova službenih kontrola delegiranom tijelu iz člana 67 stav 1 ovog zakona vrši se rješenjem u pisanoj formi sa preciznim opisom poslova službenih kontrola i uslova pod kojima se ti poslovi obavljaju.
2. Delegirano tijelo dužno je da:
3. posjeduje stručnost, opremu i infrastrukturu potrebnu za obavljanje onih poslova službenih kontrola koje su mu delegirane;
4. ima dovoljan broj zaposlenih lica sa odgovarajućim kvalifikacijama i iskustvom;
5. je nepristrasno i nije u bilo kakvom sukobu interesa, a naročito nije u situaciji koja može, direktno ili indirektno, uticati na nepristrasnost njegovog profesionalnog ponašanja u pogledu obavljanja poslova službenih kontrola koje su mu delegirane;
6. radi i da je akreditovano u skladu sa standardima relevantnim za delegirane poslove, uključujući standard EN ISO/IEC 17020 "*Zahtjevi za rad različitih vrsta tijela koje sprovode kontrolu*";
7. posjeduje ovlašćenje za obavljanje poslove službenih kontrola koje su mu delegirane; i
8. ima uspostavljene sisteme kojima se obezbjeđuje efikasna i djelotvorna koordinacija sa nadležnim organom koji mu je delegirao poslove.

**Obveze delegiranih tijela**

**Član 69**

Delegirana tijela kojima su delegirani određeni poslovi službenih kontrola u skladu sa članom 67 stav 1 ovog zakona dužna su da:

1. o rezultatima službenih kontrola i drugih službenih aktivnosti koje su izvršili redovno izvještavaju nadležne organe koji ih delegiraju, ali i kada god to zatraže ti nadležni organi;
2. bez odlaganja obaveštavaju nadležni organ koji ih delegira u slučaju kada rezultati službenih kontrola upućuju na neusaglšenost ili na vjerovatnoću neusaglašenosti, osim ako je posebnim sporazumom između nadležnog organa i delegiranog tijela propisano drugačije;
3. sarađuju sa nadležnim organima i omoguće im pristup njihovom poslovnom prostoru i objektima.

**Obaveze nadležnih organa koji delegiraju poslove**

**Član 70**

Nadležni organi koji su u skladu sa članom 67 stav 1 ovog zakona, delegirali određene poslove službenih kontrola delegiranim tijelima ili određene poslove povezane sa drugim službenim aktivnostima dužni su da:

1. organizuju revizije ili kontrolne preglede delegiranih tijelaa, izbjegvajući dupliranje, a uzimajući u obzir akreditaciju iz člana 68 stav 2 tačka d) ovog zakona;
2. bez odlaganja u potpunosti ili djelimično rješenjem suspenduju delegiranje ako:

* postoje dokazi da delegirano tijelo ne obavlja pravilno delegirane poslove;
* delegirano tijelo ne preduzima odgovarajuće i blagovremene mjere za otklanjanje utvrđenih nedostataka;
* se pokazalo da je nezavisnost ili nepristrasnost delegiranog tijela dovedena u pitanje; ili
* ako se utvrde drugi razlozi koji nijesu navedeni u ovom zakonu, a u vezi su sa delegiranim poslovima.

**Metode uzorkovanja, analize i ispitivanja**

**Član 71**

1. Metode za uzorkovanje, laboratorijske analize i ispitivanje za vršenje službenih kontrola i drugih službenih aktivnosti moraju biti u skladu sa posebnim propisima.
2. Ukoliko propisi iz stava 1 ovog člana, a tiču se službenih kontrola i drugih službenih aktivnosti, ne postoje, tada će, u zavisnosti od potrebe, službene laboratorije koristiti jednu od sljedećih metoda:
3. dostupne metode u skladu sa relevatnim međunarodno priznatim pravilima ili protokolima, uključujući i one koje je prihvatio Evropski komitet za standardizaciju (CEN); ili relevantne metode koje su razvile ili preporučile referentne laboratorije Evropske unije i koje su potvrđene u skladu sa međunarodno priznatim naučnim protokolima; i
4. ukoliko odgovarajuća pravila ili protokoli navedeni u stavu 2 tačka a) ovog člana ne postoje, tada će službene laboratorije koristiti metode koje su u skladu sa:

* relevantnim pravilima utvrđenim na nacionalnom nivou ili ako takva pravila ne postoje, relevantne metode koje su razvile ili preporučile nacionalne referetne laboratorije i koje su potvrđene međunarodno priznatim naučnim protokolima; i
* relevantne metode razvijene i potvrđene međulaboratorijskim ili unutarlaboratorijskim studijama za potvrdu metodologije, a u skladu su sa međunarodno prihvaćenim naučnim protokolima.

1. Kada su laboratorijske analize i ispitivanja hitno potrebne, a ne postoji nijedna od metoda iz st. 1 i 2 ovog člana, relevantna nacionalna referentna laboratorija, ili ako takva nacionalna referentna laboratorija ne postoji, bilo koja druga laboratorija određena u skladu sa članom 74 stav 1 ovog zakona, može koristiti druge metode, osim onih iz st. 1 i 2 ovog člana do potvrđivanja odgovarajuće metode u skladu sa međunarodno prihvaćenim naučnim protokolima.
2. Metode koje se koriste za laboratorijske analize moraju biti u skladu sa sljedećim kriterijumima:

* tačnost (istinitost i preciznost);
* primenjivost (matriks i obim koncentracija);
* granice detekcije;
* granice kvantifikacije;
* preciznost;
* ponovljivost;
* reproduktivnost;
* iskorišćenost;
* selektivnost;
* senzitivnost;
* linearnost;
* mjerna nesigurnost; i
* drugi kriterijumi koji se mogu odabrati prema potrebi kao što su: kriterijumi učinka, parametre analize i ispitivanja, mjernu nesigurnost i procedure za validaciju tih metoda, kao i tumačenje analitičkih i testnih rezultata.

1. Uzimanje i označavanje uzoraka, kao i rukovanje njima obavlja se na način da se obezbjedi njihova pravna, naučna i tehnička validnost.
2. Bliža pravila i uslove za metode uzorkovanja, laboratorijske analize i ispitivanje; kriterijume prihvatljivosti, parametre analize, mjernu nesigurnost i procedure za validaciju tih metoda i tumačenje analitičkih i laboratorijskih rezultata propisuje Ministarstvo.

**Drugo stručno mišljenje**

**Član 72**

1. Nadležni organ je dužan da subjektima u okviru uzorkovanja, analiza i ispitivanja obezbijedi pravo na drugo stručno mišljenje o sopstvenom trošku, gdje je to primjenjivo.
2. Pravo na drugo stručno mišljenje podrazumijeva pravo subjekta da zatraži pregled dokumentacije o uzorkovanju, analizi i ispitivanju od strane drugog priznatog stručnjaka koji ima odgovarajući nivo kvalifikacije.
3. Kada je to relevantno, svrsishodno i tehnički izvodljivo, a imajući u vidu raširenost i učestalost rizika, kvarljivost uzoraka ili robe i količinu raspoloživog supstrata, nadležni organ će:
4. prilikom uzimanja uzorka, i ako to zahtijeva subjekat, obezbijediti da se uzme dovoljna količina uzorka koja će omogućiti drugo stručno mišljenje i pregled iz stava 5 ovog člana, ako se pokaže kao neophodno; ili
5. kada nije moguće uzeti dovoljnu količinu uzorka iz tačke a) ovog stava o tome obavijesti subjekta.
6. Kada postoji spor između nadležnih organa i subjekta koji se zasniva na drugom stručnom mišljenju iz stava 1 i 2 ovog člana subjekat može zahtijevati da o svom trošku pregleda dokumentaciju prvobitne analize i ispitivanja i prema potrebi i drugu analizu i ispitivanje kod druge službene laboratorije.
7. Zahtjev subjekta za drugo stručno mišljenje u skladu sa stavom 1 i 2 ovog člana ne utiče na obavezu nadležnih organa da brzo preduzmu hitne mjere za otklanjanje ili ograničavanje rizika.

**Uzorkovanje proizvoda organske proizvodnje koji se prodaju**

**putem sredstava za komunikaciju na daljinu**

**Član 73**

1. U slučaju da se prodaja proizvoda organske proizvodnje obavlja putem sredstava za komunikaciju na daljinu, nadležni organi mogu za potrebe službenih kontrola koristiti uzorke koje su bez otkrivanja svog identiteta naručili od subjekta.
2. Nakon što nadležni organi dobiju uzorke, preduzimaju korake da bi obezbijedili da subjekti od kojih su uzorci naručeni, u skladu sa stavom 1 ovog člana:
3. budu obavješteni da su takvi uzorci uzeti u okviru službene kontrole, i prema potrebi analizirani ili ispitani; i
4. budu obavješteni da mogu da, nakon analize i ispitivanja tih uzoraka, ostvare svoje pravo na drugo stručno mišljenje iz člana 72 st. 1 i 2 ovog zakona.
5. St. 1 i 2 ovog člana primenjuju se na delegirana tijela kojima su delegirani određeni poslovi službenih kontrola.

**Određivanje službenih laboratorija**

**Član 74**

1. Nadležni organi će odrediti službene laboratorije za obavljanje laboratorijskih analiza i ispitivanja uzoraka uzetih tokom službenih kontrola i drugih službenih aktivnosti.
2. Nadležni organi mogu kao službenu laboratoriju odrediti laboratoriju koja se nalazi u drugoj državi ako su uspunjeni sljedeći uslovi:
3. postoje odgovarajući sistemi na osnovu kojih je nadležnim organima omogućeno da vrše revizije i kontrole iz člana  76 stav 1 ovog zakona ili da sprovođenje takvih revizija i kontrola delegira nadležnim organima druge države u kojoj se laboratorija nalazi; i
4. da ja ta laboratorija već određena kao službena laboratorija od strane nadležnih organa države na čijoj teritoriji se nalazi.
5. Određivanje službene labaratorije obavlja se u pisanoj formi rješenjem koje sadrži detaljan opis:
6. poslova koje laboratorija obavlja kao službena laboratorija;
7. sistema pod kojima sprovodi poslove navedene u tački a) ovog stava; i
8. sistema neophodnih za obezbjeđivanje efikasne i djelotvorne koordinacije i saradnje između laboratorije i nadležnih organa.
9. Nadležni organi kao službenu laboratoriju mogu odrediti laboratoriju koja:
10. posjeduje stručnost, opremu i infrastrukturu potrebnu za obavljanje analiza i ispitivanja uzoraka;
11. raspolaže dovoljnim brojem odgovarajućeg kvalifikovanog, obučenog i iskusnog osoblja;
12. obezbjeđuje da se poslovi dodijeljeni u skladu sa stavom 1 ovog člana obavljaju nepristrasno i bez sukoba interesa;
13. može blagovremeno dostaviti rezultate analiza i ispitivanja obavljene na uzorcima uzetim tokom službenih kontrola i drugih službenih aktivnosti; i
14. posluje u skladu sa standardom EN ISO/IEC 17025 i akreditovana je od strane nacionalnog akreditacionog tijela koje posluje u skladu sa Zakonom o akreditaciji.
15. Obim akreditacije službene laboratorije iz stava 4 tačka e) ovog člana:
16. obuhvata one metode laboratorijske analize i ispitivanja koje laboratorija mora da koristi za analize i ispitivanje kada postupa kao službena laboratorija;
17. može da sadrži jednu ili više metoda laboratorijskih analiza i ispitivanja ili grupe metoda; i
18. može se definisati na fleksibilan način kako bi se omogućilo da obim akreditacije uključuje modifikovane verzije metoda koje je službena laboratorija koristila u trenutku dodjele akreditacije, ili pored tih metoda i nove metode razvijene na osnovu sopstvene validacije laboratorije i bez posebnog ocjenjivanja od strane nacionalnog akreditacionog tijela prije upotrebe tih modifikovanih ili novih metoda.
19. Kada nijedna službena laboratorija u Crnoj Gori ili drugoj državi ne posjeduje stručnost, opremu, infrastrukturu i osoblje neophodno za obavljanje novih ili posebno rijetkih laboratorijskih analiza i ispitivanja, tada će nadležni organi od laboratorije koji ne ispunjavaju jedan ili više zahtjeva propisanih u st. 3 i 4 ovog člana zahtijevati izvršenje tih analiza i ispitivanja.

**Obveze službenih laboratorija**

**Član 75**

1. Kada rezultati analize i ispitivanja sprovedenih na uzorcima uzetim tokom službenih kontrola ili drugih zvaničnih aktivnosti upućuju na rizik ili ukazuju na vjerojatnoću neusaglašenosti, službena laboratorija će odmah obavijestiti nadležni organ koji ju je odredio i prema potrebi delegirana tijela kojima su ti poslovi delegirani, a posebnim ugovorom može se odrediti da se takve informacije ne moraju odmah dostaviti.
2. Na zahtjev referentne laboratorije Evropske unije ili druge države ili nacionalne referentne laboratorije, službene laboratorije učestvuju u međulaboratorijskim uporednim ispitivanjima ili ispitivanjima stručnosti koja se organizuju za analize i ispitivanja koju obavljaju u svojstvu službenih laboratorija.
3. Na zahtjev nadležnog organa, službene laboratorije stavljaju na uvid javnosti nazive metoda korišćenih za analize i ispitivanje za vršenje službenih kontrola i drugih službenih aktivnosti.
4. Na zahtjev nadležnog organa, službene laboratorije, zajedno sa rezultatima navode metodu koja je korišćena za svaku analizu i ispitivanje.

**Revizije službenih laboratorija**

**Član 76**

1. Nadležni organi dužni su da vrše redovne revizije službenih laboratorija koje su odredili u skladu sa članom 74 stav 1 ovog zakona, ali i uvijek kada smatraju da je revizija neophodna, osim ako su takve revizije suvišne u odnosu na akreditaciju iz člana 74 stav 4 tačka e) ovog zakona.
2. Nadležni organi će u potpunosti ili za određene zadatke odmah povući određivanje službene laboratorije ako ista ne preduzme odgovarajuće i blagovremene korektivne mjere nakon što rezultati revizije iz stava 1 ovog člana otkriju da:
3. službena laboratorija više ne ispunjava uslove propisane članom 74 stav 4 i 5 ovog zakona;
4. službena laboratorija ne ispunjava uslove propisane članom 75 ovog zakona; i
5. službena laboratorija nije dovoljno uspješna u međulaboratorijskim uporednim ispitivanjima iz člana 75 stav 2 ovog zakona.

**Odstupanja od uslova obavezne akreditacije određenih**

**službenih laboratorija**

**Član 77**

1. Izuzetno od člana 74 stav 4 tačka e) ovog zakona nadležni organi mogu odrediti kao službene laboratorije i laboratorije koje ne ispinjavaju propisane uslove, pod uslovom da:
2. koriste samo metode laboratorijskih analiza i ispitivanja iz člana 71 stav 1 i stav 2 alineje a) ili b) ovog zakona;
3. sprovode analize i ispitivanja pod nadzorom nadležnih organa ili nacionalnih referentnih laboratorija u vezi sa metodama koje koriste;
4. redovno učestvuju i imaju zadovoljavajuće rezultate u međulaboratorijskim uporednim testovima ili testovima stručnosti koje organizuju nacionalne referentne laboratorije u odnosu na metode koje koriste; i
5. imaju uspostavljen sistem osiguranja kvaliteta kako bi se osigurali tačni i pouzdani rezultati korišćenih metoda za laboratorijske analize i ispitivanja.
6. Kada metode koje koriste laboratorije iz stava 1 ovog člana zahtijevaju potvrdu rezultata laboratorijske analize i ispitivanja tada potvrdnu laboratorijsku analizu i ispitivanje vrši službena laboratorija iz člana 74 stav 4 tačka e) ovog zakona.

**Ovlašćenja za donošenje odstupanja od uslova za obaveznu akreditaciju svih metoda laboratorijskih analiza i ispitivanja koje koriste službene laboratorije**

**Član 78**

1. Ministarstvo propisuje bliža pravila i uslove pod kojima nadležni organi, u skladu sa članom 74 stav 1 ovog zakona, mogu kao službene laboratorije odrediti laboratorije koje ne ispunjavaju uslove iz člana 74 stav 4 tačka e) ovog zakona u vezi sa svim metodama koje koriste za službene kontrole ili druge službene aktivnosti, pod uslovom da takve laboratorije ispunjavaju sljedeće uslove:
2. rade i akreditovane su u skladu sa standardom EN ISO/IEC 17025 za upotrebu jedne ili više metoda koje su slične i reprezentativne za druge metode koje koriste; i
3. redovno koriste metode za koje su dobili akreditaciju iz tačke a) ovog člana.

**Privremena odstupanja od uslova obavezne**

**akreditacije službenih laboratorija**

**Član 79**

1. Izuzetno od člana 74 stav 5 tačka a) ovog zakona, nadležni organi mogu privremeno ovlastiti postojeću službenu laboratoriju kao službenu laboratoriju u skladu sa članom 72 stav 1 ovog zakona za upotrebu određene metode laboratorijske analize i ispitivanja za koju ista nije dobila akreditaciju iz člana 74 stav 4 tačka e) ovog zakona ako je:
2. upotreba te metode ponovo potrebna;
3. promjena metode koja je u upotrebi zahtjeva novu akreditaciju ili proširenje obima akreditacije koju je službena laboratorija već dobila; ili
4. potreba za upotrebom metode proizilazi iz vanredne situacije ili novog rizika.
5. Privremeno ovlašćenje iz stava 1 ovog člana podliježe sljedećim uslovima:
6. službena laboratorija je već akreditovana u skladu sa standardom EN ISO/IEC 17025 za upotrebu metode koja je slična predmetnoj metodi koja nije obuhvaćena obimom njene akreditacije;
7. da je u službenoj laboratoriji uspostavljen sistem obezbjeđenja kvaliteta koji osigurava dobijanje tačnih i pouzdanih rezultata upotrebom metode koja nije obuhvaćena obimom njene postojeće akreditacije; i
8. da se analize i ispitivanja obavljaju pod nadzorom nadležnih organa ili nacionalne referentne laboratorije za tu metodu.
9. Privremeno ovlašćenje iz stava 1 ovog člana ne može biti duže od jedne godine, a može se produžiti još jednom na dodatnih godinu dana ili na period od 5 godina za uspostavljanje započetog sistema akreditacije.
10. **Službene kontrole prilikom uvozA**

**Službene kontrole prilikom uvoza** **proizvoda organskog porijekla**

**Član 80**

Službene kontrole prilikom uvoza proizvoda organskog porijekla u Crnu Goru sprovode se na osnovu rizika i u skladu sa ovim zakonom.

**Službene kontrole osim onih koje podliježu službenim kontrolama na graničnim kontrolnim mjestima**

**Član 81**

1. Radi utvrđivanja usaglašenosti sa pravilima iz člana 52 stav 2 ovog zakona, nadležni organi, na osnovu rizika i sa odgovarajućom učestalošću, redovno sprovode službene kontrole prilikom uvozaproizvoda organskog porijekla u Crnu Goru.
2. Odgovarajuća učestalost službenih kontrola iz stava 1ovog člana utvrđuje se uzimajući u obzir:
3. rizike;
4. informacije koje upućuju na vjerovatnoću dovođenja potrošača u zabludu;
5. istorijat usaglašenosti sa zahtjevima utvrđenim u pravilima iz člana 52 stav 2 ovog zakona, a tiču se:

* druge države i utvrđivanja porijekla ili mjesta proizvodnje, prema potrebi;
* izvoznika; i
* subjekta koji je odgovoran za pošiljku;

1. prethodno izvršene kontrole;
2. garancije nadležnih organa druge države.
3. Službene kontrole iz stava 1 ovog člana sprovode se na odgovarajućem mjestu unutar carinskog područja Crne Gore, uključujući:
4. mjesto ulaska u Crnu Goru;
5. granično kontrolno mjesto;
6. mjesto puštanja u slobodan promet u Crnu Goru;
7. skladišta i objekte subjekta odgovornog za pošiljku;
8. mjesto odredišta.
9. Izuzetno od st. 1 i 3 ovog člana nadležni organi na graničnim kontrolnim mjestima i drugim mjestima ulaska u Crnu Goru, kad god imaju razloga da vjeruju da njihov ulazak u Crnu Goru može predstavljati rizik, mogu sprovoditi službene kontrole na sljedećim mjestima:
10. prevoznim sredstvima, uključujući i prazna; i
11. ambaži.
12. Nadležni organi vrše službene kontrole u sklopu carinskih postupaka u skladu sa posebnim propisima:
13. puštanje u slobodan promet;
14. posebni postupci;
15. izvoz; i
16. privremeno skladištenje.

**Vrste službenih kontrola, osim onih koje podliježu službenim kontrolama na graničnim kontrolnim mjestima**

**Član 82**

1. Službene kontrole koje se vrše u skladu sa članom 81 stav 1 ovog zakona:
2. uvijek uključuju provjeru dokumentacije; i
3. uključuju provjere identiteta i fizičke provjere u zavisnosti od rizika.
4. Nadležni organi vrše fizičke provjere iz stava 1 tačka b) ovog člana pod odgovarajućim uslovima koji omogućavaju pravilno sprovođenje provjere.
5. Kada provjere dokumentacije, provjere identiteta ili fizičke provjere iz stava 1 ovog člana pokažu neusaglašenost sa pravilima iz člana 52 stav 2 ovog zakona, primjenjuju se odredbe u skladu sa ovim zakona.
6. Bliža pravila i uslove za provjere iz stava 1 ovog člana, kao i pravila, uslove, rokove i obrasce na osnovu kojih nadležni organi mogu da zatraže od subjekata informacije o dolasku određene robe u Crnu Goru propisuje Ministarstvo.

**Uzorkovanje, osim onih koji podliježu službenim kontrolama na graničnim kontrolnim**

**mjestima**

**Član 83**

1. Prilikom uzimanja uzoraka, nadležni organi će, ne dovodeći u pitanje pravila navedena u čl. 71 do 79 ovog zakona:
2. o uzimanju uzoraka obavijestiti subjekte i prema potrebi nadležne carinske organe; i
3. odlučiti da li pošiljku treba zadržati do dobijanja rezultata analiza i ispitivanja, ili je mogu pustiti pod uslovom da se obezbjedi sljedljivost.
4. Bliža pravila i uslove koja se odnose na uspostavljanje procedura potrebnih za obezbeđenje sljedljivosti iz stava 1 tačka b) ovog člana i identifikaciju dokumenata koji moraju pratiti pošiljku iz stava 1 ovog člana kada su nadležni organi uzeli uzorke propisuje Ministarstvo.

**Pošiljke proizvoda organske proizvodnje koje podliježu službenim kontrolama na graničnim kontrolnim mjestima**

**Član 84**

1. Radi utvrđivanja usklađenosti sa pravilima iz člana 52 stav 2 ovog zakona, nadležni organi na graničnim kontrolnim mjestima sprovode službene kontrole pošiljki koje ulaze u Crnu Goru.
2. Subjekti odgovorni za pošiljku iz stava 1 ovog člana dužni su da istu prijave radi službenih kontrola na graničnom kontrolnom mjestu.
3. Bliža pravila i uslove za uvoz pošiljki iz stava 1 ovog člana; o saradnji i razmjeni informacija između subjekata i nadležnih organa u vezi sa dolaskom i istovarom pošiljki radi efikasnog sprovođenja službenih kontrola; kao i pravila, uslove, rokove i obrasce za prijavu iz stava 2 ovog člana propisuje Ministarstvo.

**Pošiljke proizvoda organske proizvodnje izuzete od službenih kontrola na graničnim kontrolnim mjestima**

**Član 85**

Ministarstvo donosi bliža pravila i uslove pod kojima se sljedeće kategorije proizvoda organske proizvodnje izuzimaju iz člana 84 ovog zakona i kada je takvo izuzeće opravdano:

1. pošiljka koja se šalje kao komercijalni uzorak ili primjerak za izložbu, a koja nije namijenjena stavljanju u promet;
2. pošiljka namijenjena za naučne svrhe;
3. pošiljka u prevoznim sredstvima u međunarodnom prevozu koja nije istovarena, a namjenjena je za potrošnju posade i putnika;
4. pošiljka koja je dio ličnog prtljaga putnika i namijenjena je za ličnu potrošnju ili upotrebu;
5. male pošiljke koje se šalju fizičkim licima i nijesu namijenjene za stavljanje u promet.

**Sertifikati i dokumentacija koji prati pošiljke i podijeljene pošiljke**

**Član 86**

1. Originalne službene sertfikate ili dokumentaciju, ili njihove elektronske ekvivalente koji se zahtijevaju pravilima iz člana 52 stav 2 ovog zakona, a koji moraju pratiti pošiljke iz člana 84 ovog zakona predaju se nadležnim organima na graničnom kontrolnom mjestu, koji ih tu i čuvaju, osim ako je pravilima iz člana 52 stav 2 ovog zakona drugačije propisano.
2. Subjektu odgovornom za pošiljku nadležni organi na graničnom kontrolnom mjestu izdaju ovjeren papirni ili elektronski primjerak službenog sertifikata ili dokument iz stava 1 ovog člana, ili ukoliko je pošiljka podijeljena, pojedinačno ovjerenu papirnu ili elektronsku kopiju takvih sertifikata ili dokumenata.
3. Pošiljke se ne razdvajaju dok se ne sprovede službena kontrola i dok se Zajednički zdravstveni ulazni dokument (u daljem tekstu: ZZUD) iz člana 90 ovog zakona ne završi u skladu sa članom 90 stav 5 i članom 91 ovog zakona.
4. Bliža pravila i uslove kojima se utvrđuju slučajevi i uslovi pod kojima ZZUD mora pratiti pošiljke organske proizvodnje do mjesta odredišta propisuje Ministarstvo.

**Posebna pravila za službene kontrole na graničnim kontrolnim mjestima**

**Član 87**

Ministarstvo donosi bliža pravila i uslove:

1. pod kojima nadležni organi na graničnim kontrolnim mjestima mogu odobriti dalji prevoz pošiljki do krajnjeg odredišta dok se ne dobiju rezultati fizičkih provjera, ako su takve provjere potrebne;
2. za vremenske rokove i procedure za obavljanje provjera dokumentacije i, gdje je to potrebno, provjeru identiteta i fizičkih provjera ulaze u Crnu Goru pomorskim ili vazdušnim pitem iz drugih zemalja, kada se te pošiljke premještaju sa brodova ili aviona i pod carinskim nadzorom prevoze do drugog broda ili aviona u istoj luci ili na istom aerodromu radi pripreme za dalje putovanje („pretovarene pošiljke”);
3. pod kojima se provjera identiteta i fizičke provjere pretovarenih pošiljki koje u Crnu Goru ulaze vazdušnim ili pomorskim putem i koje nastavljaju putovanje istim prevoznim sredstvom može obavljati na graničnom kontrolnom mjestu koje nije granično kontrolno mjesto prvog prispijeća u Crnu Goru;
4. pod kojima se može odobriti prevoz pošiljki do mjesta za skladištenje u posebno odobrenim carinskim skladištima ili u slobodnim zonama;
5. za odstupanja od pravila o provjeri identiteta i fizičkim provjerama u pogledu pretovarenih pošiljki i prevoza pošiljki.

**Učestalost provjera dokumentacije, identiteta i fizičkih provjera**

**Član 88**

1. Pošiljke podliježu provjeri dokumentacije.
2. Učestalost provjera identiteta i fizičkih provjera pošiljki zavisi od rizika.
3. Ministarstvo utvrđuje pravila za ujednačenu primjenu odgovarajuće stope učestalosti iz stava 2 ovog člana koja obezbjeđuju da učestalost bude veća od nulte, a koja utvrđuju:
4. kriterijume i procedure za odeđivanje i modifikaciju stope učestalosti provjere identiteta i fizičke provjere pošiljki, uzimajući u obzir:

* prikupljene informacije;
* ishod ranijih kontrola;
* prethodne rezultate u pogledu usaglašenosti sa pravilima;
* podatke i informacije prikupljene putem sistema za upravljanje informacijama za službene kontrole;
* dostupne naučne procjene; i
* bilo koje druge informacije u vezi sa rizikom;

1. uslove pod kojima se može povećati stopa učestalosti provjere identiteta i fizičke provjere koje su utvrđene u skladu sa tačkom a) ovog stava kako bi se u obzir uzeli lokalni faktori rizika;
2. procedure koje će obezbijediti da se stope učestalosti provjere identiteta i fizičkih provjera utvrđene u skladu sa tačkom a) ovog stava primjenjuju blagovremeno i ujednačeno;
3. bliža pravila i uslove o učestalosti provjera identiteta i fizičkih provjera.

**Odluke o pošiljkama**

**Član 89**

1. Nakon sprovedenih službenih kontrola, uključujući provjere dokumentacije i prema potrebi, provjere identiteta i fizičke provjere, donose odluku u kojoj se navodi da li je pošiljka usklađena sa pravilima iz člana 52 stav 2 ovog zakona i prema potrebi sa primjenjivim carinskim postupkom.
2. Odluke iz stava 1 ovog člana donose nadležni inspektori.

**Upotreba Zajedničkog zdravstvenog ulaznog dokumenta (ZZUD) od strane subjekta i nadležnih organa**

**Član 90**

1. Za svaku pošiljku koja se uvozi subjekat koji je odgovoran za pošiljku, a gdje je to primjenjivo, popunjava odgovarajući dio ZZUD-a, pružajući informacije neophodne za trenutnu i potpunu identifikaciju pošiljke i njenog odredišta.
2. Upućivanja na ZZUD u ovom zakonu odnose se i na njegov elektronski ekvivalent.
3. U skladu sa ovim zakonom ZZUD upotrebljavaju:
4. subjekti odgovorni za pošiljke, kako bi nadležne organe na graničnom kontrolnom mjestu unaprijed obavijestili o prispijeću istih;
5. nadležni organi na graničnom kontrolnom mjestu, za:

* evidentiranje rezultata sprovedenih službenih kontrola i odluka donesenih na osnovu toga, uključujući odluke o odbijanju pošiljki; i
* slanje informacija iz prethodne alineje preko informacionog sistema.

1. Prije fizičkog prispijeća pošiljke u Crnu Goru, subjekti odgovorni za pošiljke u skladu sa stavom 3 tačka a) ovog člana unaprijed obavještavaju nadležne inspektore na graničnom kontrolnom mjestu popunjavanjem i podnošenjem relevantnog dijela ZZUD-a ili u informacioni sistem gdje je to primjenjivo.
2. Nadležni inspektori na graničnim kontrolnim mjestima završno popunjavaju ZZUD, gdje je to primjenjivo, čim:
3. se sprovedu službene kontrole u skladu sa ovim zakonom;
4. su dostupni rezultati fizičkih provjera, kada su takve provjere potrebne; i
5. se donese odluka o pošiljci u skladu sa članom 89 ovog zakona i evidentira u ZZUD.

**Upotreba ZZUD od strane carinskih organa**

**Član 91**

1. Stavljanje pošiljki u carinski postupak, uključujući ulazak ili rukovanje u carinskim skladištima ili slobodnim zonama, zahtijeva da subjekat odgovoran za pošiljku preda carinskim organima ZZUD, gdje je to primjenjivo, ne dovodeći u pitanje izuzeća iz člana 85 i pravila iz člana 88 ovog zakona, a u ovoj fazi ZZUD mora biti propisno popunjen u informacionom sistemu od strane nadležnih organa granične kontrole, gdje je to primjenjivo.
2. Carinski organi:
3. ne dozvoljavaju stavljanje pošiljke u carinski postupak drugačiji od onog koji su naveli nadležni organi na graničnom kontrolnom mjestu; i
4. ne dovodeći u pitanje izuzetke propisane članom 85 i pravila data u članu 88 ovog zakona dozvoljavaju puštanje pošiljke u slobodni promet tek nakon dostavljenog popunjenog ZZUD-a, gdje je to primjenjivo, ili drugog dokumenta kojim se potvrđuje da je pošiljka u skladu sa ovim zakonom.
5. Prilikom izrade carinske deklaracije za pošiljku bez prethodno predočenog ZZUD-a, carinski organi će zadržati pošiljku i o tome odmah obavijestiti nadležne inspektore koji vrše granične kontrole, radi preduzimanja potrebnih mjera u skladu sa članom 97 stav 9 ovog zakona.

**Obrazac, rokovi i posebna pravila za upotrebu ZZUD-a i drugih obrazaca ulaznih dokumenata**

**Član 92**

Ministarstvo utvrđuje pravila o:

1. obrascu ZZUD-a i upustvima za njegovo predočavanje i upotrebu, uzimajući u obzir relevantne međunarodne standarde, kao i obrascima drugih ulaznih dokumenata; i
2. minimalnom roku za prethodnu najavu pošiljke od strane subjekata odgovornih za pošiljku u skladu sa članom 90 stav 3 tačka a) ovog zakona, kako bi se nadležnim inspektorima koji vrše granične kontrole omogućilo blagovremeno i efikasno sprovođenje službenih kontrola.

**Lista graničnih kontrolnih mjesta**

**Član 93**

1. Ministarstvo objavljuje ažurirane liste graničnih kontrolnih mjesta na cjelokupnom državnom području navodeći o svakom graničnom kontrolnom mjestu sljedeće informacije:
2. podatake za kontakt;
3. radno vrijeme;
4. tačnu lokaciju, uz navođenje da li se radi o luci, aerodromu, željeznici ili drumskom mjestu; i
5. o kategorijama pošiljki za koje je to granično kontrolno mjesto određeno.
6. Bliža pravila i uslove o obrascu, kategorijama, skraćenicama za označavanja i drugim informacijama koje će se koristiti na listama graničnih kontrolnih mjesta propisuje Ministarstvo.

**Uklanjanje sa liste graničnih kontrolnih mjesta**

**Član 94**

1. Kada granična kontrolna mjesta prestanu da ispunjavaju uslove iz člana 95 ovog zakona Ministarstvo uklanja ta granična kontrolna mjesta sa liste.
2. Ministarstvo će obavjestiti druge države o povlačenju imenovanja graničnih kontrolnih mjesta iz stava 1 ovog člana, kao i o razlozima za povlačenja.

**Minimalni zahtjevi za granična kontrolna mjesta**

**Član 95**

Granična kontrolna mjesta se nalaze u neposrednoj blizini tačke ulaska u Crnu Goru i na mjestu koje su odredili carinski organi u skladu sa posebnim carinskim propisima ili u slobodnoj zoni u skladu sa posebnim propisima koji uređuju zahtjeve za garničnim kontrolnim mjestima.

**Sumnja na neusaglašenost i pojačane službene kontrole**

**Član 96**

1. U slučaju sumnje na neusaglašenost pošiljki nadležni inspektori sprovode službene kontrole sa ciljem potvrđivanja ili otklanjanja te sumnje.
2. Pošiljke koje subjekti nijesu prijavili, podliježu službenim kontrolama od strane nadležnih inspektora kada postoji razlog za sumnju da su takve pošiljke prisutne.
3. Nadležni inspektori stavljaju pod službeni nadzor pošiljke iz st. 1 i 2 ovog člana do ishoda službenih kontrola koje su propisane navedenim stavovima, a prema potrebi te se pošiljke skladište do ishoda službenih kontrola.
4. Kada nadležni inspektori imaju razloga da sumnjaju u lažne ili obmanjujuće radnje subjekta odgovornog za pošiljku ili kada službene kontrole daju osnov za vjerovanje da su pravila iz člana 52 stav 2 ovog zakona ozbiljno ili više puta prekršena, oni će prema potrebi, i pored mjera datih u članu 97 stav 4 ovog zakona, intenzivirati službene kontrole nad pošiljkama istog porijekla ili upotrebe.
5. Nadležni inspektori obavještavaju Ministarstvo o svojoj odluci o sprovođenju pojačanih službenih kontrola, kako je propisano u stavu 4 ovog člana, navodeći razloge za svoju odluku, kao i putem informacionog sistema.
6. Bliža pravila i uslove za sprovođenje pojačanih službenih kontrola iz st. 4 i 5 ovog člana od strane nadležnih inspektora donosi Ministarstvo.

**Mjere koje se preduzimaju u slučaju kada pošiljke ne ispunjavaju uslove**

**za ulazak u Crnu Goru**

**Član 97**

1. Nadležni inspektori će staviti pod službeni nadzor svaku pošiljku koja ulazi u Crnu Goru i koja nije usklađena sa pravilima iz člana 52 stav 2 ovog zakona i zabraniti njen ulazak u Crnu Goru.
2. Nadležni inspektori će, u zavisnosti od slučaja, svaku takvu pošiljku zadržati sve do donošenja dalje odluke, imajući u vidu posebne zahtjeve za pojedine vrste roba.
3. Ministarstvo propisuje bliža pravila o praktičnim procedurama za zadržavanje pošiljki iz stava 2 ovog člana.
4. Nadležni inspektori će u pogledu pošiljke iz stava 1 ovog člana bez odlaganja narediti subjektu odgovornom za pošiljku da:
5. uništi pošiljku;
6. ponovo otpremi pošiljku van Crne Gore u skladu sa članom 101 stav 1 ovog zakona; ili
7. podvrgne pošiljku posebnom tretmanu u skladu sa članom 100 st. 1 i 2 ovog zakona ili bilo kojoj drugoj mjeri potrebnoj radi obezbjeđivanja usaglašenosti sa pravilima iz člana 50 stav 2 ovog zakona, ili da prema potrebi pošiljku prenamijeni u druge svrhe od onih kojima je prvobitno bila namjenjena.
8. Mjere iz stava 4 ovog člana sprovode se u skladu sa pravilima iz člana 52 stav 2 ovog zakona.
9. Nadležni inspektor će saslušati subjekta prije nego što mu naredi da preduzme mjere u skladu sa stavom 4 ovog člana, osim ako je zbog rizika neophodno hitno djelovati.
10. Kada nadležni inspektor naredi subjektu da preduzme jednu ili više mjera navedenih u stavu 4 ovog člana, on može izuzetno odobriti subjektu da iste preduzme samo na dio te pošiljke, pod uslovom da djelimično uništavanje, ponovno otpremanje, posebna obrada ili druga mjera:
11. je takva da obezbjeđuje usaglašenost;
12. ne predstavlja rizik; i
13. ne ometa izvršenje službenih kontrola.
14. Nadležni inspektor će o svakoj odluci o zabrani ulaska pošiljke, kako je propisano stavom 1 ovog člana i bilo kojem nalogu izdatom u skladu sa st. 4 i 7 ovog člana i u skladu sa ovim zakonom:
15. nadležni organ;
16. carinske organe;
17. nadležni organ države porijekla; i
18. subjekta odgovornog za pošiljku.
19. Ako pošiljka koju prati sertifikat organske proizvodnje nije prijavljena za službenu kontrolu na način kako je to navedeno u pratećoj dokumentaciji ili se ne prijavi u skladu sa zahtjevima koji su utvrđeni u članu 86 st. 1 i 3 i članu 90 st. 1, 3 i 4 ovog zakona ili sa pravilima koja su donesena u skladu sa ovim zakonom, nadležni inspektori naređuju zadržavanje ili povraćaj takve pošiljke i bez odlaganja njeno stavljanje pod službeni nadzor.
20. Na takve pošiljke primenjuju se odredbe iz st. 1, 4 i 9. ovog člana, a troškovi sprovođenja mjera idu na teret subjekta odgovornog za pošiljku.

**Dalje postupanje po odlukama donesenim u vezi sa neusaglašenim pošiljkama koje ulaze u Crnu Goru**

**Član 98**

Nadležni inspektor će:

1. poništiti službene sertifikate i prema potrebi druge relevantne dokumente koji prate pošiljke koje su bile predmet mjera u skladu sa članom 97 st. 4 i 9 i članom 98 ovog zakona;
2. sarađivati kako bi preduzeli dalje mjere koje su neophodne radi omogućavanja ponovnog uvoza u Crnu Goru pošiljki kojima je zabranjen ulaz u skladu sa članom 97 stav 1 ovog zakona.

**Propust od strane subjekta da primijeni mjere koje su naložili nadležni inspektori**

**Član 99**

1. Subjekt odgovoran za pošiljku dužan je da bez odlaganja sprovodi mjere koje su naložili nadležni inspektori u skladu sa članom 97 st. 4 i 9 ovog zakona, a najkasnije u roku od 60 dana od dana kada nadležni inspektori obavjeste dotičnog subjekta o svojoj odluci u skladu sa članom 98 stav 8 ovog zakona, s tim da inspektori mogu odrediti i kraći rok.
2. Ako po isteku roka iz stava 1 ovog člana subjekt nije preduzeo neophodne radnje nadležni inspektor će narediti da se pošiljka uništi ili podvrgne bilo kojoj drugoj odgovarajućoj mjeri.
3. Nadležni inspektori mogu produžiti rok iz st. 1 i 2. ovog člana za vrijeme koje je potrebno za dobijanje rezultata drugog stručnog mišljenja iz člana 72 ovog zakona, gdje je to primjenjivo.
4. Mjere iz ovog člana sprovode se o trošku subjekta koji je odgovoran za pošiljku.

**Poseban tretman pošiljki**

**Član 100**

1. Poseban tretman pošiljki propisan članom 98 stav 4 tačka c) ovog zakona može uključiti:
2. tretman ili preradu, prema potrebi, uključujući dekontaminaciju, ali ne i razblaživanje, tako da pošiljka bude u skladu sa zahtjevima datim u članu 52 stav 2 ovog zakona, ili sa zahtjevima druge države ponovnog otpremanja; i
3. tretman na bilo koji drugi način pogodan za bezbjednu ishranu životinja ili ljudi ili za druge namjene.
4. Poseban tretman propisan u stavu 1 ovog člana:
5. treba da bude efikasan i da obezbijedi eliminaciju svakog rizika;
6. mora da bude dokumentovan i sproveden pod kontrolom nadležnih inspektora ili, prema potrebi, pod kontrolom nadležnih organa druge države na osnovu zajedničkog dogovora; i
7. sprovodi se u skladu sa zahtjevima datim u članu 52 stav 2 ovog zakona.
8. Bliža pravila i uslove o sprovođenju posebnog tretmana iz stava 1 ovog člana propisuje Ministarstvo.

**Ponovno otpremanje pošiljki**

**Član 101**

Nadležni inspektor će dozvoliti ponovno otpremanje pošiljki pod uslovom da su ispunjeni sljedeći uslovi:

1. odredište je dogovoreno sa subjektom odgovornim za pošiljku;
2. subjekat koji je odgovoran za pošiljku je u pisanoj formi obavjestio nadležne organe da su nadležni organi države porijekla ili države odredišta obaviješteni o razlozima i okolnostima zabrane ulaska pošiljke u Crnu Goru;
3. kada država odredišta nije država porijekla, a subjekt je dobio saglasnost nadležnih organa države odredišta i ti nadležni organi su obavjestili nadležne organe Crne Gore da su spremni da prihvate pošiljku.

**Saradnja organa vezana za pošiljke koje ulaze u Crnu Goru**

**Član 102**

1. Nadležni inspektori, carinski organi i drugi organi države zaduženi za pošiljke koje ulaze u Crnu Goru dužni su da blisko sarađuju kako bi se obezbjedilo da se službene kontrole sprovode u skladu sa ovim zakonom, na način što nadležni inspektori, carinski organi i drugi organi obezbjeđuju:
2. recipročan pristup informacijama neophodnim za organizaciju i sprovođenje njihovih aktivnosti u vezi sa pošiljkama koje ulaze u Crnu Goru; i
3. blagovremenu razmjenu informacija, između ostalog i elektronskim putem.
4. Ministarstvo propisuje bliža pravila i uslove o ujednačenim procedurama saradnje koje nadležni inspektori, carinski organi i drugi organi iz stava 1 ovog člana moraju uspostaviti kako bi se obezbijedio:
5. pristup informacijama potrebnim za neposrednu i potpunu identifikaciju pošiljki koje ulaze u Crnu Goru i koje podliježu službenim kontrolama na graničnom prelazu u skladu sa ovim zakonom;
6. uzajamno ažuriranje putem razmjene informacija ili sinhronizacije relevantnih baza podataka, a koje su prikupili nadležni inspektori, carinski organi i drugi organi; i
7. brzo saopštavanje odluka koje su ti organi donijeli na osnovu informacija navedenih u tač. a) i b) ovog stava.

**Finansiranje službenih kontrola i drugih službenih aktivnosti**

**Član 103**

Ministarstvo obezbjeđuje dostupnost adekvatnih finansijskih sredstava neophodnih nadležnim inspektorima za sprovođenje službenih kontrola i drugih službenih aktivnosti.

**Garancije pouzdanosti službenih sertifikata**

**Član 104**

1. Službeni sertifikati:
2. sadrže jedinstveni kod;
3. ne potpisuje ih službena osoba zadužena za sertifikaciju, ako su prazni ili nepotpuni;
4. su sastavljeni na jednom ili više službenih jezika koje razumije službenik za sertifikaciju i, prema potrebi jednom od službenih jezika države odredišta;
5. su vjerodostojni i tačni;
6. omogućavaju identifikaciju osobe koja ih je potpisala i datum izdavanja; i
7. omogućavaju jednostavnu verifikaciju povezanosti između sertifikata, organa koji ga izdaje i pošiljke, partije ili pojedinačne životinje ili robe obuhvaćene sertifikatom.
8. Nadležni organi će preduzeti odgovarajuće mjere da spreče izdavanje lažnih ili obmanjujućih službenih sertifikata ili zloupotrebu službenih sertifikata

**Službene potvrde**

**Član 105**

1. Kada se ovim zakonom zahtijeva da službene potvrde izdaju subjekti pod službenim nadzorom nadležnih organa, ili od strane samih nadležnih organa primjenjuju se st. 2, 3 i 4 ovog člana.
2. Službene potvrde:
3. su vjerodostojne i tačne;
4. su sastavljene na jednom ili više službenih jezika i, prema potrebi, na jednom od službenih jezika odredišne države;
5. kada se odnose na pošiljku ili partiju, omogućavaju potvrdu povezanosti između službene potvrde i te pošiljke ili partije.
6. Nadležni organi će obezbjediti da lica koja sprovodi službene kontrole radi izdavanja službenih potvrda bude:
7. nepristrano i bez bilo kakvog sukoba interesa, a naročito da nije u situaciji koja može, direktno ili indirektno, uticati na nepristrasnost njihovog profesionalnog ponašanja u odnosu na ono što je potvrđeno službenim potvrdama; i
8. prošlo odgovarajuće obuke o:

* pravilima sa kojima se usklađenost potvrđuje službenim potvrdama i o tehničkoj procjeni usklađenosti sa tim pravilima; i
* relevantnim pravilima utvrđenima ovim zakonom.

1. Nadležni organi će vršiti redovne službene kontrole kako bi potvrdili:
2. da subjekti koji izdaju potvrde ispunjavaju uslove iz člana 52 stav 2 ovog zakona; i
3. da se potvrda izdaje na osnovu relevantnih, tačnih i provjerljivih činjenica i podataka.

**Određivanje nacionalnih referentnih laboratorija**

**Član 106**

Ministarstvo određuju jednu ili više nacionalnih referentnih laboratorija u skladu sa posebnim zakonima.

**Odgovornosti i zadaci nacionalnih referentnih laboratorija**

**Član 107**

1. Nacionalne referentne laboratorije su dužne da:
2. sarađuju sa referentnim laboratorijima Evropske unije i učestvuje na kursevima obuke koje organizuju ove laboratorije;
3. koordiniraju aktivnosti službenih laboratorija određenih u skladu sa članom 74 stav 1 ovog zakona sa ciljem usklađivanja i unapređenja metoda laboratorijskih analiza i ispitivanja i njihove upotrebe;
4. prema potrebi, organizuju međulaboratorijska uporedna ispitivanja ili provjere kvaliteta rada između službenih laboratorija, obezbjeđuju odgovarajuće praćenje takvih provjera i obavještavaju nadležne organe o rezultatima istih;
5. u okviru svoje misije obezbjeđuju naučno-tehničku pomoć nadležnim organima za sprovođenje VNPK iz člana 108 ovog zakona i koordinisanih programa kontrole usvojenih u skladu sa članom 111 ovog zakona;
6. prema potrebi, validiraju reagense i partije reagensa, uspostavljaju i održavaju ažurirane liste raspoloživih referentnih supstanci i reagensa i proizvođača i dobavljača takvih supstanci i reagensa;
7. prema potrebi, sprovode programe obuka za osoblje službenih laboratorija određenih na osnovu člana 74 stav 1 ovog zakona.
8. Bliža pravila i uslove za utvrđivanje odgovornosti i poslova nacionalnih referentnih laboratorija propisuje Ministarstvo.

**Višegodišnji nacionalni planovi kontrola** **(VNPK) i jedinstveno tijelo za VNPK**

**Član 108**

1. Službene kontrole sprovode nadležni organi na osnovu VNPK-a.
2. Ministarstvo je zaduženo za:
3. koordinisanje pripreme VNPK-a u svim nadležnim organima nadležnim za službene kontrole;
4. obezbjeđivanje koherentnosti VNPK-a;
5. prikupljanje informacija o sprovođenju VNPK-a u cilju podnošenja godišnjeg izveštaja iz člana 112 ovog zakona i njegovog pregleda i ažuriranja po potrebi u skladu sa članom 110 stav 2 ovog zakona.
6. VNPK iz stava 1 ovog člana donosi Ministarstvo.

**Sadržaj VNPK-a**

**Član 109**

1. VNPK se pripremaju tako da obezbijede da se službene kontrole planiraju u oblasti organske proizvodnje i u skladu sa kriterijumima datim u ovom zakonu.
2. VNPK mora da sadrži opšte informacije o strukturi i organizaciji sistema službenih kontrola u svakoj od obuhvaćenih oblasti, a najmanje o:
3. strateškim ciljevima VNPK-a i načinu na koji isti utiču na određivanje prioriteta službenih kontrola i raspodjelu sredstava;
4. kategorizaciji rizika službenih kontrola;
5. određivanju nadležnih organa i utvrđivanju njihovih poslova, kao i o sredstvima dostupnim tim organima;
6. po potrebi, o delegiranju poslova delegiranim tijelima;
7. opštoj organizaciji i upravljanju službenim kontrolama;
8. sistemima kontrole koji se primjenjuju na različite sektore i koordinaciji između različitih službi nadležnih organa odgovornih za službene kontrole u tim sektorima;
9. procedurama i sistemima koji su na snazi kako bi se osiguralo poštovanje obaveza nadležnih organa propisanih članom 54 stav 1 ovog zakona;
10. obukama osoblja nadležnih organa;
11. dokumentovanim procedurama propisanih članom 61 stav 1 ovog zakona;
12. opštoj organizaciji i sprovođenju kriznih planova za vanredne situacije u skladu sa pravilima iz člana 52 stav 2 ovog zakona;
13. opštoj organizaciji saradnje i uzajamnoj pomoći između nadležnih organa.

**Priprema, ažuriranje i pregled VNPK-ova**

**Član 110**

1. Ministarstvo će obezbjediti da VNPK iz člana 108 stav 1 ovog zakona bude dostupan javnosti, sa izuzetkom onih dijelova plana čije bi objavljivanje moglo da ugrozi efikasnost službenih kontrola.
2. VNPK će se redovno ažurirati sa ciljem prilagođavanja promjenama pravila iz člana 52 stav 2 ovog zakona i kako bi se uzelo u obzir:
3. pojava novih rizika;
4. značajne promjene strukture, upravljanja ili rada nadležnih organa;
5. ishod službenih kontrola;
6. ishod audita; i
7. naučna otkrića.

**Koordinisani kontrolni programi i prikupljanje informacija i podataka**

**Član 111**

Radi sprovođenja ciljane procjene stanja primjene pravila organske proizvodnje Ministarstvo može donijeti propise koji se odnose na:

1. sprovođenje koordinisanih programa kontrole;
2. organizovanje, na *ad hoc* osnovi, prikupljanja podataka i informacija.

**Godišnji izveštaji**

**Član 112**

1. Ministarstvo podnosi Vladi Crne Gore do 31. avgusta svake godine izveštaj koji sadrži:
2. izmjene i dopune VNPK-a;
3. ishode službenih kontrola izvršenih u prethodnoj godini u okviru VNPK-a;
4. vrstu i broj slučajeva neusaglašenosti koje su otkrivene u prethodnoj godini;
5. mjere preduzete radi obezbjeđivanja efikasanog rada VNPK-a, uključujući mjere sprovođenja i rezultate istih mjera; i
6. link ka veb stranici nadležnog organa koja sadrži javne informacije o naknadama ili taksama.
7. Radi obezbjeđivanja jednoobrazne forme godišnjih izveštaja iz stava 1 ovog člana Mnistarstvo bliže propisuje model obrazaca za dostavljanje informacija i podataka o službenim kontrolama.

**Uslovi ulaska pošiljki u Crnu Goru**

**Informacije o kontrolnim sistemima drugih zemalja**

**Član 113**

1. Ministarstvo će od drugih zemalja koje namjeravaju izvoziti pošiljke u Crnu Goru zahtijevati da dostave sljedeće tačne i ažurirane informacije o opštoj organizaciji i upravljanju sistemima organske proizvodnje i kontrole na njihovoj teritoriji:
2. pravila organske proizvodnje usvojena ili predložena na njihovoj teritoriji;
3. procedure projcene rizika i faktori koji se uzimaju u obzir za procjenu rizika;
4. procedure i mehanizme kontrole i inspekcije;
5. mehanizme izdavanja sertifikata;
6. prema potrebi preduzete mjere;
7. gdje je relevantno, rezultate kontrola sprovedenih nad pošiljkama koje prati sertifikat organske proizvodnje namijenjenih za izvoz u Crnu Goru; i
8. kada je to relevantno, informacije o promjenama u strukturi i funkcionisanju tih sistema usvojenih radi ispunjenosti zahtjeva Crne Gore u organskoj proizvodnji.
9. Zahtjev za informacijama iz stava 1 ovog člana biće proporcionalan, uzimajući u obzir prirodu pošiljki koje se izvoze u Crnu Goru i specifičnu situaciju i strukturu druge države.

**Sistem upravljanja informacijama za službene kontrole (IMSOC)**

**Član 114**

1. Ministarstvo će u saradnji sa EU sarađivati radi uporebe kompjuterizovanog sistema za upravljanje informacijama za službene kontrole (IMSOC).
2. Obrada ličnih podataka od strane EU će se vršiti samo u svrhu službenih kontrola i drugih službenih aktivnosti u skladu sa ovim zakonom.

**Postupanje u slučaju utvrđene neusaglašenosti**

**Član 115**

1. Kada se utvrdi neusaglašenost, nadležni organi će:
2. preduzeti radnje neophodne za utvrđivanje porijekla i obima neusaglašenosti i utvrđivanje odgovornosti subjekta;
3. preduzeti odgovarajuće mjere kojima se obezbjeđuje da će dotični subjekt otkloniti neusaglašenosti i spriječi dalje pojavljivanje istih;
4. prilikom odlučivanja o mjerama koje mjere treba preduzeti nadležni organi uzimaju u obzir prirodu te neusaglašenosti i prethodne rezultate subjekta u pogledu usaglašenosti.
5. Radi obezbjeđivanja poštovanja pravila organske proizvodnje u skladu sa stavom 1 ovog člana, nadležni organi će:
6. narediti tretman robe, promjenu deklaracije ili pružanje korektivnih informacija potrošačima;
7. ograničiti ili zabraniti stavljanje u promet, premještanje, ulazak u Crnu Goru ili izvoz iz Crne Gore pošiljki;
8. zabraniti njihov povratak u državu iz koje je pošiljka otpremljena ili narediti njen povratak u državu iz koje je otpremljena;
9. narediti subjektu da poveća učestalost sopstvenih kontrola;
10. narediti da određene aktivnosti dotičnog subjekta budu predmet pojačane ili sistematske službene kontrole;
11. narediti povrat, povlačenje, uklanjanje i uništavanje pošiljki koje prati sertifikat iz organske proizvodnje, odobravajući, prema potrebi, upotrebu u druge svrhe od one kojoj je prvobitno bila namijenjena;
12. narediti izolaciju ili zatvaranje na odgovarajući vremenski period cijelog ili dijela poslovanja dotičnog subjekta, ili njegovih objekata, poljoprivrednih gazdinstava ili drugih prostorija;
13. na određeni vremenski period narediti prestank svih ili dijela aktivnosti dotičnog subjekta i, prema potrebi, internet stranica kojima upravlja ili kojima se služi;
14. narediti suspenziju ili povlačenje registracije ili odobrenja za dotični objekat, pogon, poljoprivredno gazdinstvo ili prevozna sredstva, ovlašćenja prevoznika ili sertifikata o osposobljenosti vozača.
15. Nadležni organi dostavljaju dotičnom subjektu ili njegovom predstavniku:
16. pismeno obavještenje o svojoj odluci u vezi sa radnjom ili mjerom koju treba preduzeti u skladu sa st. 1, 2 i 3 ovog člana, zajedno sa razlozima za tu odluku; i
17. informacije o pravu na žalbu protiv takvih odluka i o primjenljivom postupku i rokovima u vezi sa pravom na žalbu.
18. Troškovi nastali na osnovu ovog člana snose odgovorni subjekti.
19. U slučaju izdavanja lažnih ili obmanjujućih službenih sertifikata ili zloupotrebe službenih sertifikata nadležni organi preduzimaju odgovarajuće mjere, uključujući:
20. privremenu suspenziju sa dužnosti službenika za sertifikovanje;
21. povlačenje ovlašćenja za potpisivanje službenih sertifikata;
22. bilo koju drugu mjeru za sprečavanje ponavljanja neusaglašenosti u skladu sa ovim zakonom.

**X. NADZOR**

**Član 116**

1. Nadzor nad sprovođenjem ovog zakona i propisa donijetih na osnovu ovog zakona vrši Ministarstvo.
2. Inspekcijski nadzor nad sprovođenjem ovog zakona i propisa donijetih na osnovu ovog zakona vrši Organ uprave preko inspektora za hranu, graničnih službenih veterinara, graničnih fitosanitarnih inspektora i poljoprivrednih inspektora u skladu sa zakonom.
3. Inspektor za hranu vrši inspekcijski nadzor u skladu sa nadležnostima i ovlašćenjima iz Zakona o bezbjednosti hrane.
4. Granični službeni veterinar vrši inspekcijski nadzor u skladu sa nadležnostima i ovlašćenjima iz Zakona o bezbjednosti hrane, Zakona o genetički modifikovanim organizmima, Zakona o veterinarstvu i Zakona o zaštiti dobrobiti životinja.
5. Granični fitosanitarni inspektor vrši inspekcijski nadzor u skladu sa nadležnostima i ovlašćenjima iz Zakona o bezbjednosti hrane, Zakon o zdravstvenoj zaštiti bilja, Zakona o sjemenskom materijalu poljoprivrednog bilja, Zakona o sadnom materijalu, Zakona o genetički modifikovanim organizmima, Zakona o zaštiti biljnih sorti, Zakona o sredstvima za ishranu bilja, i Zakona o sredstvima za zaštitu bilja.

**Uslovi za inspektore**

**Član 117**

1. Pored opštih i posebnih uslova propisanih zakonom o državnim službenicima i namještenicima, kao i zakona o: bezbjednosti hrane, veterinarstvu i zdravstvenoj zaštiti bilja, inspektori iz člana 116 stav 2 ovog zakona koji vrše službene kontrole moraju da:
2. su obučeni za obavljanje odgovarajućih službenih kontrola;
3. se kontinuirano stručno usavršavaju;
4. posjeduju multidisciplinarne sposobnosti saradnje.
5. Inspektori iz stava 1 ovog člana u zavisnosti od predmeta nadzora mogu biti lica sa završenim VII stepenom stručne spreme iz oblasti veterine, medicine, biologije, hernije, prehrambene tehnologije, poljoprivrednih nauka iz oblasti biljne proizvodnje i stočarstva koji, pored opštih i posebnih uslova propisanih zakonom o državnim službenicima i namještenicima, imaju i položen stručni ispit za rad u organima državne uprave.
6. Obuku iz stava 1 tačke 1 ovog člana organizuje Ministarstvo.
7. Program i način sprovođenja obuke iz stava 1 tačke 1 ovog člana utvrđuje Ministarstvo.

**Obaveze i ovlašćenja inspektora**

**Član 118**

U sprovođenju službenih kontrola inspektori iz člana 116 ovog zakona, pored obaveza i ovlašćenja utvrđenih zakonom o inspekcijskom nadzoru, imaju prava i obaveze i da:

1. sprovode službene kontrole u skladu sa ovim zakonom;
2. nadziru rad i ispunjavanje uslove subjekata upisanih u Registar;
3. nadziru način sakupljanja divljih biljnih vrsta i njihovih djelova;
4. nadziru preradu organske hrane i hrane za životinje;
5. uzimaju uzorke organskih proizvoda, zemljišta, đubriva, oplemenjivača zemljišta, sredstava za zaštitu bilja i drugih sastojaka koji se primjenjuju u proizvodnji i preradi organskih proizvoda u skladu sa zakonom;
6. nadziru označavanje, pakovanje, skladištenje i prevoz proizvoda iz organske proizvodnje;
7. vrše pregled dokumentacije i ostalih evidencija koje je subjekt dužan voditi na osnovu ovog zakona i propisa donesenih na osnovu ovog zakona;
8. vrše provjeru propisanih zahtjeva za organsku proizvodnju;
9. vrše procjenu uspostavljenih postupaka od strane subjekta u skladu sa ovim zakonom;
10. vrše provjeru uzorkovanja od strane subjekta i procjena rezultata i učestalosti uzorkovanja;
11. nadziru rad kontrolnih tijela u primjeni ovog zakona i propisa donesenih na osnovu ovog zakona;
12. sprovode i bilo koje druge potrebne službene aktivnosti kako bi se obezbijedila ispunjenost ciljeva ovog zakona; i
13. obavještavaju druge nadležne organe ako utvrde da je povrijeđen zakon ili drugi propisi iz djelokruga drugih nadležnih organa.

**Upravne mjere i radnje**

**Član 119**

1. Pored upravnih mjera i radnji utvrđenih zakonom kojim je uređen inspekcijski nadzor, inspektori iz člana 116 stav 2 ovog zakona, kada utvrde neusaglašenost sa zahtjevima utvrđenim ovim zakonom i drugim propisima, imaju i obavezu i ovlašćenja da:

* zabrane upotrebu jonizujućeg zračenja u obradi organske hrane ili hrane za životinje, kao i u obradi sirovina koje se koriste u organskoj hrani ili hrani za životinje (član 17 stav 5);
* zabrane upotreba kloniranih životinja i uzgoj životinja kod kojih je došlo do pojave vještački izazvane poliplodije (član 17 stav 6);
* zabrane subjektima i grupama subjekata da GMO, proizvode proizvedene od GMO i proizvode proizvedene pomoću GMO, koriste kao sastojak u hrani ili hrani za životinje, niti kao hranu, hranu za životinje, pomoćna sredstva za preradu, sredstva za zaštitu bilja, đubriva, oplemenjivače zemljišta, biljni reproduktivni materijal, mikroorganizme ili životinje u organskoj proizvodnji (član 19 stav 1);
* zabrane stočarsku organsku proizvodnju bez zemlje, osim u slučaju pčelarstva (član 20 stav 3);
* da privremeno zabrane stavljanje u promet predmetnih proizvoda kao organskih proizvoda ili proizvoda iz prelaznog perioda, kao i njihovu upotrebu u organskoj proizvodnji do dobijanja rezultata službenih kontroli, u slučaju da Ministarstvo i/ili Uprava i/ili kontrolni organ i/ili kontrolno i delegirano tijelo zaprimi validne informacije o prisustvu proizvoda ili supstanci koje nijesu odobrene za upotrebu u organskoj proizvodnji u skladu sa članom 17 stav 3 ovog zakona ili takve informacije dobije od strane subjekta u skladu sa članom 33 stav 2 tačka 4 ovog zakona ili takve proizvode ili supstance otkrije u organskom proizvodu ili proizvodu iz prelaznog perioda (član 34 stav 1 tačka b);
* da privremeno zabrane stavljanje u promet predmetnih proizvoda kao organskih proizvoda ili proizvoda iz prelaznog perioda i njihovu upotrebu u organskoj proizvodnji do dobijanja rezultata službenih kontrola, u slučaju sumnje ili zaprimanja pouzdanih informacija, uključujući informacije drugih nadležnih organa, da subjekat i grupa subjekata namjerava da upotrijebi ili stavi u promet proizvod koji možda nije u skladu sa ovim zakonom, a da se na proizvodu nalaze izrazi koji upućuju na organsku proizvodnju ili ako subjekat obavijesti o sumnji na neusaglašenost u skladu sa članom 15 stav 4 ovog zakona, Ministarstvo i/ili Uprava i/ili kontrolni organ i/ili kontrolno tijelo u skladu sa članom 34 ovog zakona (član 40 stav 1 tačka b);
* zabrane stavljanje u promet na određeni period proizvoda koji upućuju na organsku proizvodnju, kao i mjeru suspendovanja ili povlačenja sertifikata iz člana 40 ovog zakona, u slučaju ozbiljne, ponovljene ili trajne neusaglašenosti Ministarstvo i/ili Uprava i/ili kontrolni organ i/ili kontrolno tijelo nalaže subjektima ili grupama subjekata, uz mjere iz člana 43 stav 1 i člana 115 ovoga zakona (član 43 stav 2);
* zabrane ulazak u Crnu Goru svake pošiljke koju prati sertifikat o organskoj proizvodnji koja ulazi u Crnu Goru i koja nije usklađena sa pravilima iz člana 50 stav 2 ovog zakona i stave pod službeni nadzor (član 97 stav 1);
* zabrane subjektu i grupi subjekata da proizvode ili supstance koji nijesu odobreni za upotrebu u organskoj proizvodnji u skladu sa članom 17 stav 3 ovog zakona, stavljaju u promet kao organski proizvod ili proizvod iz prelaznog perioda (član 34 st. 1 i 2);
* zabrane upotrebu izraza za označavanje proizvoda iz člana 2 st. 1 i 2 ovog zakona, kao upotrebu izraza na reklamnim materijalima ili komercijalnim dokumentima proizvoda koji ne ispunjavaju uslove utvrđene ovim zakonom (član 35 stav 3);
* zabrane upotrebu izraza iz člana 35 stav 1 ovog zakona kao trgovačka marka, žig, naziv preduzeća, kao i prakse koje se koriste u označavanju ili reklamiranju (član 35 stav 4);
* zabrane subjektu i grupi subjekata označavanje ili reklamiranje proizvoda proizvedenih tokom prelaznog perioda kao organske proizvode ili kao proizvode iz prelaznog perioda (član 35 stav 5);
* zabrane korišćenje izrazi iz člana 35 st. 1 i 6 ovog zakona za proizvode koji su označeni ili reklamirani da sadrže GMO, da se sastoje od GMO ili da su proizvedeni od GMO u skladu sa propisom koji uređuje genetički modifikovane organizme (član 35 stav 7);
* zabrane subjektu i grupi subjekata korišćenje loga za organski proizvod za prerađenu hranu iz člana 35 stav 8 tač. 2 i 3 ovog zakona, kao i za proizvode iz prelaznog perioda iz člana 33 stav 3 ovog zakona (član 35 stav 3);
* zabrane subjektu i grupi subjekata stavljanje u promet proizvode iz člana 2 st. 1 i 2 ovog zakona kao organske proizvode ili proizvode iz prelaznog perioda ukoliko ne posjeduju sertifikat iz člana 40 stava 1 ovog zakona (član 40 stav 2);
* narede subjektu odgovornom za pošiljku da uništi pošiljku koju prati sertifikat o organskoj proizvodnji koja ulazi u Crnu Goru i koja nije usklađena sa pravilima iz člana 52 stav 2 ovog zakona bez odlaganja (član 97 stav 4 tačka a);
* narede subjektu odgovornom za pošiljku da ponovo otpremi pošiljku koju prati sertifikat o organskoj proizvodnji koja ulazi u Crnu Goru i koja nije usklađena sa pravilima iz člana 52 stav 2 ovog zakona, van Crne Gore u skladu sa članom 101 stav 1 ovog zakona bez odlaganja (član 98 stav 4 tačka b);
* narede subjektu odgovornom za pošiljku da podvrgne pošiljku koju prati sertifikat o organskoj proizvodnji koja ulazi u Crnu Goru i koja nije usklađena sa pravilima iz člana 52 stav 2 ovog zakona, posebnom tretmanu u skladu sa članom 100 st. 1 i 2 ovog zakona ili bilo kojoj drugoj mjeri potrebnoj radi obezbjeđivanja usaglašenosti sa pravilima iz člana 52 stav 2 ovog zakona, ili da prema potrebi pošiljku prenamijeni u druge svrhe od onih kojima je prvobitno bila namjenjena, bez odlaganja (član 98 stav 4 tačka c);
* narede zadržavanje ili povraćaj pošiljke koju prati sertifikat organske proizvodnje koja nije prijavljena za službenu kontrolu na način kako je to navedeno u pratećoj dokumentaciji ili se ne prijavi u skladu sa zahtjevima koji su utvrđeni u članu 86 st. 1 i 3 i članu 90 st. 1, 3 i 4 ovog zakona ili sa pravilima koja su donesena u skladu sa ovim zakonom, i stave pod službeni nadzor, bez odlaganja (član 97 stav 9);
* narede da se pošiljka uništi ili podvrgne bilo kojoj drugoj odgovarajućoj mjeri po isteku roka iz člana 99 stava 1, ako subjekt odgovoran za pošiljku nije preduzeo neophodne mjere u skladu sa članom 97 st. 4 i 9 ovog zakona (član 99 stav 2);
* narede otklanjanje neusaglašenosti utvrđenih službenim kontrolama u skladu sa ovim zakonom;
* preduzimaju i druge mjere u skladu sa zakonom.

1. Inspektori iz stava 1 ovog člana imaju pravo i obavezu da donesu usmeno rješenje za izvršenje određenih mjera u cilju predostrožnosti i hitnosti:

* kada identifikovani rizik za zdravlje ljudi tokom sprovođenja službene kontrole zahtijeva da se određena mjera preduzme odmah, bez odlaganja;
* kada postoji opasnost od prikrivanja, zamjene ili uništavanja organskih proizvoda ili dokaza ako se mjera ne preduzme odmah.

1. Inspektori u obavljanju službene kontrole imaju pravo i obavezu da narede izvršenje usmenog rješenja odmah i usmeno rješenje unose u zapisnik o izvršenom pregledu.
2. Pored upravnih mjera i radnji utvrđenih zakonom kojim je uređen inspekcijski nadzor, inspektori iz člana 116 stav 2 ovog zakona, koji vrše inspekcijski nadzor na graničnom inspekcijskom mjestu, mjestu unošenja ili mjestu krajnjeg odredišta pošiljke (carinsko skladište) kada utvrde neusaglašenost sa zahtjevima utvrđenim ovim zakonom i drugim propisima na pošiljci koja se uvozi u Crnu Goru ili provozi preko teritorije Crne Gore preduzimaju mjere propisane ovim zakonom.
3. Inspektori iz stava 1 ovog člana, po potrebi, prilikom preduzimanja mjera iz st. 1 i 2 ovog člana mogu da zatraže mišljenje i uzmu u obzir procjenu rizika koju je izdao, organ uprave ili ovlašćene stručne i naučne institucije.
4. Inspektori iz stava 1 ovog člana moraju da čuvaju kao strogo povjerljiv identitet podnosioca inicijative kojom se ukazuje na povredu ovog zakona.

**XI. KAZNENE ODREDBE**

**Član 120**

1. Novčanom kaznom od 12.000 eura do 15.000 eura kazniće se za prekršaj pravno lice, ako:
2. ne omoguće licima koja vrše službene kontrole i druge službene akrivnosti pristup: opremi, prevoznom sredstvu, objektu i drugim mjestima pod kontrolom subjekta i njihovog okruženja; računarskom sistemu za upravljanje informacijama; životinjama i robi koja je pod njegovom kontrolom; dokumentima i drugim relevantnim informacijama (član 15 stav 1);
3. ne i sarađuju sa licima koja vrše službene kontrole i druge službene aktivnosti u sprovođenju njihovih poslova (član 15 stav 2);
4. ne obezbijede licima koja vrše službene kontrole i druge službene akrivnosti sljedeće ažurirane informacije o: nazivu i pravnom obliku organizacije; specifičnim aktivnostima koje subjekat ili grupa subjekata sprovodi, uključujući aktivnosti komunikacijom na daljinu, kao i mjesta koja su pod njegovom kontrolom (član 15 stav 4);
5. ne vode evidencije radi dokazivanja usklađenosti sa ovim zakonom (član 15 stav 5);
6. ne daju izjave i druge informacije/podatke potrebne za službene kontrole (član 15 stav 6);
7. upotrebaljava jonizujuće zračenje u obradi organske hrane ili hrane za životinje, kao i u obradi sirovina koje se koriste u organskoj hrani ili hrani za životinje (član 17 stav 5);
8. upotrebljava klonirane životinje i uzgaja životinje kod kojih je došlo do pojave vještački izazvane poliplodije (član 17 stav 6);
9. ako proizvode koji se koriste u organskim proizvodnim jedinicama i u proizvodnim jedinicama u prelaznom period ne drže odvojeno od proizvoda koji se koriste u proizvodnim jedinicama koje nijesu organske (član 17 stav 12 tačka a);
10. ne drže odvojeno jedne od drugih proizvode proizvedene na organskim proizvodnim jedinicama, proizvode proizvedene na jedinicama u prelaznom periodu i proizvode proizvedene na proizvodnim jedinicama koje nijesu organske (član 17 stav 12 tačka b);
11. ne vode evidenciju koja dokazuje jasno razdvajanje proizvodnih jedinica i proizvoda (član 17 stav 12 tačka c);
12. ne poštuje prelazni period (konverziju) i tokom cijelog prelaznog perioda primjenjuju pravila organske proizvodnje utvrđena ovom zakonom (član 18 st. 1 i 2);
13. tokom prelaznog perioda stavi u promet proizvod proizveden tokom prelaznog perioda osim u slučajajevima iz člana 18 stav 7 tač a i b (član 18 stav 7);
14. u organskoj proizvodnji upotrebljava GMO i proizvode proizvedene od ili pomoću GMO kao hranu, hranu za životinje, pomoćna sredstva u preradi, sredstva za zaštitu bilja, đubriva, oplemenjivači zemljišta, sjemena, vegetativni materijal za razmnožavanje, mikroorganizmi ili životinje (član 19 stav 1);
15. ne prate porijeklo proizvoda koji se koriste kao hrana ili hrana za životinje (član 19 stav 2);
16. se bavi stočarskom organskom proizvodnjom bez zemlje osim u slučaju pčelarstva i slučaju iz člana 22 stav 4 ovog zakona (član 22 stav 3);
17. u proizvodnji prerađene organske hrane ne preduzimaju mjere predostrožnosti i vode evidenciju o sprovedenim mjerama, sprovode odgovarajuće mjere čišćenja, prate njihovu efikasnost i vode evidenciju o mjerama čišćenja, proizvode koji nijesu iz organske proizvodnje ne stavljaju u promet sa oznakom koja upućuje na organsku proizvodnju (član 24 stav 3);
18. u proizvodnji prerađene organske hrane za životinje ne preduzimaju mjere predostrožnosti i vode evidenciju o sprovedenim mjerama, sprovode odgovarajuće mjere čišćenja, prate njihovu efikasnost i vode evidenciju o mjerama čišćenja, proizvode koji nijesu iz organske proizvodnje ne stavljaju u promet sa oznakom koja upućuje na organsku proizvodnju (član 25 stav 3);
19. ne sprovode aktivnosti kojima se obezbjeđuju uslovi da se organski proizvodi i proizvodi iz prelaznog perioda pravilno sakupljaju, pakuju, transportuju i skladište u skladu sa ovim zakonom (član 29 stav 1);
20. ne preduzmu mjere za sprječavanje miješanja ili zamjene organskih proizvoda, proizvoda iz prelaznog perioda i proizvoda koji nisu iz organske proizvodnje i mjere za identifikaciju organskih proizvoda i proizvoda iz prelaznog perioda (član 29 stav 3);
21. informacije redovno ne ažurira i ne ukloni proizvode koji nijesu dostupni sa liste (član 32 stav 3);
22. namjerava da stavi u promet kao organski proizvod ili proizvod iz prelaznog perioda, za koji sumlja da sadrži proizvod i supstance koje nijesu odobrene za upotrebu u organskoj proizvodnji, a ne postupi u skladu sa članom 33 stav 2 tač 1 do 5 ovog zakona (član 33 stav 2);
23. stavi u promet organski proizvod ili proizvod iz prelaznog perioda i ako ih koristi u organskoj proizvodnji proizvode za koje je utvrđeno da je upotrebljavao proizvode ili supstance koji nisu odobreni za upotrebu u organskoj proizvodnji i da nije preduzeo mjere iz člana 33 stav 1 ovog zakona (član 34 stav 2);
24. ne preduzme korektivne mjere radi sprječavanja budućih kontaminacija (član 34 stav 4).
25. Za prekršaj iz stava 1 ovog člana kazniće se i odgovorno lice u pravnom licu novčanom kaznom od 500 eura do 2.000 eura.
26. Za prekršaj iz stava 1 ovog člana kazniće se preduzetnik/ca novčanom kaznom od 500 eura do 5.000 eura.
27. Za prekršaj iz stava 1 ovog člana kazniće se fizičko lice novčanom kaznom od 500 eura do 1.500 eura.
28. Za prekršaj iz stava 1 ovog člana, osim novčane kazne, može se izreći i zaštitna mjera oduzimanja predmeta.

**Član 121**

1. Novčanom kaznom od 10.000 eura do 15.000 eura kazniće se za prekršaj pravno lice, ako:
2. izraz “organski” upotrebljava za označavanje proizvoda, reklamnim materijalima ili komercijalnim dokumentima proizvoda iz člana 2 st. 1 i 2 ovog zakona koji ne ispunjavaju uslove propisane ovim zakonom (član 35 stav 3);
3. izraz “organski” upotrebljava kao trgovačku marku, žig, naziv preduzeća ili praksu koje se koriste u označavanju ili reklamiranju, a koje potrošača ili korisnika dovode u zabludu, sugerišići da su proizvod ili njegovi sastojci proizvedeni u skladu sa ovim zakonom (član 35 stav 4);
4. proizvode proizvodene u prelaznom periodu označi ili reklamira kao organske proizvode (član 35 stav 5);
5. spisku sastojaka za prerađenu hranu iz člana 35 stav 8 tač 2 ovog zakona ne označi koji su sastojci iz organske proizvodnje (član 35 stav 9);
6. na oznaci proizvoda ne navede kontrolni broj kontrolnog tijela čijoj kontroli podliježe subjekat koji je izvršio posljednju aktivnost u okviru proizvodnje ili pripreme (član 37 stav 1);
7. logo za organski proizvod korisi za prerađenu hranu iz člana 35 stav 8 tač. 2 i 3, kao ni za proizvode iz prelaznog perioda iz člana 35 stav 3 ovog zakona (član 38 stav 3);
8. pri označavanju uvezenih proizvoda upotrebljava Logo Crne Gore a ne navede i oznaku iz člana 37 stav 2 ovoga zakona (član 38 stav 5);
9. ne prijavi svoju djelatost radi vršenja službene kontrole (član 39 stav 1);
10. kao podugovarač ne prijavi svoju djelatost radi vršenja službene kontrole (član 39 stav 6);
11. ne vode evidenciju o svojim djelatnostima u skladu sa ovim zakonom (član 39 stav 8);
12. kao stavi u promet organske proizvode ili proizvode iz prelaznog perioda koji bez sertifikata (član 40 stav 2);
13. ne provjere sertifikate dobavljača (član 40 stav 4);
14. ne imenuju lice ili tijelo odgovorno za utvrđivanje usklađenosti svakog subjekta (član 41 stav 1 tačka 5);
15. ne uspostavi sistem i ne sprovodi sistem internih kontrola (član 41 stav 2);
16. u slučaju sumnje na neusaglašenost ne sprovede mjere iz člana 42 stav 1 tač. a i b (član 42 stav 1);
17. ograniči slobodno kretanje organskih proizvoda i proizvoda iz prelaznog perioda koji su kontrolisani u drugoj državi i ako je tom kontrolom utvrđeno da imaju isti nivo garancije uslaglašenosti kao u Crnoj Gori (član 50);
18. ne uspostavi procedure i/ili postupke radi obezbjeđivanja efikasnosti i djelotvornosti službenih kontrola i drugih službenih aktivnosti (član 54 stav 1 tačka a);
19. ne uspostavi procedure i/ili postupke radi obezbjeđivanja nepristrasnosti, kvaliteta i dosljednosti službenih kontrola i drugih službenih aktivnosti na svim nivoima (član 54 stav 1 tačka b);
20. ne uspostavi procedure i/ili postupke radi obezbjeđivanja da lica koje sprovode službene kontrole i druge službene aktivnosti nijesu u sukobu interesa (član 54 stav 1 tačka c);
21. ne obezbijedi adekvatne laboratorijske kapacitete za analize i testiranje ili imaju pristup takvim kapacitetima (član 54 stav 1 tačka d);
22. ne obezbijedi dovoljan broj zaposlenih lica sa odgovarajućim kvalifikacijama i iskustvom, radi efikasnog i djelotvornog vršenja službenih kontrola i drugih službenih aktivnosti (član 54 stav 1 tačka e);
23. ne održava objekte i opremu radi obezbijeđivanja efikasnog i djelotvornog vršenja službenih kontrola i drugih službenih aktivnosti zaposlenih lica (član 54 stav 1 tačka f);
24. nemaju jasna zakonska ovlašćenja za sprovođenje službenih kontrola i drugih službenih aktivnosti, kao i zakonska ovlašćenja za preduzimanje aktivnosti propisanih ovim zakonom (član 54 stav 1 tačka g);
25. ne uspostavi procedure radi obezbjeđivanja zaposlenim licima pristupa prostorijama i dokumentaciji subjekata radi pravilnog obavljanja dužnosti (član 54 stav 1 tačka h);
26. nemaju planove za vanredne situacije i da su spremni za sprovođenje istih (član 54 stav 1 tačka i);
27. lica zaposlena i angažovana tokom službenih kontrola od strane tog pravnog lica ne dostave izjavu o zaštiti ličnih podataka i čuvanju poslovne tajne (član 57 stav 2);
28. ne prijavi pošiljku kojom uvozi proizvode organskog porijekla uvoze (član 58 stav 3);
29. ne uspostave i redovno ažuriraju listu subjekata i grupe subjekata za potrebe vršenja službenih kontrola (član 59 stav 2);
30. o izvršenoj službenoj kontroli sačini zapisnik koji ne sadrži podatke iz člana 62 stav 1 tač. a) do d) (član 62 stav 1);
31. izda sertifika za one djelove za koje je delegiraje suspendovano (član 65 stav 11);
32. u tokom vremena za koje su mu delegirani poslovi službenih konrola prestane da ispunjava uslove iz člana 68 stav 2 (član 68 stav 2);
33. ne izvještavaju uredno nadležne ograne o rezultatatima službenih kontrola i drugih službenih aktivnosti koje su izvršili redovno izvještavaju nadležne organe koji ih delegiraju, ali i kada god to zatraže ti nadležni organ (član 69 tačka a);
34. bez odlaganja ne izvjeste nadležni organ koji ih delegira kada rezultati službenih kontrola upućuju na neusaglšenost ili na vjerovatnoću neusaglašenosti, osim ako je posebnim sporazumom između nadležnog organa i delegiranog tijela propisano drugačije (član 69 tačka b);
35. ne sarađuju sa nadležnim organima i ne omoguće im pristup njihovom poslovnom prostoru i objektima (član 69 tačka c);
36. ako ne vrše redovne revizije službenih labaratorija (član 76 stav 1);
37. ne prijave pošiljku organskih proizvoda radi službenih konrola na graničnom kontrolnom mjestu (član 84 stav 2).
38. Za prekršaj iz stava 1 ovog člana kazniće se i odgovorno lice u pravnom licu novčanom kaznom od 500 eura do 1.500 eura.
39. Za prekršaj iz stava 1 ovog člana kazniće se preduzetnik/ca novčanom kaznom od 500 eura do 3.000 eura.
40. Za prekršaj iz stava 1 ovog člana kazniće se fizičko lice novčanom kaznom od 500 eura do 1.000 eura.
41. Za prekršaj iz stava 1 ovog člana, osim novčane kazne, može se izreći i zaštitna mjera oduzimanja predmeta.

**Član 122**

1. Novčanom kaznom od 5.000 eura do 10.000 eura kazniće se za prekršaj pravno lice, ako:
2. ne primjenjuje opšta pravila za organsku proizvodnju na poljoprivrednom gazdinstvu iz člana 17 ovog zakona;
3. ne primjenjuju pravila za organsku biljnu proizvodnju iz člana 18 st. 1 i 3 ovog zakona;
4. ne primjenjuju pravila za organsku stočarsku proizvodnju iz člana 22 st. 1 i 2 ovog zakona;
5. ne primjenjuju pravila za organsku proizvodnju algi i životinja akvakulture iz člana 23 st. 1 do 4 ovog zakona;
6. ne primjenjuju pravila proizvodnje za perađenu organsku hranu iz člana 24 st. 1 i 2 ovog zakona;
7. ne primjenjuju pravila proizvodnje za perađenu organsku hranu za životinje iz člana 25 st. 1 i 2 ovog zakona;
8. ne primjenjuju pravila proizvodnje za organsko vino iz člana 25 st. 1 i 2 ovog zakona;
9. ne primjenjuju pravila za proizvodnjeu za organskog kvasca koji se koristi kao hrana ili hrana za životinje iz člana 27 st. 1 i 2 ovog zakona.
10. Za prekršaj iz stava 1 ovog člana kazniće se i odgovorno lice u pravnom licu novčanom kaznom od 300 eura do 1.000 eura.
11. Za prekršaj iz stava 1 ovog člana kazniće se preduzetnik/ca novčanom kaznom od 300 eura do 2.000 eura.
12. Za prekršaj iz stava 1 ovog člana kazniće se fizičko lice novčanom kaznom od 300 eura do 1.000 eura.
13. Za prekršaj iz stava 1 ovog člana, osim novčane kazne, može se izreći i zaštitna mjera oduzimanja predmeta.

**Član 123**

U slučaju ponovljenog prekršaja iz člana 120 ovog zakona subjektu u organskoj proizvodnji, osim novčane kazne, može se izreći i zaštitna mjera zabrana vršenja poziva djelatnosti ili dužnosti u trajanju od šest mjeseci.

**XII. PRELAZNE I ZAVRŠNE ODREDBE**

**Donošenje propisa**

**Član 124**

1. Podzakonski akti ovog zakona donijeće se u roku od tri godine od dana stupanja na snagu ovog zakona.
2. Do donošenja propisa iz stava 1 ovog člana primjenjivaće se propisi doneseni na osnovu Zakona o organskoj proizvodnji ("Službeni list CG", broj 56/13), ako nijesu u suprotnosti sa ovim zakonom.

**Usaglašavanje poslovanja**

**Član 125**

Subjekti u poslovanju u organskoj proizvodnji koji su do stupanja na snagu ovog zakona obavljali poslove na osnovu registracije, dužni su da podnesu zahtjev za registraciju u roku od 90 dana od dana stupanja na snagu ovog zakona.

**Priznavanje**

**Član 126**

1. Priznata država iz člana 47 stav 1 podstav 2 tačka c) ovog zakona smatra se i država priznata u skladu sa Zakonom o organskoj poljoprivredi ("Službeni list CG", broj 56/13).
2. Priznavanje iz stava 1 ovog člana važi do 31. decembra 2026. godine, a priznaje se EU lista trećih zemalja koja se objavljuje na internet stranici Ministarstva.

**Sistem upravljanja informacijama za službene kontrole (IMSOC)**

**Član 127**

1. Ministarstvo će u saradnji sa EU sarađivati radi uporebe kompjuterizovanog sistema za upravljanje informacijama za službene kontrole (IMSOC).
2. Obrada ličnih podataka od strane EU će se vršiti samo u svrhu službenih kontrola i drugih službenih aktivnosti u skladu sa ovim zakonom.

**Odložena primjena**

**Član 128**

Odredba člana 50 ovog zakona primjenjivaće se dana pristupanja Crne Gore Evropskoj Uniji.

**Prestanak važenja**

**Član 129**

Danom stupanja na snagu ovog zakona prestaje da važi Zakon o organskoj proizvodnji ("Službeni list CG", broj 56/13).

**Stupanje na snagu**

**Član 130**

Ovaj zakon stupa na snagu osmog dana od dana objavljivanja u "Službenom listu Crne Gore"